
EDUCAŢIA  RELIGIOASĂ  ÎN  FAMILIE 

<3© 

SEPTIMIA  P.  GHERMAN 

Profesoară  la  Şcoala  normală  de  fete  „A.  Şaguna**,  Sibiu 


„Cunoştinţa  lui  Dumnezeu  nu  vine  niciodată  numai 
dela  ştiinţa  singură  ;  adevăratul  Dumnezeu  există  numai  în 
credinţa  copilărească  ;  sufletul  unui  copil,  în  simplicitatea 
lui,  vede  ceea  ce  nici  o  inteligenţă  nu  poate  pătrunde11  — 
spunea  marele  Pestalozzi,' 

„Cei  şapte  ani  de-acasă“  sunt  comoara  de  bun  simţ 
şi  duioasă  amintire  din  care  se  împărtăşeşte  o  viaţă  în¬ 
treagă  fiecare  om.  Greşesc  cei  cari  pun  punctul  de  greu¬ 
tate  pe  şcoală  şi  aşteaptă  totul  dela  ea,  mai  ales  în  ceea 
ce  priveşte  acele  aspecte  ale  educaţiei  care  se  referă  cu  pre¬ 
cădere  la  afectivitate  şi  voinţă,  Aici,  rolul  de  căpetenie  şi 
influinţa  cea  mai  mare  ii  revine  familiei,  căci  în  sânul  ei 
îşi  petrece  copilul  cea  mai  mare  parte  din  timp. 

Interesante  sunt  constatările  făcute  în  acest  sens  de 
marele  pedagog  Adoîphe  Ferriere,  cel  mai  neobosit  susţinător 
al  şcoalei  active,  în  lucrarea  sa  „Educaţia  în  familie"-1 
Educaţia  primei  copilării,  zice  Ferriere,  este  făcută  aproape 
întotdeauna  numai  de  părinţi.  Când  merge  la  şcoală,  co¬ 
pilul  petrece  acolo  aproximativ  5  ore  pe  zi;  deci  30  ore 
pe  săptămână,  1,500  ore  într’un  an  şcolar  de  300  zile, 

1  Cum  îşi  Învaţă  Gertruda  copiii.  Scrisoarea  XIV. 

z  Trad,  rom.  de  Mari  a  Dobre.  Bucureşti,  „Cultura  Românească",  f.  a, 

15,000  ore  în  zece  ani  de  şcolaritate.  Restul  timpului  — 
adică  40,000  ore  —  copilul  aparţine  familiei.  (Din  restul 
timpului  de  72.000  ore  s'au  scăzut  32.000  ore  de  somn). 
Dacă  la  cele  40,000  ore  se  adaugă  25,000  ore  de  veghe 
din  primii  cinci  ani,  însemnează  că  influînţa  familiei  se 
exercită  în  65,000  ore,  iar  a  şcoalei  în  15.000  ore. 

Important  este  deasemenea  şi  raportul  dintre  copil  şi 
adult:  în  familie,  2  părinţi  la  4  copii;  în  şcoală,  1  dascăl 
la  50  copii,  înmulţind  această  influinţă  educativă  a  adul¬ 
ţilor  cu  numărul  orelor  de  mai  sus,  se  ajunge  la  urmă¬ 
toarea  proporţie:  în  comparaţie  cu  familia,  şcoala  lucrează 
cu  300  faţă  de  32.500,  sau  cu  1  faţă  de  108. 

Reiese  clar  de-aici  că  direcţia  de  comportare  a  insului 
în  viaţă  şi  desvoltarea  personalităţii  umane  sunt  determi¬ 
nate  de  primele  îndrumări  pe  care  este  chemată  să  le  dea 
familia. 

Fără  să  exagerăm,  putem  afirma  că  toate  greutăţile  ce 
le  întâmpină  educatorul  în  şcoală  sunt  datorite  influinţei 
familiei,  pregătirii  şi  mentalităţii  ei.  Constatarea  aceasta 
este  valabilă  şi  pentru  aspectul  pozitiv  al  influinţei  familiei. 
De  aceea  socotim  familia  factor  de  bază,  cu  importanţă 
decisivă,  în  educaţia  copilului  —  şi  mai  ales  in  educaţia 
religioasă,  aceasta  fiind  în  simfonia  procesului  educativ, 
singurul  instrument  care  poate  da  armonie  perfectă  fiinţei 
omeneşti. 

In  complexul  de  afectivitate  şi  voinţă  al  naturii  ome¬ 
neşti,  religia  are  cele  mai  adânci  rădăcini.  Sentimentul  de 
umilinţă  şi  veneraţiune,  ca  şi  dorul  desăvârşirii,  mijlocesc 
legătura  intimă  cu  realitatea. 

„Credinţa  religioasă  este  încredinţarea  că  realitatea 
din  care  suntem  şi  noi  un  crâmpei  —  „scântei  divine" 
(Comenius)  —  are  un  sens  raţional  bun,  pe  care  eu  îl  pot 
cunoaşte ;  că  lumea  şi  destinul  nu  sunt  o  grămadă  de  în¬ 
tâmplări  oarbe  şi  fără  ţintă,  ci  sunt  determinate  de  o  idee 
a  binelui,  de  Dumnezeu  pretutindenea  ailător  şi  prea  bun“.' 

Religia  s’a  născut  din  trebuinţa  ce  o  simte  omul  de  a 
stabili  armonia  dintre  eul  său  şi  puterea  căreia  îi  atribue 

1  Fr.  Paulsen :  Introducere  în  filosofie.  Ed.  II,  Bucureşti  1924,  p.  353. 

direcţiunea  superioară  a  tuturor  lucrurilor  şi  a  vieţii  sale. 
0  plăcere  deosebită  şi  o  bucurie  misterioasă  simte  omul 
când  are  conştiinţa  acestei  armonii.  Fără  a-şi  formula  un 
scop  al  educaţiei,  urmărind  insă  vocea  interioară  a  bunului 
simţ,  care-i  îndeamnă  pe  părinţi  să-şi  îndrumeze  copiii  către 
idealul  „om  cumsecade",  familia  desvoltă  sentimentul  reli¬ 
gios  prin  întărirea  credinţei  într’un  principiu  creator  şi 
conducător  al  vieţii,  subordonând  viaţa  fiecăruia,  acestui 
principiu,  pentru  a  deveni  creştini  luminaţi  membrii  fo¬ 
lositori  ai  Bisericii  şi  cetăţeni  vrednici  ai  neamului. 

Prin  ascultare,  stimă,  iubire,  speranţă  şi  încredere 
faţă  de  părinţi,  se  desvoltă  în  inima  curată  a  copilului 
sentimentele  superioare  prin  care  se  ajunge  la  formarea 
personalităţii  spirituale  a  omului  de  mai  târziu, 

„Sentimentul  religios  formează  unul  din  atributele  na¬ 
turii  omeneşti;  copilul  aduce,  cu  naşterea  lui,  germenul 
acestui  sentiment.  Familia  este  acea  care  are  în  primul 
rând  chemarea  să  cultive  acest  sentiment,  formând  o  te¬ 
melie  solidă  pentru  şcoală,  putând  astfel  construi,  pe  această 
temelie,  opera  trainică  a  educaţiei  religioase",1 

Fără  transplantarea  acestei  credinţe  în  copii,  ei  nu  Ie 
vor  ierta  niciodată  părinţilor  dezinteresul  faţă  de  această 
problemă  vitală.  Copiii  trebue  să  aibă  în  părinţi  o  icoană 
vie  de  religiositate,  după  care  să  se  formeze  şi  ei. 

Dintre  membrii  familiei,  mapiei  îi  revine  rolul  covâr¬ 
şitor  ;  ea  l-a  adus  pe  copil  în  lume,  ea  să-i  călăuzească  —  cu 
seninătatea  şi  duioşia  caracteristică  ei,  dintre  toate  fiinţele 
de  pe  pământ,  —  primii  şi  cei  mai  grei  paşi.  Negrăit  de  mare 
răspundere  e  aceasta,  dar  şi  nemăsurat  de  mare  bucurie, 
când  va  avea  în  „odorul"  ei  sprijinul  cald  al  bătrâneţelor. 

Mama  învaţă  pe  copil  să  cunoască  şi  sâ  iubească  pe 
Dumnezeu,  căci  religia  copilului  depinde  de  felul  de  a  fi 
al  ei  şi  nu  de  felul  în  care  ea  sau  tatăl  vorbesc. 

„Dacă  părinţii  însoţesc  totdeauna  copiii  la  biserică, 
lămurindu-le  practicile  religioase  din  viaţa  de  toate  zilele, 
explicându-le  misterul  naturii  —  fructul  unui  act  divin  — 

1  Fl.  Cristescu  şi  G.  G.  Bralu ;  Metodica  învăţământului  primar,  Ed.  III,  Bu¬ 
cureşti  1925,  p.  24, 

lamurindu-le  frumuseţea  ce  transpiră  din  citirea  cărţilor 
sfinte,  înfăţişându-le  tablouri  religioase  frumoase  şi  atrăgă¬ 
toare,  învăţându-i  rugăciuni  necesare  pentru  hrana  spiri¬ 
tuală  zilnică,  atunci  iată  atâtea  lucruri  sfinte  ce  pot  fi 
împărtăşite  copiilor,  iată  atâta  material  ce  le  poate 
modela  sufletul  plăpând  şi  mlădios,  iată  atâtea  momente 
sortite  să  le  formeze  un  fond  spiritual  religios  pe  care  să 
se  fundamenteze  in  timp  o  desăvârşită  personalitate,  lipsită 
de  scăderile  spirituale  ale  celor  ce  nu  le-au  cunoscut  în 
frageda  vârstă  a  copilăriei'*,1 

Din  familie  îi  rămân  copilului  primele  amintiri,  ,, Amin¬ 
tirile  religioase  câştigate  în  copilărie,  constituesc  în  viaţa 
spirituală  a  copilului  fondul  religios  moral  care  va  de¬ 
termina  ori  când  acte  ce  adesea  nu  pot  fi  explicate".2 
Amintirea  momentelor  de  religiositate  din  copilărie  con- 
stitue  îndemnuri  sau  reţineri  în  actele  vieţii. 

Amintirea  clipelor  când  mergeam  la  biserică  cu  pă¬ 
rinţii,  când  ne  rugam  lui  Dumnezeu  cerând  sau  mulţumind, 
sunt  momente  înduioşătoare  care  ne  măresc  nevoia  după 
Dumnezeu,  sunt  puncte  luminoase  pe  care  toată  cazna 
vieţii  nu  le  poate  ştinge.  Păstrate  în  subconştient,  ele  vor 
apărea  în  clipele  grele  ale  vieţii,  fiind  prilej  de  recreaţie 
sufletească,  renaştere  spirituală  şi  desigur  mijloace  de 
mântuire. 

In  familie  învaţă  copilul  să  se  roage  şi  cum  să  se 
roage,  ,, Ceasul  de  rugăciune  de  seara  şi  dimineaţa,  pentru 
aceasta  este  rânduit,  ca  să  nu  pierdeţi  din  minte  lucrul 
acesta  niciodată.  Căci  omul  care  s’a  deprins  a  mulţumi 
ori  a  se  ruga  lui  Dumnezeu,  acela  nu  e  niciodată  fără 
frâu  în  bucurii  şi  fără  mângâiere  în  necazuri.  Tocmai  de 
aceea,  copii,  omul  trebue  să  caute  a  fi  liniştit  şi  senin, 
mai  ales  în  ceasul  lui  de  rugăciune.  Aţi  văzut  când  mul¬ 
ţumiţi  lui  tata  pentru  ceva,  nu  strigaţi  şi  nu  săriţi  în  sus, 
ci  liniştiţi  şi  cu  vorbă  puţină  îl  cuprindeţi  de  gât.  Iar  când 
sunteţi  mişcaţi  până  în  adâncul  sufletului,  atunci  vă  vin 
lacrimi  în  ochi.  Vedeţi,  copii,  tot  aşa  se  cuvine  să  se  poarte 

’  Pr.  Ştefan  D.  Dobra:  Dostoiewski  şi  tineretul.  Bucureşti  1938,  p.  91, 

8  Idem,  p,  85. 

omul  şi  faţă  de  Dumnezeu.  Când  vă  bucuraţi  din  suflet 
pentru  binele  ce  revarsă  peste  voi  şi  când  vă  împinge 
inima  să-i  mulţumiţi,  se  înţelege  că  atunci  nu  faceţi  vorbă 
multă  şi  gălăgie,  ci  ochii  vi  se  umplu  de  lacrimi,  căci 
Tatăl  vostru  din  cer  este  aşa  de  milostiv.  Vedeţi,  aşa  dar, 
dragii  mamii,  rostul  rugăciunii,  ca  omul  să  rămână  mereu 
mulţumit  în  sufletul  lui  către  Dumnezeu  şi  către  semenii 
săi ;  şi  cine  se  roagă  cu  tot  dinadinsul,  acela  are  şi  pur¬ 
tări  drepte  şi  e  iubit  de  Dumnezeu  şi  de  oameni  toată 
viaţa  sa“. 1 

Fericită  eşti  tu,  mamă,  al  cărei  copil  se  destăinuia  în 
faţa  clasei  că  de  câte  ori  se  roagă,  simte  că  inima  îi  bate 
tare,  că-i  este  grozav  de  cald,  că  simte  o  bucurie  ciudată, 
desigur  privilegiul  celor  curaţi  cu  inima,  cari  ştiu  cum 
trebue  să  stai  de  vorbă  cu  Tatăl  ceresc.  Dacă  mama  poate 
să-l  înveţe  şi  rugăciuni  cântate,  atmosfera  de  relîgiositate 
care  se  creiază  este  desăvârşită. 

Mama  îl  învaţă  pe  copil  să  iubească  natura  şi  tot  ceea 
ce  a  făcut  Dumnezeu.  Iată  ce  zice  în  această  privinţă  ma¬ 
rele  pedagog  Pestalozzi:  „După  ce  l-a  învăţat  la  sânul  ei 
sa  gângurească  numele  lui  Dumnezeu,  ea  îi  arată  dragostea 
universală  în  soarele  ce  răsare,  în  râuleţul  ce  murmură,  în 
firele  arborului,  în  frumseţea  florilor,  în  picăturile  de  rouă ; 
ea  îi  arată  atotputinţa  dumnezeească  în  el  însuş,  în  razele 
ochilor  lui,  în  mlădierea  articulaţiunilor  lui  şi  în  sunetul 
glasului  lui.  Ea  îi  arată  pretutindenea  pe  Dumnezeu  şi 
oriunde  el  vede  pe  Dumnezeu  în  lume,  el  iubeşte  lumea. 
Bucuria  ce  i-o  cauzează  lumea  lui  Dumnezeu  se  amestecă 
în  copil  cu  bucuria  ce-i  provoacă  Dumnezeu,  El  îmbrăţi¬ 
şează  pe  Dumnezeu,  lumea  şi  pe  mamă-sa  într’un  singur  şi 
acelaş  sentiment”.2 

Familia  trebue  să-i  arate  copilului  icoana  omenirii  su¬ 
ferinde,  să-l  facă  să  vibreze  la  nenorocirea  altuia  şi  să  fie 
gata  de  orice  jertfă  pentru  a  o  alina.  Tu,  mamă,  care  rabzi 
adesea  muceniceşte,  învaţă-ţi  copilul  să  ştie  înfrunta  cu  se¬ 
ninătate  creştinească  diferitele  încercări  ale  vieţii. 


•*  I.  H.  Pestalozzi:  Leonard  şi  Gertruda,  p.  124 — 125. 

*  /.  H.  Pestalozzi ;  Cum  îşi  invată  Gertruda  copiii,  p,  311. 

In  serile  lungi  de  iarnă,  pentru  uşurarea  sufletului  de 
grijile  zilnice,  citeşte  din  Sfânta  Scriptură  şi  din  alte  cărţi 
religioase.  Astfel  de  lecturi  mângăe,  oţelesc  şi  încurajează 
în  viaţă. 

Dumineca,  frumos  şi  curat  îmbrăcat,  micuţul  păşeşte 
pragul  bisericii  şi  în  virtutea  obişnuinţei,  participarea  la 
slujba  religioasă  va  deveni  o  necesitate  a  omului  de 
mâine. 

Praznicele  religioase  şi  datinile  legate  de  ele,  atmos¬ 
fera  casei  (icoane,  candelă  aprinsă)  îi  vor  fi  mai  târziu 
plăcute  aduceri  aminte.  Copilăria  trăită  în  duhul  credinţei 
creştine  este  baza  cea  mai  solidă  şi  garanţia  sigură  a  unei 
personalităţi  fructuoase.  Aşa  plămădit  şi  dăltuit  de  familie, 
copilul  porneşte  spre  şcoală  şi  parcă  se  aud  cuvintele 
mamii  în  zorii  primei  zile  petrecute  în  afară  de  casa  pă¬ 
rintească:  „Copilul  meu,  este  un  Dumnezeu  de  care  tu  ai 
nevoe  acum  când  tu  nu  mai  ai  nevoe  de  mine;  este  un 
Dumnezeu  care  te  ia  în  braţele  Lui  când  eu  nu  te  mai  pot 
proteja;  este  un  Dumnezeu  care  cugetă  la  fericirea  şi  bu¬ 
curiile  tale  când  eu  nu-ţi  mai  pot  da  nici  bucurii  nici  fe¬ 
ricire*’.  1 

In  şcoală  va  trebui  să  înveţe  şi  să  înţeleagă  că  numai 
credinţa  satisface  tendinţa  spiritului  nostru  de  a  şti  totul, 
prin  minunile  şi  tainele  ei,  că  numai  ea  ne  arată  calea 
mântuirii,  că  numai  ea  face  pe  oameni  mai  buni,  că  datorită 
ei  viaţa  în  societate  are  sens  şi  că  ea  a  conservat  neamul 
românesc,  cu  tot  trecutul  lui  sbuciumat. 

Obligaţia  ce  revine  şcoalei  de  a  continua  educaţia  re¬ 
ligioasă  începută  de  familie,  este  însă  o  altă  chestiune,  care 
cuprinde  mai  multe  probleme  şi  anume  :  aceea  a  profeso¬ 
rului  de  Religie  care  trebue  să  fie  o  adevărată  personali¬ 
tate,  a  orelor  şi  a  manualelor  de  Religie, 

Chiar  acum,  Ministerele  Educaţiei  Naţionale  şi  al  Cul¬ 
telor  desbat  problema  orelor  de  Religie  în  şcoalele  secun¬ 
dare.  Nădăjduim  într'o  soluţionare  fericită  a  acestei  pro¬ 
bleme  vitale  care  este  educaţia  religioasă,  o  soluţionare 


1  /.  H-  Pestalozzi:  Cum  îşi  învaţă  Gertruda  copiii,  p.  297, 

conformă  cu  aspiraţiunile  sufleteşti  ale  poporului  nostru 
profund  credincios. 

La  rândul  ei,  preoţimea  să  tragă  consecinţe  practice 
din  însemnătatea  covârşitoare  a  educaţiei  religioase  în  fa¬ 
milie. 

De  mai  bine  de  un  secol  s’aud  glasuri  cari  strigă  pă¬ 
rinţilor,  dascălilor  şi  neamului  întreg:  „Veniţi  să  trăim 
pentru  copii". 

Fericiţi  cei  ce-o  fac  cu  toată  inima  —  adică  şi  preoţii ! 


ŞTIRI  Şl  DOCUMENTE 

DESPRE  BISERICA  ORTODOXĂ 

ARDELEANA  DUPĂ  1761 

CULESE  DIN  ARHIVA  CONSILIULUI  DE  STAT 
Şl  A  CABINETULUI  IMPERIAL  DIN  VIENA 

de 

Prot.  Dr.  ŞTEFAN  LUPŞA 

4.  DESTINAŢIA  LĂSÂMÂNTULUI  NOVACOVICI 

In  indicele  arhivei  Consiliului  de  Stat  din  Viena  găsim 
la  anul  1770  nota:  GR.  N.  U.  Bischofens-Verlassenschaft 
giebt  einen  Beytrag  zum  Waisenhaus  in  Siebenbiirgen, 
201,  1285. 

Cele  două  acte  la  care  trimite  indicele  (scartate  înainte 
de  1929),  dintre  care  unul  conţinea  dispoziţia  împărătesei, 
din  25  III  1770,  pentru  contribuire,  numai  atâta  spuneau 
că  lăsământul  Novacovici  a  contribuit  cu  o  sumă  oarecare 
pentru  Theresianumul  din  Sibiu,  iar  nu  că  s'ar  fi  destinat 
întregul  lăsământ,  sau  partea  cea  mai  mare  a  Iui,  acestui 
orfelinat  catolic,  precum  s'a  afirmat.1 

Dovada  ne-o  dă  decizia  imperială  de  mai  jos,  din  1772, 
care  lasă  averea  Novacovici  seminarului  unit  din  Blaj,  că¬ 
ruia  îi  fusese  donată  dela  început. 

Decizia  definitivă  se  dă  atât  de  târziu  pe  de  o  parte 
din  cauza  tărăgănării  socotelilor  privitoare  la  pretenţia 
Statului  faţă  de  lăsământ,  în  contul  impozitului  extraordinar 
(donum  gratuîtum)  adunat  de  Dionisie  dela  preoţii  săi,  pentru 
Stat,  în  cursul  păstoriei  sale,8  iar  pe  de  alta  din  cauza  pre- 

1  Revista  Teologică,  Iunie  1941,  p.  286;  I,  Lupaş;  Istoria  Bis.  a  Românilor 
ardeleni,  Sibiu  1918,  p,  123. 

8  Revista  Teologică,  Maiu  1941,  p.  246.  Act  despre  acest  impoiit  şi  din  11  X 
1765  Ia  St.  R, 


REVISTA  TEOLOGICA 


353 


tenţiilor  ridicate  de  rudele  episcopului  defunct,  de  a  li  se 
face  şi  lor  parte  din  averea  rămasă. 

La  18  IX  1771  îi  scria  cancelaria  transilvană  camerei 
că  numai  pe  secretarul  fostului  episcop  mai  are  să-I  as¬ 
culte  guvernul  ardelean  şi  îndată  face  socoteala  impozitului 
extraordinar.  In  Ianuarie  1772  îi  poruncea  comisia  in  Tran- 
silvanicis  guvernului,  să  termine  odată  această  socoteală, 
tărăgănată  de  5  ani.  La  8  Mai  1772  li  se  trimiteau,  la  pro¬ 
punerea  camerei,  ordine  imperiale  scurte  şi  aspre  atât  te- 
saurariatului,  cât  şi  baronului  Bruckenthal,  pentru  termi¬ 
narea  socotelilor  şi  anchetei  în  chestia  lăsământului  Nova- 
covici.1 

Baronul  Bruckenthal  răspunde  la  24  Iunie  că  ancheta 
guvernului  în  privinţa  impozitului  excepţional  către  Stat, 
adunat  de  Novacovici  dela  clerul  său,  e  terminată,  numai 
redactarea  raportului  mai  e  de  făcut.  Rezoluţia  imperială 
porunceşte  la  10  Iulie  că  dacă  totuşi  ar  mai  întârzia  mult 
acel  raport  a  sosi,  să-i  fie  cerut  din  nou  guvernului  ar¬ 
delean,2 

La  14  Sept.  1772  camera  îi  prezenta  în  sfârşit  raport 
împărătesei,3  având  deja  la  mână  şi  raportul  de  anchetă 

1  St.  R.  1106 — 1772,  V.  d.  Hofkammer  vom  22  IV. 

3  St.  R.  1644-1772. 

3  St.  R.  2292 — 1772.  V.  der  Kofkammer  vom  14  Herbstmonat  in  Betreff  der 
Veriassenschaft  des  n,  u.  Bischofes  in  Siebenbiirgen  Novakovich.  15  IX;  Das  sieb. 
Thesaurariat  hat  das  UntersuchungsprotocoII  wegen  des  von  dem  Bischofe  Nova¬ 
kovich  eingelîeferten  Doni  gratuiţi  mit  der  Anmerkung  eingesendet,  dass  verinog 
desselben,  von  dem  Dono  gratuito,  nicht  nur  kein  llberschuss  in  desselben  Verias¬ 
senschaft  zu  finden,  sondern  noch  3  f.  33  kr.  derselben  zu  ersetzen  wâren.  Die, 
Hofkammer  stellet  zugleich  vor,  es  wăre  unterm  18  IV  1768  die  Novakovichische 
Erbschaft  zu  Verslărkung  des  unirten  Seminarium  Allergnădigst  gewidmet  worden, 
Hingegen  sey  iiber  ein  Protocoil  vom  24  Veinmonat  1769  der  zwischen  dem  Grafen 
Hadik  und  dem  Metropoliten  geschlossene  Vergleich,  dass  von  der  in  Hungarn  se- 
questrirten  Novakovichischen  Veriassenschaft,  dem  Fiscus  8000  fl.  zufallen  sollen, 
also  begenehmiget  worden,  dass,  weil  sowohl  fur  den  Fiscus,  als  fur  die  Befreundte 
Sechtsgriinde  streiten,  der  erstere  die  Erbschaft,  salvo  jure  quocunque  in  foro  com¬ 
petenţi  probando,  antretten  solie.  Nebst  diesen  8000  f.  wâren  noch  in  Siebenburgen, 
theils  in  baaren,  theils  in  Forderungen  1526  fl.  17  kr.  aus  der  Novakovichischen 
Veriassenschaft,  weiche  vermog  des  gedachten  protocolis,  in  den  Vergleich  nicht 
gehorten,  sondern  dem  Aerarium  blieben.  Hiervon  wâren  dem  Denuncianten  Ar- 
senius  Popovxcs  die  Alîergnâdigst  bewilligteu  200  Ducaten  anzuweisen,  weil  sie  îhm. 

in  privinţa  impozitului,  prezentat  de  guvern,  cât  şi  soco¬ 
teala  lăsământului,  făcută  de  tezaurariat.  Din  ele  camera 
trăgea  următoarele  concluzii : 

Din  donum  gratuitum  nu  numai  că  n'a  rămas  niciun 
ban  în  lăsământ,  ci  încă  Statul  a  încasat  cu  3  fi.  33  cr, 
mai  mult. 

Lâsământul  a  fost  destinat,  prin  rezoluţia  imperială  din 
18  IV  1768,  seminarului  unit  din  Blaj,  pentru  întărirea  Iui, 

8000  de  fl,  din  averea  lui  Novacovici  sau  aflat  în  Un¬ 
garia,  unde  a  murit  el.  Rudele  au  formulat  pretenţii  la 
părţi  din  aceşti  bani.  Mitropolitul  Ioan  Gheorghevici,  re¬ 
prezentantul  rudelor,  dar  gata  la  orice  concesii  i-ar  cere 
Curtea,  fu  înduplecat  de  contele  Hadik  să  încheie  învoiala 
din  24  X  1769,  în  sensul  căreia  banii  intră  toţi  în  pose¬ 
siunea  fiscului,  rudele  fiind  îndrumate  la  proces  cu  pre¬ 
tenţiile  lor. 

N'au  nimic  rudele  cu  cei  1526  fl,  17  cr.  descoperiţi 
in  urma  denunţului  lui  Arsenie  Popovici  ca  rămaşi  dela 
Novacovici  în  Transilvania.  Din  ei  numai  denunţătorului  îi 
irebuesc  daţi  200  de  ducaţi,  fiindcă  i  s'au  promis  prea  graţios. 

Intru  cât  asupra  lăsământului  (sau  a  părţii  lui  mai  mari) 
planează  totuşi  ameninţarea  eventualei  acţiuni  în  justiţie  a 
rudelor,  camera  propune  ca  el  să  nu  fie  predat  încă  se¬ 
minarului  unit,  ci  să  fie  depus  la  monetărie,  cu  4  procente, 
seminarului  dându-i-se  deocamdată  numai  procentele. 

Rezoluţia  imperială,  iscălită  la  19  IX  1772,  aprobă 
întru  toate  propunerea  ;  adaugă  însă  ordinul  ca  fiscul  să  nu 
aştepte  ca  rudele  să  atace  în  justiţie,  ci  să  pornească  el 
acţiunea,  citându-le  la  tribunal  şi  combătându-le  pretenţiile. 

schon  durcb  etn  Hofdecret  versicheret  worden  wăren,  obschon  die  Verlassenschaft 
no  eh  dem  Anspruch  der  Befreundten  unterliege.  Der  Oberrest  aber  wăre,  eben  wegen 
des  noch  ungewissen  Ansprucbes  der  Befreundten,  nicht  dem  Seminarium  zu  ve- 
rabfolgen.  sondern  bey  dem  Kupferamt  gegen  4  pete.  anzulegen  und  nur  die  Inie- 
ressen  dem  Seminarium  zu  geben, 

RES.  AUG. !  Icb  begnehmige  in  allen  das  einrathen ;  damit  aber  auch  der 
Amtstand,  ob  und  was  die  befreundten  des  verstorhenen  Bischofs  auf  die  Verlas* 
senschaft  fur  einen  Anspruch  machen  konnen?  ehestens  ausgemacht  werden  moge. 
Solie  der  fiscus  dieselbe  der  Ordnung  gemăss  vor  Gericht  citiren  lassen  und  wider 
ihren  allenfalls  maehenden  Anspruch  gerichtlich  agiren  19  IX  1772.  Stupan, 

Iată,  deci,  că  eram  prea  optimişti  crezând  că  se  va  fi 
jenat  curtea  austriacă  de  lipsa  de  logică  şi  echitate  a  de¬ 
stinării  pentru  pregătirea  mai  bună  a  misionarilor  contra 
ortodoxiei  ardelene  a  unui  fond  strâns  din  daniile  celor 
bucuroşi  a  jertfi  pentru  ortodoxia  lor,  răscumpărată  şi  des- 
robită  prin  lupte  şi  suferinţe  de  peste  două  decenii.  Curtea 
nu  se  jena:  Voia  să  sugrume  turma  ortodoxă  cu  funie 
toarsă  din  lâna  acesteia! 

Providenţa  permise  aceasta  poate  şi  pentru  pedepsirea 
arghirofiliei  lui  Dionisie,1  de  care  păcat  se  lăsau  cuprinşi 
cei  mai  mulţi  episcopi  sârbi  ajunşi  a  păstori  peste  Români. 
Nu  se  putea  mai  rafinată  răsbunare,  fie  şi  postumă,  contra 
celui  ce  scrisese  cărţi  împotriva  dogmelor  deosebitoare  de 
ortodocşi  ale  catolicilor,2  decât  destinarea  averii  lui  pentru 
şcoala  de  propovăduire  a  acelor  dogme! 

Ortodoximea  ardeleană  însă  aşeza  încă  un  cărbune 
aprins  pe  capul  asupritorilor  săi,  după  cuvântul  apostolului 
(Rom,  12,  20)  şi  încă  un  drept  în  contul  său  la  răsplata 
ce  o  păstrează  cerul  pentru  cei  ce  sufăr  nedreptatea  cu 
răbdare. 


1  A.  Bunea :  Episcopii  P.  P.  Aron  şi  D.  Novacovici.  Blaj  1902,  p,  243,  Pă¬ 
catul  era  agravat  de  Împrejurarea  că  credincioşii  episcopului  dobândit  cu  atâtea 
jertfe  plăteau  şi  altora  scump  ortodoxia  lorr  celor  ce  făceau  uz  de  toate  asupririle 
ca  să  le-o  smulgă. 

2  S.  Dragomir :  Istoria  desrobirii  religioase  a  Românilor  ardeleni  in  secolul 
al  XVIlI-lea,  Sibiu,  voi,  II,  1930,  p.  253. 


ETICA  LUI  ALDOUS  HUXLEY 

de 

MARIANA  EM.  VASILESCU 

Profesoară  la  Şcoala  normală  de  fete  „A.  Şaguna",  Sibiu 


INTRODUCERE 

Dacă  morala  este  ştiinţa  binelui  şi  a  răului,  atunci  ea 
nu  poate  îi  decât  una  singură,  pentrucă  în  sensul  abstract, 
metafizic,  binele  este  unul  singur  şi  răul  de  asemenea.  Dar, 
deşi  s'a  arătat  odată  pentru  totdeauna  ce  este  binele  şi 
ce  este  răul,  deşi  s'au  fixat  valorile  şi  legile  morale  şi 
s'au  dat  precepte  şi  principii  care  duc  pe  om  până  pe 
culmea  perfecţiunii  morale :  asemănarea  cu  Dumnezeu,  totuşi 
avântul  din  ce  în  ce  mai  mare  al  filosofiei  a  adus  un  re¬ 
gres  în  domeniul  moralei-  De  la  o  morală  care  era  tot  atât 
de  una,  sfântă  şi  universală  ca  şi  Biserica  lui  Hristos,  s’a 
ajuns  la  un  număr  nesfârşit  de  morale  mărunţele,  care 
nu  au  decât  cel  mult  meritul  unei  originalităţi  fragile  şi 
inutile.  Tot  ce  au  bun  în  ele  aceste  pseudo-morale  s’a 
spus  mult  mai  bine  înainte  de  către  morala  creştină.  Iar 
tot  ce  au  nou  şi  aparent  original  este  greşit  şi  atât  de 
fără  rost,  încât  moralele  acestea  nu  trăiesc  decât  atât  cât 
le  ajută  haina  unei  exprimări  frumoase. 

Te  întrebi  uneori  care  ar  putea  să  fie  rostul  acestor 
încercări.  Trudnicele  speculaţii  metafizice  au  într'adevăr 
şi  rost  şi  explicaţie,  Ele  caută  să  pătrundă  dincolo  de 
timp  şi  de  spaţiu  şi  să  cunoască  lucruri  al  căror  germene 
şi  oglindire  vagă  le  purtăm  în  noi  şi  care  se  cer  lămurite 
cu  o  insistenţă  dureroasă.  Metafizica  atinge  astfel  înălţimi 
superbe.  Dar  când  se  depărtează  de  adevărurile  fun¬ 
damentale  ale  creştinismului,  adevărurile  metafizicii  devin 
nişte  splendori  inutile  şi  copilăreşti.  De  obiceiu,  însă, 
speculaţiile  metafizice,  chiar  când  sunt  departe  de  adevăr, 
au  cel  puţin  meritul  de  a  fi  încercat  —  fiecare  pe  calea 

sa  —  o  apropiere  de  Dumnezeu,  deşi  uneori  nu  îi  pro¬ 
nunţă  numele. 

Nu  este  acelaşi  lucru  cu  morala.  Morala  creştină  este 
mai  mult  decât  suficientă  şi  atât  de  largă  şi  precisă,  încât 
nimic  nu  i  se  poate  scoate  şi  nimic  în  plus  nu  i  se  poate 
adăuga.  Şi  totuşi  s'a  venit  cu  atâtea  contrafaceri  ale  ei, 
fără  rost  sau  deadreptul  vătămătoare,  încât  este  necesară 
astăzi  o  apologetică  a  moralei  creştine.  Pentru  teologi, 
aceste  false  etici  prezintă  un  pericol  minim.  Dar  pentru 
cei  ce  nu  cunosc  în  toată  profunzimea  ei  morala  creştină, 
tonul  convingător  şi  forma  frumoasă  a  unor  autori  mora¬ 
lişti  cuceresc  şi  conving.  Pentru  aceştia  este  nevoie  de  un 
îndreptar  creştin  şi  chiar  de  un  îndreptar  ortodox. 

Aldous  Huxley,  de  a  cărui  concepţie  morală  ne  vom 
ocupa  în  cele  ce  urmează,  este  unul  dintre  acei  gânditori 
care  pretind  să  dea  un  sistem  de  morală  precis  şi  infalabil. 
Fără  îndoială,  Huxley,  care  nu  trebue  confundat  cu  natu¬ 
ralistul  şi  filosoful  Thomas  Henry  Huxley  (1825 — 1895), 
este  un  scriitor  de  renume  mondial,  tradus  în  multe  limbi 
şi  răspândit  foarte  mult.  La  noi,  deşi  i  s'a  tradus  romanul 
Contrapunct  şi  câteva  volume  de  nuvele,  este  totuşi  vag 
cunoscut. 

Scrisul  lui  Aldous  Huxley  este  o  propovăduire  a  unei 
doctrine.  Nu  se  poate  spune  despre  el  că  este  un  ro¬ 
mancier  sau  un  nuvelist  pur.  Literatura  lui  —  exceptând 
cele  dintâi  volume  —  nu  este  decât  un  pretext  pentru  a 
expune  teorii  vaste,  complexe,  adesea  uluitoare  prin  origi¬ 
nalitatea  lor,  de  cele  mai  multe  ori  utopice,  alteori  prezen¬ 
tate  ca  previziuni  şi  realizate  cu  câţiva  ani  mai  târziu. 

Doctrina  lui  Huxley  este  mai  mult  morală,  Această 
morală  nu  o  prezintă  închegată  în  sistem,  nu  are  studii 
speciale  pentru  ea,  ci  ideile  lui  morale  sunt  împrăştiate  în 
mai  toate  cărţile  pe  care  le-a  scris.  Nu  are  decât  un 
volum,  La  fin  et  Ies  moyens\  care  se  ocupă  numai  de 
probleme  morale  şi  are  chiar  un  capitol  „despre  etică", 
cel  mai  important  din  toată  cartea  şi  care  rezumă  şi 
sintetizează  concepţiile  sale  morale, 

*  Trad,  par.  Jules  Castier,  Paris,  Pion,  1939. 

Aldous  Huxley  este  excepţional  de  inteligent  şi  are 
o  cultură  de  o  splendidă  multilateralitate.  Scrisul  sau,  care 
îndeplineşte  —  cum  a  spus  un  recenzor  al  său  1  —  o  funcţiune 
oraculară,  este  o  adevărată  tentaţie,  pentrucă  sclipeşte  de 
inteligenţă,  discută  şi  rezolvă  probleme  actuale  şi  cuprinde 
adesea  foarte  mult  adevăr.  Iată  de  ce  se  impune  o  expunere 
critică  a  ideilor  sale  morale. 

Etica  lui  Huxley  este  atât  individuală  cât  şi  socială. 
El  studiază  larg  omul  ca  individ,  dar  nu  ca  individ  izolat  — 
pentrucă,  spune  el,  „nu  există  Robînsoni  Crusoe"  2  —  ci  ca 
cetăţean,  ca  parte  a  unui  întreg  complex  şi  armonios : 
societatea.  Din  imanent  şi  circumstanţialitate,  Huxley 
încearcă  să  se  ridice  în  transcendent,  mergând  pe  urma 
vocaţiei  metafizice  a  omului,  vocaţie  pe  care  nu  o  neagă. 
Corelaţiunea  etică-metafizică  este  însă  insuficientă  şi  vagă. 
El  reuşeşte  într 'adevăr  să  se  înalţe  în  sferele  transcen¬ 
dentului,  dar  acolo  ideile  lui  rămân  suspendate  în  gol, 
pentrucă  în  cerul  lui  Huxley,  deşi  se  găseşte  un  Dum¬ 
nezeu,  este  totuşi  un  Dumnezeu-idee,  nu  Dumnezeu  real, 
viu.  Iată  de  ce  morala  lui,  oricâte  incontestabile  adevăruri 
ar  avea,  va  rătăci  în  mod  fatal  şi  va  avea  durata  efemerelor 
castele  pe  nisip, 

In  acest  scurt  studiu,  vom  face  o  expunere  critică  a 
moralei  lui  Huxley  din  punct  de  vedere  individual  şi  so¬ 
cial,  reconstruind  apoi,  din  fragmente  şi  idei  schiţate,  idealul 
metafizic  al  omului.  Cartea  cea  mai  des  citată  va  fi  La  fin 
et  Ies  moyens.  Din  literatura  sa  nu  interesează  din  punct 
de  vedere  moral  decât  romanul  Contrapunct ,3  recunoscut 
de  altfel  ca  cea  mai  bună  operă  a  sa,  şi  mai  puţin  romanul 
Marina  di  Vezza.4  Restul  literaturii  sale,  adevărat  caleidoscop 
al  vieţii  engleze  contemporane,  nu  prezintă  importanţă, 
pentrucă  ideile  vag  schiţate  în  această  literatură,  autorul 
şi  le-a  precizat  în  eseuri  sau  mai  ales  în  studiul  citat  mai 
sus.  De  altfel,  în  această  carte  se  vede  mai  bine  decât 

1  Mihai  Niculescu ;  Aldous  Huxley  i  Marina  di  Vezza,  în  Universul  Literar, 
an,  XLVII,  Nr.  45,  din  24  XII  1938. 

!  L'ange  et  la  bete,  trad.  par  Jules  Castier,  Paris,  Stock,  1940,  p.  40, 

3  Point  counfer  point,  în  trad.  franceză  a  lui  Jules  Castier,  Contrepoint,  Paris, 
Pion,  1930, 

*  Trad.  franceză  de  Julia  Bastini,  Paris,  Pion,  1938. 

oriunde,  cât  de  mult  concepţia  lui  Huxley  este  un  amestec 
—  atractiv  dar  periculos  —  de  adevăr  şi  eroare,  de  idei 
admirabile  şi  absurdităţi, 

UNITATEA  EULUI  Şl  IDEALUL  MORAL 

Omul,  spune  Huxley,  este  în  acelaşi  timp  simplu  şi 
divers,  pentrucă  el  —  ca  şi  universul  întreg  de  altfel  — 
este  o  unitate  în  multiplicitatea  sa,1  Diversitatea  nu  este 
decât  aparentă  sau  accidentală,  unitatea  este  realitatea  ultimă 
şi  în  acelaşi  timp  idealul  vieţii.  Căci  viaţa  însăşi  este  un 
contrapunct,  o  unitate  armonică  rezultată  din  infinite  di¬ 
versităţi,  iar  viaţa  individului  nu  este  decât  un  fragment 
din  viaţa  totală  a  universului,* 

Dar  dacă  eul  este  în  esenţa  sa  o  unitate,  atunci  idealul 
individual  este  realizarea  deplină  a  acestei  unităţi  esenţiale. 
Şi  unitatea  eului  este,  în  ultimă  analiză,  binele;  iar  răul 
este  ceea  ce  tinde  să  producă  starea  de  diversitate,  de  se- 
paraţiune.3  Tema  aceasta  a  lui  Huxley  nu  este  însă  nici 
nouă,  nici  originală.  Este  aici  curată  doctrină  a  creştinis¬ 
mului,  după  care  sufletul  este  o  substanţă  simplă,  pe  care 
păcatul  o  diferenţiază  şi  o  complică  şi  al  cărui  ideal  este 
să  redevină  substanţă  simplă. 

Omul  ideal  al  lui  Huxley  este  omul  fără  ataşamente, 
fără  legături  cu  circumstanţialul,  cu  imediatul.  Prin  astfel 
de  ataşamente  cu  diversitatea  circumstanţialului,  omul  pierde 
contactul  cu  adâncul  unic  al  sufletului  şi  distruge  splendida 
unitate  a  eului  său.  El  trebue  să  rupă  deci  orice  legătură 
cu  simţurile  şi  cu  dorinţele  sale  trupeşti,  cu  pofta  de  pu¬ 
tere  şi  de  posesiuni,  cu  mânia  şi  cu  ura,  cu  gloria  şi  po¬ 
ziţia  socială,  cu  ştiinţa  chiar,  cu  arta,  cu  speculaţia  ab¬ 
stractă  şi  filantropia,4  Lepădarea  aceasta  totală  nu  are  însă 
nimic  negativ,  în  afară  de  nume,  pentrucă  ea  impune  celor 
ce  doresc  să  o  practice  adoptarea  unei  atitudini  intens 
pozitivă  faţă  de  lume.5 

1  L'ange  et  la  bete,  p,  17. 

2  Contrepoint,  p.  40. 

3  La  fin  et  Ies  moyens,  p.  357. 

4  Ibid.,  p.  4. 

s  Ibid.,  p.  5. 

Idealul  acesta,  spune  mai  departe  Huxley,  a  fost  for¬ 
mulat  şi  predicat  de  multe  ori  dealungul  celor  din  urmă 
trei  milenii,  începând  cu  hinduismul  şi  sfârşind  cu  unii  fi¬ 
losofi,  între  care  Spinoza  ocupă  un  prim  loc,  Aldous  Huxley 
vorbeşte  chiar  şi  despre  Evanghelia  lui  Iisus,  care  în  esenţa 
ei  predică  lepădarea  de  lume  şi  consacrarea  lui  Dumnezeu, 
şi  aminteşte  pe  misticii  creştini,  citând  pe  Tauler  şi  Imi- 
tatio  Christi.  Menţionează  însă  creştinismul  în  şirul  crono¬ 
logic  al  celorlalte  concepţii,  ca  şi  când  lepădarea  de  lume 
şi  de  sine  însuşi  predicată  de  Iisus  n'ar  fi  decât  o  con¬ 
tinuare  a  misticei  budiste  —  pe  care  de  altfel  autorul  o 
consideră  evident  superioară  creştinismului  —  sau  a  tao- 
ismului  chinez.  De  ce  oare  scriitorul  acesta  inteligent  şi 
cult  nu  are  sinceritatea  să  spună  că  idealul  moral  indivi¬ 
dual  preconizat  de  el  nu  este  idealul  creştin,  desăvârşit  şi 
nou,  fără  nicio  legătură  cauzală  cu  budismul  sau  cu  tao- 
ismul?  Evident,  el  este  tot  atât  de  sigur  ca  şi  cel  mai 
convins  teolog,  că  nicio  apropiere  sau  asemănare  nu  se 
poate  face  între  exagerările  morbide  ale  budismului  şi 
splendida  vitalitate  a  moralei  creştine.  Fără  îndoială,  numai 
o  pasiune  anumita  îl  face  să  ajungă  la  cele  mai  nevero¬ 
simile  concluzii. 

Revenind  la  idealul  moral  al  lui  Huxley,  se  poate 
spune,  în  câteva  cuvinte,  că  acest  ideal  este  unitatea  eului, 
care  se  realizează,  sau  mai  bine  zis  se  păstrează,  prin  acea 
rupere  a  legăturilor  cu  lumea  exterioară  şi  interioară.  La 
conştiinţa  acestei  unităţi  a  eului  şi  deci  la  conştiinţa  şi 
realizarea  binelui  moral,  nu  se  poate  ajunge  decât  redu¬ 
când  la  tăcere  animalul  din  noi,  ca  şi  toate  trebuinţele  sale 
biologice,1  Acesta  este  însă  un  ideal  atât  de  înalt,  încât 
omul  —  animal  şi  înger  în  acelaşi  timp  —  nu-1  poate  atinge 
niciodată,  Nu  poate  atinge  perfecţiunea  morală  în  viaţa 
aceasta,  spunem  noi,  cu  tot  sarcasmul  compătimitor  al  lui 
Huxley,  dar  o  poate  face  în  desăvârşirea  vieţii  viitoare, 
când  nimic  animalic  nu  mai  rămâne  în  om. 

Şi  totuşi,  iată  ce  spune  acelaşi  scriitor  în  altă  parte: 
„Un  om  nu-şi  poate  desfiinţa  cu  totul  senzaţiile  şi  senti- 


1  La  (in  ei  Ies  moyens,  p,  352. 

mentele  sale,  decât  dacă  se  omoară,  în  sensul  fizic  al  cu¬ 
vântului.  Dar  le  poate  deprecia.  Şi,  de  altfel,  aceasta  fac 
un  mare  număr  de  oameni  inteligenţi  şi  cultivaţi,  depre- 
ciază  omenescul  în  interesul  ne- omenescului.  Motivul  lor 
este  deosebit  de  cel  al  creştinilor,  dar  rezultatul  este  ace¬ 
laşi.  Este  un  fel  de  auto-distrugere41.1  Idealul  însă  este  de 
„a  trăi  integrar4,  „a  trăi  total  şi  armonios44.1 2  Toţi  cei  ce  în¬ 
cearcă  o  depăşire  a  naturalului  nu  sunt  decât  „broaşte 
omeneşti  care  încearcă  să  se  umfle  în  boi  de  pură  spiri¬ 
tualitate,  de  pur  idealism,  de  pură  eficacitate  practică,  de 
pură  inteligenţă  conştientă,  şi  care  simplu  fac  „paf“  şi  în¬ 
cetează  de  a  mai  fi  ceva,  decât  cel  mult  fragmentele  unei 
broscuţe  şi  încă  fragmente  în  descompunere'4.3  Deci  nu 
trebue  să  încercăm  o  adormire  a  animalului  din  noi,  ci 
dimpotrivă,  să  trăim  conform  acestui  animal.  Dacă  natura 
ne-a  redus  la  proporţiile  unei  broaşte,  să  fim  broaşte  pur 
şi  simplu,  fără  să  mai  năzuim  către  grandoarea  ideală  a 
boului  din  fabulă.  Oamenii  «unt  nişte  viermi,  după  o  com¬ 
paraţie  a  lui  Spinoza,  şi  n'au  decât  să  fie  viermi,  nu  să  în¬ 
cerce  să  devină  fluturi,  spune  Huxley,  „Să  fim  viermi  cu 
căldură,  cu  vigoare ;  să  încercăm  să  fim  cei  mai  buni  dintre 
toţi  viermii  posibili.  Pentrucâ,  la  urma  urmelor,  un  vierme 
bun  preţueşte  mai  mult  decât  această  fiinţă  hibridă  care 
devenim  atunci  când  încercăm  să  trăim  deasupra  stării 
noastre,  în  lumea  aripilor".* 

Pasajele  citate  sunt,  fără  îndoială,  spirituale,  dar  în 
acelaşi  timp  sunt  de-a-dreptul  groteşti  pentru  autorul  unui 
sistem  de  morală.  Iar  contradicţia  este  evidentă.  Pentrucă 
acea  „absence  d'attache",  pe  care  Huxley  o  proclamă  ca 
ideal  moral  încă  din  a  patra  pagină  a  studiului  său  de 
etică,  se  situează  dela  început  şi  fără  discuţie  în  lumea 
aripilor  şi  nu  are  nimic  de-a-face  cu  viaţa  de  vierme  sau 
de  broască  omnească. 

Idealul  moral  este  deci  —  după  Huxley  —  nu  virtutea 
supraomenească,  ci  umanitatea  prefectă.5  Şi  Iisus  ne-a  spus 


1  Contrepotnt,  p.  257.  4  Ibid.,  p.  257. 

2  Ibid,,  p.  140,  5  L'ange  et  la  bele,  p.  62. 

*  Ibid.,  p.  65. 

să  fim  desăvârşiţi  ca  Tatăl  nostru  cel  din  ceruri.  Dar  iată 
ce  crede  Huxley  despre  morala  creştină,  din  care  ia  totuşi 
—  fără  să  mărturisească  —  tot  ce  are  mai  bun  în  sistemul 
său:  „A  spune  (oamenilor)  să  asculte  de  Iisus,  înseamnă  a 
le  spune  să  fie  mai  mult  decât  oameni.  Şi,  în  practică, 
dacă  încerci  să  fii  mai  mult  ca  om,  reuşeşti  totdeauna  să 
iii  mai  puţin  decât  un  om,  A  spune  oamenilor  să  asculte 
literalmente  de  Iisus,  înseamnă  a  le  spune,  indirect,  să  se 
poarte  ca  nişte  imbecili  şi  până  la  urmă  ca  nişte  demoni".1 

Intr'un  cuvânt,  morala  creştină  este  irealizabilă  şi  chiar 
periculoasă.  Aici  suntem,  în  sfârşit,  de  acord  cu  Aldous 
Huxley.  In tr' adevăr,  morala  creştină  este  irealizabilă  pentru 
cine  nu  are  acea  credinţă  care  mişcă  munţii,  pentru  cine 
nu  are  cât  de  vag  conştiinţa  existenţei  în  el  a  harului 
care  face  cu  putinţă  transformarea  oamenilor  în  sfinţi  de¬ 
săvârşiţi  ca  şi  Tatăl  lor  ceresc.  Morala  creştină  este  pri¬ 
mejdioasă  pentru  viermii  care  nu  au  în  ei  decât  lut  şi 
viaţă  şi  în  care  sufletul  s’a  atrofiat  prin  neîntrebuinţare, 
iar  chipul  lui  Dumnezeu  s'a  întunecat  prin  inconştienţă. 
Pentru  aceştia  morala  creştină  —  creatoare  de  sfinţi  — 
este  irealizabilă  şi  incomodă,  pentrucă  încearcă  să-i  scoată 
din  suficienţa  vieţii  mediocre.  Este  adevărat  că  înălţarea 
prea  sus  aduce  după  sine,  în  mod  fatal,  căderea.  Dar  con¬ 
ştiinţa  înălţării  nu  mai  poate  fi  ştearsă  niciodată  de  nimic 
şi  ea  constitue  singura  mângâiere  şi  singura  garanţie  a  exis¬ 
tenţei  unei  alte  vieţi,  desăvârşite.  Şi,  între  viaţa  sburăto- 
rului  căzut,  care  se  trudeşte  pentru  un  nou  sbor,  şi  viaţa 
comodă  a  celui  ce  nu  caută  decât  să  fie  om,  a  celui  ce 
nu  a  căzut  pentrucă  nu  s'a  înălţat  niciodată,  creştinul 
convins  preferă  durerea  căderii  în  care  străluceşte  totuşi 
amintirea  sborului  în  înălţimi,  Huxley  nu  înţelege  sau  nu 
vrea  să  înţeleagă  aceasta. 

Şi  totuşi,  acelaşi  Aldous  Huxley  a  putut  să  scrie  un 
pasaj  ca  acesta :  „Fiecare  se  trudeşte  pentru  fericire  şi  re¬ 
zultatul  este  că  nimeni  nu  e  fericit.  Pentrucă  ei  sunt  pe 
calea  cea  rea,  întrebarea  pe  care  ar  trebui  să  şi-o  pună 
nu  este:  de  ce  nu  suntem  fericiţi  şi  cum  am  putea  fi?  Ci 


1  Contrepoirtt,  p.  264, 

cum  am  putea  să  fim  plăcuţi  lui  Dumnezeu  şi  de  ce  nu 
suntem  mai  buni?...  Dacă  oamenii  şi-ar  pune  aceste  între¬ 
bări  şi  ar  răspunde  în  practică  cu  toate  posibilităţile  lor, 
ei  ar  atinge  fericirea  fără  să  se  gândească  vreodată.  Pen- 
trucă  nu  căutând  fericirea  o  găseşti,  ci  căutând  mântuirea". 1 
Iar  în  altă  parte:  „Fericirea  este  asemenea  cocsului,  este 
un  lucru  care  se  obţine  ca  produs  al  fabricării  altui 
lucru".2 

Ideea  este  într'adevăr  splendidă,  dar  nu  nouă.  Căci 
Mântuitorul  a  spus :  „Căutaţi  mai  întâi  împărăţia  lui  Dum¬ 
nezeu  şi  dreptatea  Lui  şi  toate  celelalte  se  vor  adăuga 
vouă".3  Fără  îndoială,  Huxley  nu  spune  aceasta,  iar  dacă 
ar  fi  trebuit  totuşi  să  găsească  o  origine  religioasă  ideii 
acesteia,  ar  fi  găsit-o  mai  degrabă  în  budism  decât  in  cre¬ 
ştinismul  pe  care  îl  socoteşte  plin  de  erori. 

In  sfârşit,  ca  o  concluzie  a  acestui  capitol,  putem  spune 
că  idealul  moral  individual  al  lui  Huxley  se  bifurcă.  De  o 
parte,  binele,  idealul  moral,  se  realizează  prin  păstrarea 
neştirbită  a  unităţii  eului  şi  prin  detaşamentul  de  imediat 
şi  finit,  prin  adormirea  animalului  şi  prin  deşteptarea  infi¬ 
nitului  din  noi.  De  altă  parte,  idealul  este  omul  total,  adică 
omul  animal  şi  înger,  omul  vierme  a  cărui  singură  trudă 
este  să  fie  vierme  desăvârşit. 

Contradicţia  aceasta  din  scrierile  sale,  Huxley  nu  o 
explică  şi  nici  măcar  nu  o  semnalează.  S'ar  părea  însă  că 
primul  ideal  este  un  ideal  în  adevăratul  sens  al  cuvântului, 
adică  ceva  irealizabil,  în  timp  ce  al  doilea  este  realitatea 
însăşi,  sau  mai  bine  este  destinul  inevitabil  al  omului,  ca 
în  versurile  lui  Baudelaire,  pe  care  le  aminteşte  Huxley: 
„Faites  votre  destin,  âmes  desordonnees, 

El  fuyez  l’infini  que  vous  portez  en  vous“... 

Şi  aici,  Huxley  este  pe  o  cale  justă.  într'adevăr,  un 
ideal  moral  preconizat  de  un  om  este  cu  atât  mai  reali¬ 
zabil  cu  cât  este  mai  înalt.  Pentrucă  omul  nu  poate  da 
omului  decât  cel  mult  un  impuls,  dar  nu  poate  da  forţa 


1  Contrepoint,  p.  183. 

*  Ibid.,  p,  184, 

3  Matei,  6,  33. 

morală  care  să  atingă  idealul.  Inventatorul  unor  etice  „in¬ 
dependente"  nu  poate  decât  să  descifreze  realitatea.  Şi,  ne¬ 
putincios  să  o  perfecţioneze,  face  cam  ce  a  făcut  vulpea 
cu  strugurii  —  ca  să  ne  menţinem  în  lumea  fabulei  —  şi 
declară  această  realitate  bună,  iar  idealul  propus,  prea  sus 
ca  să  fie  atins.  Dar  morala  este  o  ştiinţă  normativă,  care 
—  după  însăşi  definiţia  filosofiei  —  arată  viaţa  nu  aşa  cum 
este,  ci  aşa  cum  trebue  să  fie.  O  morală  trebue  deci  să 
aibă  un  ideal  care  transcende  realitatea  obişnuită,  fie  acesta 
chiar  un  ideal  utopic.  Şi  tocmai  conturarea  precisă  a  acestui 
ideal  îi  lipseşte  lui  Aldous  Huxley,  pentrucă  ceea  ce  afirmă 
într’o  carte  neagă  în  alta.  Şi  ni  se  pare  că  inconsecvenţa 
nu  este  un  defect  neglijabil,  mai  ales  în  scrierile  unor  re¬ 
formatori  ai  omenirii. 

MAŞINISMUL,  RĂSBOIUL  Şl  IDEALUL  SOCIAL 

După  o  părere  a  lui  Huxley  însuşi,  „fiecare  are  pro¬ 
priul  său  remediu,  brevetat  şi  garantat  pentru  toate  relele 
omenirii".1  Ideea  este  foarte  justă,  dar  se  poate  uşor  în¬ 
toarce  şi  asupra  autorului  ei.  Şi  vom  vedea  până  la  urmă 
că  şi  în  ceea  ce  priveşte  morala  socială,  remediile  lui  Huxley 
sunt  şi  rămân  numai  ale  lui,  fără  să  poată  deveni  un  bun 
al  omenirii,  pe  care  vrea  s'o  vindece  şi  să  o  facă  mai  bună. 

In  ceea  ce  priveşte  societatea  contemporană,  Huxley 
este  un  pesimist  şi  un  sceptic.  In  orice  caz,  nu  găseşte 
nimic  bun,  nu  îi  convine  nimic  în  această  societate.  Dă¬ 
râmă  absolut  totul,  dar  nu  clădeşte  în  loc  nimic  durabil. 
Societatea  actuală  este  atât  de  rea,  încât  individul  constrâns 
să  trăiască  în  ea  este  redus  la  o  stare  de  infra-umanitate, 
din  care  trebue  să  evadeze,  pentru  a  atinge  supra-persona- 
litatea,  pentru  a  transcende  propriul  său  eu.1 

Cei  doi  poli  în  jurul  cărora  gravitează  toată  nenoro¬ 
cirea  societăţii  de  astăzi  sunt  maşînismul  şi  războiul.  Fără 
îndoială,  nu  vom  ridica  osanale  maşinismului,  care  nu  a 
făcut  decât  să  complice  viaţa,  nici  războiului,  care  o  di- 


1  La  fin  et  Ies  moyens,  p.  12, 

i  Vorbind  despre  idealul  individual,  Huxley  spune  totuşi  că  a  Încerca  să 
depăşeşti  omul,  inseumnă  a  deveni  o  fiinţă  hibridă,  un  sub-om. 

struge,  dar  noi  credem  că  dacă  „zilele  rele  sunt",  cauza 
este  mult  mai  profundă.  Este  descreştinarea  lumii  şi  este 
transformarea  idealului  omenirii  din  metafizic  cum  ar  trebui 
să  fie,  într'un  ideal  al  fericirii  pământeşti,  imediate.  Oa¬ 
menii  se  sbat  şi  se  omoară  pentru  viaţa  aceasta,  pentrucă 
nu  mai  cred  sau  au  uitat  că  există  o  alta,  veşnică  şi  de¬ 
săvârşită. 

Făcând  rezerva  aceasta,  vom  da  deplină  dreptate  lui 
Aldous  Huxley  în  concluziile  la  care  ajunge  cu  privire  la 
progresul  tehnic.  Iată  ce  scrie  el  în  Contrapunct:  „Progresul 
industrial  aduce  după  sine  supraproducţia,  de  unde  nece¬ 
sitatea  de  noui  pieţe  de  desfacere,  apoi  rivalităţile  interna¬ 
ţionale,  apoi  războiul.  Şi  progresele  mecanice  aduc  mai 
multă  specializare  şi  standardizare  a  lucrului,  de  unde  vin 
distracţii  pregătite  dinainte  în  serie  şi  puţin  individuale, 
apoi  micşorarea  iniţiativei  şi  a  facultăţilor  creatoare,  apoi 
mai  mult  intelectualism  şi  atrofierea  progresivă  a  tuturor 
lucrurilor  vitale  şi  fundamentale  ale  naturii  omeneşti,  de 
unde  vine  mai  multă  plictiseală  şi  agitaţie  şi  în  sfârşit  un 
fel  de  nebunie  individuală,  care  nu  poate  avea  alt  rezultat 
decât  revoluţia  socială",1  Maşina,  înlăturând  efortul  creator 
al  omului,  l-a  transformat  în  maşină.  Şi  nenorocirea  este  că 
el  rămâne  maşină  şi  în  timpul  liber,  Sufletul  se  atrofiază 
astfel  treptat  şi  dispare  prin  neîntrebuinţare.  Iar  din  punct 
de  vedere  moral,  omul  acesta  va  fi  sau  imoral  până  la 
destrăbălare,  sau  —  în  cel  mai  bun  caz  —  amoral,  adică 
trăind  conform  instinctelor,  ca  şi  animalele,  a  căror  viaţă 
este  indiferentă  moraliceşte,  rămân  dincoace  de  legile 
morale. 

Din  nenorocire,  Huxley  are  aici  multă  dreptate.  Ome¬ 
nirea  de  astăzi  trăieşte  într’o  viteză  atât  de  vertiginoasă, 
mulţumită  progresului  tehnic,  încât  nu  mai  are  vreme  nici 
să  gândească,  nici  să  trăiască  în  sensul  bun  al  cuvântului. 
Remediul  lui  Huxley  pentru  această  situaţie  este  bun,  dar 
incomplet,  nelămurit.  Oamenii,  spune  el,  „trebue  să  tră¬ 
iască  într'un  chip  dublu,  în  două  compartimente.  Intr’unul 
din  compartimente  ca  lucrători  industrializaţi,  în  celălalt 


1  Contrepoint,  p.  109. 

ca  fiinţe  omeneşti.  Ca  idioţi,  ca  maşini,  timp  de  8  ore  din 
24,  şi  ca  adevărate  fiinţe  omeneşti  restul  timpului". 1  Dar 
cum  să  trăiască  oamenii  ca  oameni,  nu  ne  spune  Huxley 
decât  vag.  Să  creeze,  atâta  tot,  dar  nu  spune  nici  ce,  nici 
cum  să  creeze.  De  acord  cu  Huxley,  noi  credem  că 
în  timpul  când  nu  mai  este  maşină,  omul  trebue  să-şi 
aducă  aminte  că  este  fiu  al  lui  Dumnezeu,  că  are  un  suflet 
pe  care  va  trebui  să-l  dea  înapoi  curat  celui  ce  i  l-a  dat. 
Atât  numai  să-şi  dea  seama  oamenii  şi  celelalte  vor  urma. 

In  ceea  ce  priveşte  războiul,  pe  care  îl  numeşte  un 
„asasinat  în  massă  organizat  cu  sânge  rece",2  Huxley  îl 
respinge  şi  îl  detestă,  făcându-1  în  acelaşi  timp  cauza  tu¬ 
turor  nenorocirilor  şi  desordinilor  sociale.  Vorbind  despre 
idealurile  pacifiste  ale  unor  vechi  civilizaţii,  ca  budismul, 
confucianismul  şi  taoismul,  şi  comparându-le  cu  istoria  cre¬ 
ştinismului,  Huxley  face  imprudenţa  să  afirme  o  erezie 
gravă:  „Creştinismul,  scrie  el,  a  justificat  tendinţele  sanguine 
ale  aderenţilor  săi,  făcând  apel  la  literatura  din  epoca 
bronzului,  a  Vechiului  Testament"  3  şi  ajungând  să  comită 
astfel  atrocităţile  cele  mai  hidoase.  Incontestabil,  Huxley 
nu  cunoaşte  creştinismul.  Nu  cunoaşte  doctrina  Celui  ce  a 
împins  iubirea  până  Ia  umilinţă  în  faţa  celui  ce  te  loveşte, 
până  la  iubirea  vrăjmaşilor  şi  până  la  binecuvântarea  celor 
ce  te  blestemă.  Nu  cunoaşte  predica  Celui  ce  binecuvânta 
mulţimile  cu  cuvintele  „pace  vouă"  şi  care  în  ultimele 
clipe  spunea  aleşilor  Lui:  „Pacea  mea  las  vouă".  Nu  cunoaşte 
nici  măcar  viaţa  Aceluia  care  a  suferit  şi  a  murit  pentru 
iubirea  de  oameni  şi  pentru  pacea  lor.  Sau  dacă  ştie 
toate  acestea,  atunci  scrie  cu  patima  care  orbeşte  şi  care 
nu  se  sfieşte  să  înlăture  evidenţele  şi  să  invoace  mărturii 
mincinoase.  Şi  Huxley  este  un  scriitor  prea  înzestrat  inte- 
lectualiceşte  ca  să  îl  acuzăm  de  ignoranţă. 

Fără  îndoială,  nimeni  nu  iubeşte  şi  nu  doreşte  răz¬ 
boiul,  dar  problema  aceasta  este  mult  mai  adâncă  şi  mai 
gravă  decât  o  priveşte  Huxley.  Este  de-a-dreptul  neserios 


*  Contrepolnl,  p.  110. 

2  La  fin  et  Ies  movens,  p.  105. 

3  Ibid.,  p.  108. 


REVISTA  TEOLOGICA 


367 


să  consideri  drept  cauză  a  acestei  realităţi,  caie  for¬ 
mează  istoria  neamurilor,  dorinţa  de  distracţie  şi  senza¬ 
ţional.  In  orice  caz,  creştinismul  nu  este  răspunzător  de 
existenţa  războaielor  din  lume.  Creştinismul,  mai  mult 
decât  oricare  altă  religie,  a  propovăduit  şi  propovăduieşte 
mila  şi  iubirea  de  aproapele.  El  nu  justifică  şi  nu  aprobă 
războiul.  In  Biserica  ortodoxă  nu  se  poate  vorbi  nici 
despre  acel  compromis  ce  poartă  numele  de  „războiu  legi¬ 
tim".1 2  Cel  mult  Biserica  ortodoxă  îngădue 2  războiul,  dar 
nu  ca  pe  un  ideal  al  său,  ci  ca  pe  o  concesie  făcută  ne¬ 
voilor  statului. 

Dacă  maşinismul  şi  războaiele  sunt  racilele  societăţii, 
să  vedem  acum  care  ar  trebui  să  fie,  după  Huxley,  idealul 
social.  Fără  îndoială,  acest  ideal  este  acela  al  tuturor 
profeţilor :  libertatea,  pacea,  dreptatea  şi  iubirea  fră¬ 
ţească,  El  se  poate  atinge  nu  atât  prin  reforme  sociale, 
cât  prin  „predicarea  unei  cosmologii  corespunzând  în¬ 
deaproape  cu  realitatea".3  Numai  progresând  în  dragoste, 
omenirea  se  îndreaptă  către  scopul  ideal  al  ei.  Dar  dragostea 
nu  poate  tinde  către  universalitate,  fără  o  cosmologie 
care  să  fie  sau  monoteistă  sau  panteistă,  fără  să  existe  o 
credinţă  generală,  după  care  toţi  oamenii  sunt  fii  ai  lui 
Dumnezeu.4 5 

Şi  de  data  aceasta,  Huxley  vorbeşte  nu  ca  un  necu¬ 
noscător  în  materie  —  întinsa  sa  lectură  creştină  dovedeşte 
aceasta  —  ci  ca  un  indiferentist  în  materie  religioasă.  Este 
convins  de  necesitatea  unei  credinţe,  dar  îi  este  tot  una  dacă 
această  credinţă  este  monoteistă  sau  panteistă,  fără  să  se 
gândească  la  incalculabilele  dezastre  morale  şi  sociale  pe 
care  le-ar  aduce  panteismul,  de  exemplu,  dacă  ar  deveni 
— -  prin  absurd  —  o  religie  universală. 

In  concluzie,  „monoteismul  şi  panteismul  sunt  doctrine 
deopotrivă  de  necesare  şi  de  adevărate".0  (Este  ca  şi  cum 

1  E.  Baudin,  Cours  de  philosophie  morale,  Paris,  J.  de  Gigord,  1936,  p.  513. 

2  Şerban  lonescu,  Morala  ortodoxă  faţă  de  celelalte  morale  confesionale. 
Bucureşti  1941,  p.  239. 

2  La  fin  et  Ies  moyerts,  p.  147. 

4  Ibtd.,  p.  9. 

5  L'ange  et  la  bete,  p.  45. 

ai  spune  ca  lumina  şi  întunerecui  sunt  deopotrivă  de  albe)* 
Mai  mult  chiar,  monoteismul,  spune  Huxley,  şi-a  pierdut 
valoarea  pe  care  împrejurările  i-au  dat-o  odinioară.  Acum, 
dacă  oamenii  vor  să  iasă  din  abisurile  în  care  au  început 
să  coboare,  „nu  o  vor  putea  face  decât  cu  ajutorul  unei 
noui  religii  a  vieţii.  Şi  pentrucă  viaţa  este  diversă,  va 
trebui  ca  această  nouă  religie  să  aibă  zei  numeroşi.  Dar 
pentrucă  omul  individual  este  o  unitate  în  multiplicitatea 
sa,  religia  aceasta  va  fi  deopotrivă  unică.  Ea  va  trebui 
să  fie  dionisiacă  şi  panică,  tot  aşa  ca  şi  apolineiană ;  orfică 
şi  raţională ;  nu  numai  creştină,  ci  şi  marţială  şi  veneriană ; 
minerviană  şi  iehovistă.  Va  trebui  să  fie,  într'un  cuvânt, 
tot  ceea  ce  este  efectiv  viaţa  omenească,  şi  nu  numai  ex¬ 
presia  simbolică  a  unuia  dintre  aspectele  sale1',1 

Este  inutil  să  mai  insistăm  asupra  non-sensului  acestui 
amalgam,  care  vrea  să  fie  o  religie.  De  sigur,  nici  autorul 
nostru  nu  crede  în  posibilitatea  realizării  acestei  religii, 
după  cum  nu  crede  nici  în  eficacitatea  ei. 

Dar,  dincolo  de  toate  acestea,  morala  socială  a  lui 
Huxley  conţine  şi  mult  adevăr.  Omul  acesta,  pe  lângă  că 
este  foarte  inteligent  şi  foarte  cult,  mai  are  o  calitate, 
imensă  pentru  un  autcr  de  etică  socială  cum  este  el.  Această 
calitate  este  iubirea  de  oameni.  In  toate  scrierile  lui  Huxley, 
dela  literatura  uşoară  până  la  eseuri,  sub  tonul  ironic  şi 
stilul  zeflemist  care  îl  caracterizează,  se  simte  într'una  căl¬ 
dura  acestei  iubiri,  Şi  poate  că  tot  ea  este  cauza  utopiilor 
şi  a  exagerărilor  la  care  ajunge  şi  care  în  cazul  acesta  i  s’ar 
ierta.  Greşeşte  mult  în  încercările  sale  de  a  înălţa  pe  oa¬ 
meni,  pentrucă  îi  iubeşte  prea  mult.  Şi  puterile  sale,  oricât 
de  mare  ar  fi  această  iubire,  sunt  omeneşti. 

UNITATEA  TRANSCENDENTALĂ  Şl  IDEALUL  METAFIZIC 

„In  viaţă,  etica  şi  metafizica  sunt  interdependente",2 
pentrucă  nu  se  poate  trăi  fără  o  metafizică.3  Afirmaţia  este 
a  lui  Aldous  Huxley,  deşi  pare  o  afirmaţie  a  moralei  cre¬ 
ştine. 


1  L’onge  et  la  bete,  p.  49. 

2  La  fin  et  Ies  rrtcyens,  p.  387. 


3  /4/d.,  p,  297. 

Intr'adevăr,  nu  poate  exista  o  morală  independentă  de 
transcendent,  o  morală  care  să  se  nască  şi  să  rămână  le¬ 
gată  numai  de  imanent.  Fundamentul  moralei  nu  poate  fi 
nici  sociologic,  aşa  cum  vor  sociologiştii  de  pildă,  nici  psi¬ 
hologic,  cum  caută  să  demonstreze  unele  sisteme  de  morală 
ştiinţistă.  Fundamentul  moralei  trebue  să  fie  neapărat  me¬ 
tafizic,  pentrucă  este  peste  putinţă  ca  o  morală  să  nu  vor¬ 
bească  cel  puţin  despre  scopurile  şi  natura  omului,  care 
sunt  de  sigur  concepţiuni  esenţial  metafizice.1 

Tema  nu  este  deloc  nouă.  In  linii  mari,  problema  este 
rezolvată  în  Noul  Testament  şi  este  atât  de  specific  cre¬ 
ştină,  încât  este  aproape  inutil  să  spui  că  morala  creştină 
îşi  are  fundamentul  în  transcendent,  că  de  acolo  vin  va¬ 
lorile  şi  normele  ei,  că  acolo  merg  idealurile  ei.  Aceeaşi 
temă  a  fost  discutată  aprins  de  către  Schopenhauer  în 
Fundamentul  moralei,  de  către  Nietzsche  şi  de  filosofia  idea¬ 
listă  germană  a  veacului  trecut,  ca  să  nu  cităm  decât  pe 
câţiva  dintre  cei  mai  mari  filosofi.  De  aceea  tot  ce  afirmă 
Huxley  în  legătură  cu  această  problemă  este  ceva  atât  de 
cunoscut  şi  atât  de  axiomatic,  încât  nu  poţi  să  nu  te  miri 
de  ce  se  mai  trudeşte  el  să  demonstreze  lucruri  care  n’au 
nevoie  de  demonstraţie. 

Huxley  începe  prin  a  se  ridica  la  metafizica  naturii 
universale,  unde  se  integrează  şi  se  înrădăcinează  natura 
omului.  Omul,  spune  el,  nu  este  ceea  ce  este,  decât  în 
virtutea  raporturilor  sale  cu  universul  care  îl  înconjoară.2 3 
Existenţa  sa  este  legată  de  pământul  pe  care  trăieşte,  de 
corpurile  cereşti  oricât  de  îndepărtate,  apoi  de  contempo¬ 
ranii  şi  de  predecesorii  săi.*  Huxley  vorbeşte  însă  mai 
mult  de  raporturile  fizice  ale  omului  cu  universul  şi  pome¬ 
neşte  numai  raporturile  ideologice  cu  ceilalţi  semeni.  Dar 
aceasta  nu  este  adevărata  metafizică.  Omul  lui  Huxley  se 
ridică  astfel  din  timpul  şi  din  spaţiul  limitat  în  care  trăieşte, 
dar  rămâne  în  domeniul  fizicului  şi  al  empiricului,  nu  intră 
în  metafizic,  în  metaempiric.  Nu  vorbeşte  nimic  despre 


1  E.  Baudin,  op.  cit.,  p.  218. 

2  La  fin  et  Ies  moyens,  p.  300. 

3  Ibidem. 

vocaţia  omului  în  funcţiune  de  locul  sau  în  univers,  nu 
vorbeşte  despre  scopurile  omului  în  legătură  cu  scopurile 
generale  ale  vieţii  universale.  Pune  problema,  dar  nu  o 
duce  până  la  sfârşit,  nu  o  rezolvă. 

In  ceea  ce  priveşte  metafizica  sufletului,  deşi  Huxley 
nu  insistă  prea  mult,  totuşi  se  pare  că  admite  existenţa 
sufletului  şi  —  fără  să  o  spună  precis  —  şi  nemurirea  lui. 
„S  ar  părea  că  spiritul,  sau  cel  puţin  ceva  de  natură  min¬ 
tală  —  un  factor  psihic  într’un  mediu  psihic  —  există  in¬ 
dependent  de  corp  şi  de  condiţiile  spaţiale  şi  temporale 
ale  vieţii  corporale". 1  In  acest  sprit  se  află  dorinţa  de  bine, 
caracteristică  fundamentală  a  omului,  şi  de  aci  pleacă  ten¬ 
dinţa  către  transcendent. 

In  sfârşit,  pe  scara  aceasta  a  suirii  în  transcendent, 
Huxley  ajunge  în  adevăr  până  la  metafizica  teistă.  Aceasta 
este  cheia  de  boltă  a  oricărei  morale  şi,  fără  ea,  o  etica, 
oricât  de  bună  ar  fi,  ar  rămâne  neisprăvită,  suspendată 
în  vid,2  Pe  existenţa  lui  Dumnezeu  îşi  întemeiază  Huxley 
teoria  unităţii  transcendentale,  teorie  pe  care  de  altfel  nu 
o  expune  direct,  dar  care  se  presupune  şi  se  deduce 
din  cele  ce  scrie.  Iată  ce  spune  el  vorbind  despre  me¬ 
ditaţie:  „Potrivit  practicată,  cu  o  pregătire  suficientă,  fi¬ 
zică,  mintală  şi  morală,  meditaţia  poate  conduce  la  ceea 
ce  se  numeşte  „conştiinţa  transcendentală",  intuiţie  directă 
a  unei  realităţi  spirituale  ultime,  care  se  percepe  ca 
fiind  în  acelaşi  timp  dincolo  de  eu  şi  într'un  anumit 
fel  în  interiorul  acestui  eu,  şi  unirea  cu  această  realitate".3 

Idealul  metafizic  al  omului  —  ceea  ce  nu  este  alt¬ 
ceva  decât  idealul  moral  pe  ultima  lui  treaptă  —  ar  fi 
deci  atingerea  acelei  „conştiinţe  transcendentale".  Şi  aceasta, 
individul  nu  o  poate  face  decât  depăşind  transcendental 
marginile  personalităţii,  pentru  a-şi  integra  conştiinţa  lui 
particulară  într'o  conştiinţă  mai  vastă  şi  impersonală,4 
Cum  se  face  această  depăşire  a  vieţii  omeneşti  mediocre, 
a  „presiunii  biologice",  cum  spune  Huxley,  autorul  nostru 

1  La  fin  et  Ies  moyens,  p,  306, 

2  Baudin,  op,  cit.,  p,  2i8- 

s  La  fin  ei  Ies  moyens,  p,  338. 

1  Ibid,.  p.  248, 


REVISTA  TEOLOGICA 


371 


nu  ne  lămureşte.  Morala  creştină  este  limpede  insă :  depă¬ 
şirea  vieţii  omeneşti  obişnuite  se  face  prin  acea  lepădare 
de  lume  şi  de  sine  însuşi,  adică  prin  urmarea  sfaturilor 
evanghelice.  Huxley  vorbeşte  despre  un  „spirit  des  interesat1', 
despre  lipsa  de  pasiuni,  despre  cultivarea  curiozităţii  in¬ 
telectuale  pentru  ea  însăşi,  ceea  ce  este  mai  mult  decât 
insuficient  pentru  idealul  pe  care  şi-l  propune.  Mijloacele 
lui  sunt  insuficiente  chiar  pentru  realizarea  unei  vieţi 
morale  obişnuite,  a  acelei  vieţi  pe  care  morala  creştină  o 
reglementează  prin  poruncile  evanghelice.  Huxley  comandă 
deci  oamenilor  un  sbor  —  pe  care,  de  altfel,  altădată 
îl  desconsidera  —  dar  nu  le  dă  aripile  care  să-i  înalţe  în 
acest  sbor. 

Revenind  la  afirmaţia  dela  care  am  pornit,  vom  cita 
înc’odată  cuvintele  lui  Huxley :  „In  viaţă  etica  şi  metafizica 
sunt  interdependente11.  Iată  acum  explicaţia  pe  care  o  dă 
el  acestei  afirmaţii:  „Faptul  că  principiile  etice  vor  fi 
aplicate  bine  sau  rău,  sau  nu  vor  fi  aplicate  deloc,  atârnă 
de  educaţie  şi  de  religie,  atât  cât  aceasta  este  un  sistem 
de  educaţie  a  eului.  Vedem  deci  că  prin  intermediul 
eticei,  toate  activităţile  indivizilor  şi  societăţilor  sunt  legate 
de  credinţele  lor  fundamentale  despre  natura  lumii". 1 
Aceasta  este  concluzia  la  care  ajunge  Aldous  Huxley, 
concluzie  pe  care  o  pune  însă  în  ultimul  aliniat  al  cărţii 
sale  de  morală,  aşa  că  nu  o  mai  discută  şi  nu  o  precizează. 
Iar  din  cele  ce  spune  înainte,  în  capitolul  despre  credinţă 
şi  în  cel  despre  practicile  religioase,  Huxley  nu  se  pro¬ 
nunţa  hotărît  pentru  nicio  metafizică  şi  nici  nu  creează 
el  una  proprie.  In  cazul  acesta,  după  propria  lui  afirmaţie, 
o  etică  neputând  trăi  fără  o  metafizică,  înseamnă  că  şi  a 
Iui  este  destinată  pieirii. 

Unitatea  metafizică  a  lumii  Huxley  o  constitue  boltind 
deasupra  ei  ideea  de  Dumnezeu.  Deci  nu  o  idee  abstractă, 
aşa  cum  de  pildă  făcea  Schopenhauer,  ci  ideea  de  Dum¬ 
nezeu,  care  însă  Ia  autorul  nostru  nu  este  atât  o  idee  de  Dum¬ 
nezeu,  cât  un  Dumnezeu-idee,  un  Dumnezeu  al  abstracţiunii 
filosofice.  Dumnezeul  lui  Huxley  este  un  Dumnezeu  im- 


1  La  fin  et  Ies  moyens,  p.  3S7. 

personal,  care,  orice  ar  spune  el,  nu  poate  fi  trăit,  ex¬ 
perimentat,  pentru  motivul  că  un  Dumnezeu  impersonal  nu 
poate  fi  real.  Şi  totuşi,  această  idee  este  realitatea  ultimă, 
este  „pacea  lui  Dumnezeu  care  întrece  orice  înţelegere", 
iar  binele  este  calea  prin  care  se  ajunge  la  ea.  Iată 
idealul  ultim  al  lui  Huxley,  ideal  care  nu  este  altul  decât 
cel  creştin. 

Porunca  morală  fundamentală  este  realizarea  unităţii 
transcendentale,  a  unirii  cu  realitatea  ultimă.  Aceasta  însă 
nu  se  poate  face  decât  realizând  mai  întâi  unitatea  cu  semenii 
tăi,  prin  virtutea  dragostei  şi  a  milei,  „Dragostea,  mila  şi 
înţelegerea,  acestea  sunt  virtuţile  primordiale  ale  siste¬ 
mului  etic,  virtuţi  în  corelaţie  organică  cu  ceea  ce  se 
poate  numi  concepţia  ştiinţifico-mistică  despre  lume".'  Este 
foarte  adevărat,  pentrucă  este  aici  o  poruncă  divină,  nu 
huxleyană;  este  porunca  iubirii,  cea  mai  mare  poruncă  a 
creştinismului. 

Se  vede  astfel  că,  în  ceea  ce  priveşte  morala  indivi¬ 
duală  şi  cea  socială,  Huxley  se  separă  uneori  de  morala 
creştină.  De  câte  ori  o  face  însă,  alunecă  în  erori  mai 
mult  sau  mai  puţin  grave,  pentrucă  morala  creştină  este 
atât  de  completă,  încât  niciun  adevăr  nou  nu  i  se  mai 
poate  adăuga.  In  ceea  ce  priveşte  însă  idealul  metafizic, 
adică  etica  de  dincolo  de  bine  şi  rău,  cum  ar  zice  Berdiaeff, 
Huxley,  deşi  încearcă,  nu  se  mai  poate  despărţi  de  dogma 
creştină.  Mai  mult  chiar,  ajunge  să  se  folosească  de  doctrina 
mistică,  deşi  asceza  —  drumul  către  contemplaţia  mistică 
—  este  pentru  el  ceva  monstruos. 

Toate  contradicţiile  pe  care  le-am  semnalat  în  sistemul 
Iui  Huxley,  şi  alte  multe  nesemnalate,  au  o  singură  cauză: 
lipsa  unei  religii  definite,  a  unei  credinţe  diriguitoare 
şi  unificatoare.  Şi  dacă  nu  se  poate  trăi  fără  o  credinţă, 
cu  atât  mai  mult  nu  se  pot  da  norme  de  viaţă  fără  o 
credinţă  dela  care  să  pornească  totul. 

CONCLUZII 

De  sigur,  Huxley  are  mulţi  admiratori.  Chiar  cei  care 
îi  combat  ideile  nu  pot  să  nu-1  admire.  Dar  este  tot  atât 


1  La  fin  et  Ies  moyens,  p.  354. 

de  sigur  că  nu  are  şi  probabil  nu  va  avea  niciun  adept, 
Pentrucă  adepţii  înflăcăraţi  nu  se  adună  atât  în  jurul  uto¬ 
piştilor  sau  chiar  al  cugetătorilor  de  geniu,  cât  în  jurul 
profeţilor  miruiţi  de  Duh  Sfânt,  Şi  tocmai  aceasta  îi  lipseşte 
lui  Huxley,  Şi  nu  este  puţin  lucru.  Etica  lui  are  un  doctrinar, 
dar  nu  are  un  astfel  de  profet. 

Huxley  încearcă  să  creeze  o  etică  independentă.  Ba 
chiar,  ca  să  dea  fundamentul  necesar  acestei  etici,  nu  s'ar 
da  în  lături  nici  dela  crearea  unei  religii,  ca  şi  când  pentru 
aceasta  ar  fi  destul  o  formulă  chimică  sau  pronunţarea 
unor  cuvinte  magice.  Şi  totuşi  nu  creează  această  religie, 
pe  care  ar  dori-o  şi  teistă  şi  panteistă,  şi  creştină  şi  budistă, 
şi  monoteistă  şi  politeistă.  Morala  lui  ia  din  toate  câte  ceva  — 
deşi  se  crede  independentă  —  dar  reuşeşte  să  formeze  un  tot 
adesea  original,  în  orice  caz  interesant,  dar  cu  totul  inutil 
din  punct  de  vedere  practic. 

Nu  se  poate  vorbi  însă  de  o  independenţă  a  lui 
Huxley  faţă  de  morala  creştină.  Dimpotrivă,  tot  ce  are 
bun  şi  adevărat  în  sistemul  său  este  luat  —  întreg  sau  în 
parte  —  din  Evanghelie  sau  din  scrierile  misticilor  cre¬ 
ştini.  Aşa  este  teoria  despre  unitatea  eului  şi  simplitatea 
spiritului,  aşa  este  idealul  moral  individual,  adică  atin¬ 
gerea  acelui  „om  nou“,  despovărat  de  legăturile  cu  cir¬ 
cumstanţialul.  Influenţa  creştină  este  covârşitoare  mai 
ales  în  ceea  ce  priveşte  metafizica  lui  Aldous  Huxley, 
în  care  —  în  sfârşit  —  autorul  nostru  renunţă  la  luminile 
budismului  şi  se  mărgineşte  aproape  numai  la  metafizica 
creştină.  Original  nu  este  decât  în  morala  sa  socială,  dar 
şi  aici  este  original  nu  atât  în  partea  morală,  cât  în  cea 
strict  sociologică. 

S’ar  părea  oarecum  curios  ca,  după  douăzeci  de  vea¬ 
curi  de  cultură  creştină,  să  mai  vorbeşti  de  influenţă 
creştină  asupra  unui  scriitor,  autor  de  etică  mai  ales.  Este 
ceva  dinainte  înţeles  că  în  timpul  acesta,  într’un  continent 
cu  o  lungă  istorie  bisericească,  tot  ce  se  scrie  poartă 
pecetea  creştină.  Cu  atât  mai  mult  o  carte  de  morală, 
nu  poate  avea  decât  substrat  creştin.  In  cazul  lui  Aldous 
Huxley  însă,  realitatea  este  alta.  El  nu  numai  că  nu  re¬ 
cunoaşte  un  izvor  creştin  sistemului  său  de  gândire,  ei  chiar 

se  constitue  în  critic  şi  reformator  al  creştinismului.  îşi 
prezintă  etica  sa  ca  pe  o  etică  independentă.  Intr’adevăr, 
nu  a  folosit  nimic  din  marii  săi  predecesori,  autori  de 
splendide  sisteme  de  morală  filosofică  brodată  pe  fond 
teologic  creştin.  Nu  citează  nici  pe  Kant,  nici  pe  Grotius, 
nici  pe  Malebranche,  nici  pe  Leibniz,  In  afară  de  câţiva 
autori  englezi  contemporani  pomeniţi  în  treacăt,  niciunul 
din  aceştia  nu  figurează  măcar  cu  numele  în  cărţile  lui 
Huxley.  Morala  creştină  se  simte  însă  dela  cea  dintâi 
până  la  cea  din  urmă  pagină,  cu  sau  fără  mărturisirea  au¬ 
torului.  Iată  de  ce  morala  lui  Huxley  nu  este  indepen¬ 
dentă.  Insistăm  însă  asupra  influenţei  creştine,  tocmai  pen- 
trucă  autorul  o  respinge  aprins  de  nenumărate  ori. 

Pentru  Huxley  creştinismul  este  plin  de  aberaţii, 
începând  dela  ascetismul  extravagant  şi  până  la  formele 
cele  mai  brutal  cinice  ale  acelei  „Realpolitik".1  In  altă 
parte  vorbeşte  —  spiritual  şi  ironic  - —  despre  un  „cre¬ 
ştinism  muscular", 2 3  aluzie  la  sportul  şi  modernismul  preo¬ 
ţilor  englezi.  Creştinismul  nu  ar  li  decât  continuarea  mono¬ 
teismului  inventat  de  Evrei.  EI  nu  ar  fi  făcut  altceva 
decât  să  umple  sufletele  cu  o  gamă  de  boale  ciudate  şi 
respingătoare,  dela  diabolism  până  la  recunoaşterea  păcatului, 
dela  nebunia  pentru  Cruce  până  la  donjuanism.  Creştinismul 
ar  fi  încercat  să  distrugă  pe  vechiul  Adam,  dar  nu  ar  fi 
făcut  decât  să-l  pervertească  şi  să-l  facă  desgustător.8  Mai 
mult,  prin  morala  lui  supra- umanistă,  creştinismul  devine 
o  adevărată  ameninţare,  o  primejdie.  Evident,  un  scriitor 
care  vede  astfel  creştinismul,  pentru  o  cât  de  şubredă 
consecvenţă,  chiar  dacă  va  lua  ceva  din  acest  creştinism 
detestat,  nu  o  va  spune. 

Trebue  să  remarcăm  însă  că  în  scrisul  lui  Huxley 
se  observă  nu  atât  o  evoluţie,  cât  o  schimbare  bruscă. 
Această  schimbare  explică  de  altfel  şi  inconsecvenţele  şl 
chiar  contradicţiile  din  opera  lui.  Până  la  o  anumită  dată, 
Huxley  gândeşte  într'un  fel,  apoi,  păstrând  unele  amănunte, 


1  La  fin  ei  Ies  moyens,  p.  6. 

*  Ibid.,  p.  195. 

3  L’ange  ei  fa  bete,  p,  27. 

schimbă  total  atitudinea.  In  romanul  Contrapunct  şi  în 
volumul  de  eseuri  L’ange  et  la  bete,  de  unde  am  luat  cele 
mai  multe  erori  sau  extravaganţe,  se  afirmă  limpede  ca 
un  anti-creştin  şi,  în  general,  ca  un  sceptic  şi  chiar  un 
zeflemist  în  materie  religioasă.  In  „La  fin  et  Ies  moyens“ 
însă,  fără  să  devină  creştin  convins,  se  pare  că  face  o 
deosebire  între  creştinismul  pur,  aşa  cum  1-a  predicat  Iisus 
Hristos,  şi  aberaţiile  la  care  i  se  pare  lui  că  a  ajuns 

„creştinismul  organizat*'.  Vorbeşte  atât  de  mult  despre 

Dumnezeu  şi  despre  perfecţiunea  morală  în  cartea  aceasta, 
încât  parcă  ar  fi  trecut  printr'o  adevărată  convertire* 
Sau  poate  că  nu  este  decât  o  depunere  a  armelor,  o  re¬ 
cunoaştere  a  neputinţei  de  a  înfrânge  creştinismul.  De 

altfel,  într’un  roman,  Huxley  spunea  printr'unul  din  eroii 
săi,  jumătate  în  glumă,  jumătate  serios:  „Lua-o-ar.„  să  o 
ia  de  Biblie;  cum  se  face  că  nu  poţi  vorbi  niciodată 
despre  ceva  serios,  fără  să  pomeneşti  de  ea",1 

Totuşi,  cu  toată  schimbarea  aceasta  de  atitudine,  cele¬ 
lalte  publicaţii  ale  lui  Huxley  rămân  aşa  cum  le-am  pre¬ 
zentat.  El  nu  Ie-a  retractat,  nici  nu  a  explicat  contradicţiile 
evidente  din  opera  sa  —  prea  vastă,  într’adevăr,  ca  să  nu 
rătăcească. 

II  respingem  fără  ezitare  ca  autor  etic,  dar  este  prea 
interesant  şi  instructiv  ce  scrie  ca  să  nu-1  păstrăm  ca 
romancier  şi  eseist. 

Morala  lui  Aîdous  Huxley  rămâne  ca  o  luciferică 
încercare  de  a  cuceri  înălţimi  inacesibile  omului.  Oricâte 
sclipiri  de  geniu  ar  avea,  ea  nu  e  decât  o  pâlpâire  vagă  faţă 
de  strălucirea  moralei  revelate.  Morala  filosofică  nu  va 
reuşi  niciodată  să  mulţumească  sufletul  omenesc,  însetat  de 
legăturile  tainice  cu  transcendentul,  iar  morala  lui  Hristos 
va  dăinui  peste  glorii  şi  prăbuşiri  omeneşti,  va  depăşi 
geniile  şi  va  înfrânge  şi  va  ierta  dorul  faustian  al  omului. 
—  firesc  totuşi  —  de  a  crea  nesocotind  pe  Dumnezeu. 


1  Două  sau  trei  graţii,  p.  14.  Trad.  de  JuI.  Giurgea,  Bucureşti,  ed.  Ciornei. 


PREOTUL  DIN  BONNAL 

IDEALUL  DE  PREOT  LA  PESTALOZZI  - 

de 

Preot  Prof.  ZOSIM  OANCEA 

Inspector  şcolar  secundar  confesiomal,  Sibiu 

II.  LUMINA  CARE  LUMINEAZĂ  TUTUROR 

1,  „Leonard  şi  Gertruda1' 

înainte  de  a  intra  în  miezul  propriu  zis  al  lucrării, 
credem  necesar  a  mai  da  câteva  lămuriri  şi  în  legătură  cu 
cartea  lui  Pestalozzi,  amintită  în  capitolul  precedent,  „Leo¬ 
nard  şi  Gertruda",  fiindu-ne  ea  călăuzitoare  în  desprin¬ 
derea  idealului  său  de  preot. 

Este  cartea  în  care  Pestalozzi  şi-a  sintetizat  ideile  despre 
educaţie  pentru  a  le  populariza,  împletindu-le  într’o  ac¬ 
ţiune  de  roman.  Tocmai  pentru  aceasta  e  cartea  care  l-a 
făcut  dintr 'odată  celebru. 

Apariţia  ei  s’a  făcut  după  cum  urmează : 

Ediţia  I-a,  partea  I-a,  la  anul  1781 ;  partea  Il-a  la 
anul  1783;  partea  IlI-a  la  anul  1785  şi  partea  IV-a  la 
anul  1787. 

Ediţia  Il-a  la  anul  1790, 

Ediţia  IlI-a  la  anul  1819, 

Fiecare  din  aceste  date,  atât  cele  la  care  au  apărut 
diferitele  părţi  ale  ediţiei  I,  cât  şi  cele  la  care  au  apărut 
ediţiile  II  şi  III,  marchează  momente  din  evoluţia  sufle¬ 
tească  a  autorului,  în  ceea  ce  priveşte  atitudinea  sa  faţă 
de  religie,  evoluţie  despre  care  am  amintit  şi  în  partea 
introductivă. 

In  mod  general,  am  putea  spune  că  prima  parte  din 
ediţia  I-a  e  pătrunsă  de  duhul  creştinismului  tradiţional, 
infiltrat  în  sufletul  lui  Pestalozzi  în  casa  părintească.  In 
celelalte  părţi,  inclusiv  ediţia  Il-a,  e  simţitoare  influinţa 


1  Urmare  dela  p.  329. 

iluminismului  şi  a  altor  curente,  care  l-au  apropiat  teo¬ 
retic  de  o  religiune  naturală.  Iar  ultima  ediţie  este  reîn¬ 
toarcerea  bătrânului  celebru,  Pestalozzi,  la  credinţa  sa  cre¬ 
ştină  dela  început,  în  care  idealul,  calea  şi  garanţia  ori¬ 
cărei  educaţii  este  Iisus  Hristos. 

In  scurt,  am  putea  rezuma  scopul  cărţii  ca:  regene¬ 
rarea  unui  sat  prin  religie,  familie,  şcoală,  legislaţie  şi  ad¬ 
ministraţie. 

Noi  vom  urmări  latura  religioasă  şi  numai  întrucât 
vom  avea  nevoe,  în  acest  scop,  vom  atinge  şî  celelalte. 

2,  O  parohie  înfelenită 

„Toţi  tau  abătut,  împreună  netrebnici 
sau  făcuf .  Rom.  3,  12 

Satul  elveţian  Bonnal,  în  care  se  petrece  acţiunea  din 
„Leonard  şi  Gertruda'1,  este  o  icoană  tipică  a  oricărui  sat 
în  care  au  prins  rădăcină  toate  păcatele  posibile,  nu  de 
o  zi,  de  o  lună,  sau  de  un  an,  ci  de  zeci  şi  poate  sute 
de  ani. 

începând  de  sus,  dela  conducători  şi  până  la  cei  din 
urmă,  totul  e  putred,  pretutindenea  domneşte  minciuna, 
înşelătoria,  venalitatea,  beţia,  desfrâul,  sperjurul,  etc. 

Şi  ca  totdeauna,  parte  din  originea  răului  depăşeşte 
graniţele  satului,  venind  chiar  dela  conducătorii  ţinutului. 

Intre  ei  se  aminteşte  bunicul  Junkerului  Arner. 

Nu  fusese  om  decăzut,  nici  rău,  dimpotrivă  un  om 
dintre  cei  mai  virtuoşi  şi  mai  buni.  Avea  însă  marea  gre- 
şală,  care-i  pândeşte  pe  cel  mai  mulţi  dintre  conducători, 
de  a  nu  lua  legătură  directă  cu  poporul,  de  a  nu  se  apropia 
de  durerile  lui,  pentru  a-1  asculta,  mângâia  şi  ajuta.  Izolat 
în  viaţa  de  castel,  el  asculta  de  o  clică  de  oameni  fără 
nici  un  scrupul  moral,  oameni  decăzuţi  şi  nedrepţi. 

In  Bonnal,  în  fruntea  acestor  oameni  era  primarul 
Hummel.  Ori  de  câte  ori  venea  în  sat,  aceştia-1  înconjurau,  ca 
nici  o  plângere  a  celor  nedreptăţiţi  de  ei  să  nu-i  ajungă 
la  ureche,  nici  o  mizerie  şi  nici  o  lacrimă  să  nu  i  se  în¬ 
făţişeze. 

Sub  el,  Hummel,  tipul  conducătorului  hrăpăreţ  şi  imoral, 
care  nu  alege  nici  odată  mijloacele  pentru  atingerea  sco¬ 
pului,  săvârşise  cea  mai  mare  nedreptate  şi  mişelie  a  sa : 
răpise  singura  ţarină  a  lui  Rudi,  om  necăjit  cu  o  familie 
grea,  prin  jurământul  fals  a  doi  tovarăşi  de  fărădelegi» 
Junkerul,  din  prea  mare  încredere  şi  din  totală  necuno- 
ştinţă  de  cauză,  aprobase. 

Dar  mijloacele  lui  Hummel,  de  acaparare  a  bunurilor 
din  sat,  prin  siluirea  celor  săraci  şi  slabi,  erau  multe  şi 
diferite  şi  nu  aveau  să  înceteze  decât  sub  conducerea 
lui  Arner. 

Intre  ele,  mai  cu  câştig  s'a  dovedit  cârciuma,  în  care 
se  bea  fie  în  contul  unei  livezi,  fie  al  salarului,  fie  al  zi¬ 
lelor  viitoare  de  muncă  pe  pământul  său.  Familii  întregi 
cădeau  pradă  mizeriei  şi  lipsei  din  cauza  acestei  cârciumi, 
în  care  erau  atraşi  bieţii  muncitori  cu  voinţa  şi  nervii 
slăbiţi  de  greul  zilei  şi  al  vieţii. 

Prin  băutură  şi  uneori  prin  bani,  primarul  slăbise  aşa 
de  mult  conştiinţele,  încât  sperjurul  li  se  părea  ceva  foarte 
obicinuit  şi  firesc.  Prin  sperjur  reuşise  să  acapareze,  cum 
am  amintit,  singura  sursă  de  existenţă  a  unei  familii,  ţarina, 
şi  aruncase  în  cea  mai  cruntă  nefericire  pe  aproape  toţi 
conducătorii  satului.  Ei  trebuiau  să  aleagă  între  sperjur  şi 
pierderea  locurilor  de  conducere.  Astfel  s’a  ajuns  ca : 
„Oameni,  care  în  viaţa  publică  depăşiseră  mult  făgaşul 
dumnezeescului  şi  creştinescului,  să-şi  piardă  şi  în  viaţa 
particulară  toată  tihna  şi  binecuvântarea  relaţiilor  familiare. 
Aceasta  a  făcut  ca  foarte  mulţi  băieţi  şi  fete  ale  conducă¬ 
torilor  depravaţi  să  se  scufunde  în  mizerie.  Proverbul : 
Domnul  este  un  Dumnezeu  zelos,  El  răzbună  păcatele  pă¬ 
rinţilor  în  copii  până  la  al  treilea  şi  al  patrulea  neam,  nu 
s'a  adeverit  —  cel  puţin  cât  am  putut  verifica  eu  —  ni- 
cairi  aşa  de  înspăimântător  ca  la  copiii  acestor  conducători"»1 

Atât  de  departe  au  mers  locuitorii  din  Bonnal  cu 
sperjurul,  încât  au  devenit  proverbiali  în  tot  ţinutul.  Un 
pictor  din  apropiere  i-a  eternizat  într'un  tablou  simbolic, 
pe  care  l-a  gravat  şi  în  aramă.  Reprezenta  un  om  cu  părul 


1  Pestalozzi,  Lienhard  und  Gertrud  (1819),  o.  c,,  p.  408, 

măciucă,  cu  ochii  holbaţi,  îngrozit,  cu  trei  degete  tremu- 
rânde  şi  pline  de  cerneală  ridicate  în  sus.  Sub  gravură 
era  scris:  „Un  martor  din  Bonnal".1 

Până  la  ce  grad  de  decădere  se  coborîseră  toţi  con¬ 
ducătorii  satului  se  vede  mai  ales  cu  ocazia  unei  zile  de 
judecată  a  lui  Arner,  în  care  i  s'a  prezentat  o  listă  de  17 
locuitori,  care  furaseră  dela  castel  şi  alta  de  22,  care  de¬ 
claraseră  fals  vitele  şi  fânul.  Pe  liste  erau  aproape  toţi 
conducătorii  satului,  împreună  cu  învăţătorul  şi  paracli¬ 
serul. 

Cu  astfel  de  conducători  era  firesc  ca  tot  poporul  să 
se  scufunde  în  noroiul  beţiei  şi  al  tuturor  păcatelor,  vă¬ 
zând  mai  ales  că  oricât  s’ar  fi  străduit,  el  nu  era  în  stare 
să  se  ridice,  din  cauza  asupririi  şi  nedreptăţii. 

Faţă  de  această  decădere,  singura  putere  care  l-ar  mai 
fi  putut  ridica,  credinţa,  era  înăbuşită  de  spinii  şi  buru¬ 
ienile  superstiţiei.  Credinţa  în  stafii  era  mult  mai  puter¬ 
nică  decât  credinţa  în  Dumnezeu. 

Cât  de  departe  ajunsese  superstiţia  se  vede  din  în¬ 
tâmplarea  lui  Hummel,  la  piatra  de  hotar.  Mergând  s’o 
schimbe,  drept  răsbunare  împotriva  lui  Arner,  care  înce¬ 
puse  să-i  desvălue  păcatele,  se  întâmplă  să  treacă  pe  acolo, 
tocmai  când  era  în  toiul  lucrului,  găinarul  castelului.  Fiind 
în  miez  de  noapte  şi  necunoscându-1,  Hummel  o  luă  la  fugă, 
crezând  că  e  diavolul.  Prinzând  mişcarea  şi  înţelegându-i 
teama,  acesta  se  luă  după  el,  făcând  un  sgomot  infernal  şi 
strigând  mereu :  „Hummel  eşti  al  meu”.* 

Tot  satul  fierbea  de  aceeaşi  credinţă  şi  de  revoltă  îm¬ 
potriva  preotului,  care  le  spunea  să  nu  mai  creadă  în 
stafii.  Iar  când  Arner,  care  era  perfect  informat  de  întâm¬ 
plare,  veni  să  lămurească  poporul  şi  să-i  dea  cu  această 
ocazie  o  lecţie  potrivită  împotriva  superstiţiei,  îi  trimiseră 
o  delegaţie,  cerându-i  să  dea  ordin  preotului  să  le  predice 
despre  stafii. 

încât,  având  în  vedere  toate  acestea,  pe  drept  cuvânt 
am  putea  spune  despre  locuitorii  satului  Bonnal,  parohienii 


1  IbUi.,  p.  413. 

lui  Ioachim  Ernst,  cu  sf.  Apostol  Pavel,  că :  „  Toţi  s’au 
abătut,  împreună  netrebnici  s'au  făcut". 

3.  Plinirea  vremii 

„Trestia  frântă  nu  o  oa  sdrobi  şi  feştila 
fumegândd  nu  o  va  stinge“, 

Isaia  17,  3 

Este  o  idee  fundamentală  a  lui  Pestalozzi,  însuşită  din 
Sf.  Scriptură,  că  Dumnezeu  nu  uită  niciodată  pe  oameni 
în  păcatele  şi  mizeria  lor,  că  în  toate  soroceşte  o  plinire 
a  vremii ,  chiar  dacă-i  lasă  o  vreme  în  părăsire,  până 
aproape  de  totală  istovire  şi  desamăgire.  Că  în  cea  din 
urmă  clipă,  înainte  de  a  se  sdrobi  trestia  frântă  a  sufletului 
şi  înainte  de  a  se  stinge  feştila  fumegândă  a  conştiinţei, 
întinde  mâna  Sa  salvatoare  şi  trimite  lumina  Sa  mântui¬ 
toare. 

Aceeaşi  lucrare  a  Providenţei  s’a  săvârşit  şi  în  satul 
şi  parohia  Bonnal,  prin  întâlnirea  în  acelaşi  gând  şi  aceeaşi 
năzuinţă  a  celor  trei  puteri  etern  regeneratoare:  Biserica, 
reprezentată  prin  preotul  Ioachim  Ernst,  Statul  creştin  re¬ 
prezentat  prin  Junkerul  Carol  Arner  şi  familia  creştină, 
reprezentată  prin  Gertruda,  Abia  în  perioada  de  recon¬ 
strucţie  apare  şcoala  lui  Glulphi. 

Deşi  scopul  nostru  e  de  a  prezenta  activitatea  preo¬ 
tului,  pentru  înţelegerea  ei  găsim  necesar  a  face  în  acest 
capitol  şi  o  scurtă  prezentare  a  lui  Arner  şi  a  Gertrudei. 

Am  văzut  în  introducere  idealul  de  conducător  la  Pe¬ 
stalozzi,  preconizaf  în  toate  scrierile  sale  ca  o  condiţie 
indispensabilă  a  refacerii  societăţii.  Acest  ideal  l-a  întru¬ 
chipat  în  „Leonard  şi  Gertruda",  în  persoana  Junkerului 
Carol  Arner. 

Despre  formarea  substratului  său  sufletesc,  din  care 
au  izvorît  toate  acţiunile  de  conducător  ideal,  spune  Arner 
însuşi  că  era  şi  el  pândit  de  primejdiile  ce  ajung  pe  copiii 
nobililor  şi  bogaţilor,  „dacă  nu  m'ar  fi  ţinut  bunica  mea 
evlavios  pe  vechile  drumuri  ale  credinţei  şl  iubirei,  în  cele 
mai  dinlăuntru  ale  fiinţei  mele  şi  nu  m’ar  fi  îndrumat  spre 
frica  de  Dumnezeu".1 

1  Ibid,  p.  342. 


REVISTA  TEOLOGICA 


381 


In  anii  cei  din  urmă  ai  ei,  îl  ducea  de  mână  „într’un 
colţ  liniştit  al  grădinii,  îl  învăţa  acolo  să  se  roage,  rugân- 
du-se  ea  însăşi  cu  el,  şl  prevenindu-1  despre  lume  şi  ispi¬ 
tele  ei'1.1 

Nu  e  de  mirare,  deci,  că  în  calitate  de  conducător  e 
pe  deplin  conştient  de  chemarea  sa  de  a  ridica  poporul 
din  mizerie  şi  de  a-1  conduce,  prin  toate  mijloacele  cu 
putinţă,  pe  drumurile  îndestulării  trupeşti  şi  luminării  su¬ 
fleteşti. 

In  acest  scop,  spre  deosebire  de  înaintaşii  săi,  el  se 
apropie  de  popor  pentru  a-i  cunoaşte  suferinţele,  a-i  pipăi 
şi  vindeca  rănile  şi  a  repara  toate  nedreptăţile  săvârşite 
sub  domnia  bunicului  său. 

Cu  tact,  cu  dreptate,  cu  multă  stăruinţă  şi  cu  cea  mai 
înţelegătoare  iubire,  el  descopere  în  scurt  timp  nelegiuirile 
conducătorilor,  arată  primejdia  păcatelor  supuşilor,  împrăştie 
întunerecul  superstiţiei  şi  deschide  zările  unei  vieţi  mai 
bune,  mai  împăcate  şi  mai  fericite. 

E  important  din  punctul  nostru  de  vedere  să  remarcăm, 
că  cea  dintâi  intreprindere  a  lui  Arner  pentru  ridicarea 
poporului  din  mizeria  trupească  şi  sufletească  e  zidirea  unei 
biserici,  la  care  au  fost  angajaţi  toţi  nenorociţii  satului, 
sub  conducerea  lui  Leonard. 

E  gata  să  primească  orice  propunere  care  l-ar  fi  putut 
ajuta  în  lupta  sa.  Când  îi  vorbeşte  preotul  despre  sărbă¬ 
toarea  sărăciei  mulţumitoare,  care  s'ar  putea  organiza,  în 
analogie  cu  asemenea  sărbători  din  evul  mediu,  spre  binele 
poporului,  Arner  îi  spune:  „Ar  trebui  să  nu  fiu  om  dacă 
naş  voi  să  întemeiez  această  sărbătoare" 

Lucrând  astfel,  el  şi-a  câştigat  total  inima  poporului, 
care-1  privea  ca  pe  un  adevărat  părinte. 

Sunt  deosebit  de  emoţionante  paginile  care  vorbesc 
despre  atitudinea  acestuia  în  timpul  boalei  sale. 

Nouă  seri  dearândul,  preotul  s’a  rugat  pentru  el  în 
biserică  cu  toţi  copiii  satului.  După  însănătoşire,  tot  po¬ 
porul  l-a  sărbătorit  în  biserică,  A  îngenunchiat  mai  întâi 

1  lbid.  p.  343. 

2  lbid.  p.  313. 

preotul  cu  copiii  şi  tot  poporul,  mulţumind  lui  Dumnezeu. 
A  îngenunchiat  apoi  Arner.  „A  mulţumit  lui  Dumnezeu 
pentru  vindecarea  sa  şi  pentru  starea  sa,  pentru  locotenent, 
pentru  preot  şi  pentru  poporul  său.  A  cerut  binecuvân¬ 
tarea  asupra  sincerelor  sale  gânduri  de  viitor,  de  a  smulge 
întâmplării  soartei  oarbe  pe  aceşti  oameni  încredinţaţi  lui 
de  către  mâna  Sa  părintească  şi  de  a-i  face,  pe  cât  e  cu 
putinţă,  fericiţi,  prin  legi  durabile,  potrivite  naturii  lor  şi 
împrejurărilor ‘V 

Aşa  a  ajuns  Arner  la  suprema  satisfacţie,  pe  care  o 
poate  trăi  un  conducător,  de  a  exclama,  privind  apusul 
soarelui,  după  o  zi  de  împărţire  a  dreptăţii:  „Slavă  lui 
Dumnezeul  Eu  îl  pot  privi,  apunând,  cu  inima  veselă V 

Spre  acest  Arner  s’a  îndreptat  Gertruda  în  suferinţa 
ei,  cerându-i  şi  obţinând  ajutorul  pentru  izbăvirea  soţului 
său  Leonard  din  beţie  şi  din  ghiarele  primarului. 

Strigătul  ei  era  de  fapt  strigătul  poporului  ajuns  la 
limita  mizeriei  şi  a  răbdării,  strigătul  acestui  mare  căzut 
între  tâlhari  în  clipa  supremei  desnădejdi.  De  aceea  a  fost 
ascultat  şi  împlinit,  prin  Arner,  de  către  Cel  care:  „Tre¬ 
stia  frântă  nu  o  va  sdrobi  şi  feştila  fumegândă  nu  o  va 
stinge",  ci  cercetează  pe  oameni  întru  mizerie  şi  neputinţe, 
la  plinirea  vremii ,  de  El  sorocită. 

Dar  cine  este  Gertruda  şi  ce  a  făcut-o  pe  ea  singură 
să-şi  ridice  glasul  spre  izbăvirea  tuturor? 

Gertruda  este  preoteasa  focului  sacru  al  iubirii  fami¬ 
liare,  soţia  şi  mama  ideală,  care,  după  Pestalozzi,  e  con¬ 
diţia  sine  qua  non  a  ridicării  unei  societăţi. 

Ea  îl  iubeşte  pe  Leonard  chiar  şi  în  cea  mai  desgus- 
tătoare  decădere  a  lui  şi  se  roagă  pentru  el  şi  în  clipele 
în  care  ştia  sigur  că-şi  risipeşte  ultimul  ban,  pâinea  de 
toate  zilele  a  copiilor,  în  cârciuma  lui  Hummel. 

Faţă  de  copiii  ei,  toată  truda-i  era  să-i  crească  în 
frica  de  Dumnezeu. 

Pentru  ea,  singurul  mijloc  de  a  fi  liniştit  şi  senin  era 
rugăciunea. 


1  Pestalozzi,  Lienhard  und  Gertrud  (1785),  o,  c,  p,  365. 

1  Pestalozzi.  Lienhard  und  Gertrud  (1819),  o.  c.  p.  358. 

Seara  şi  dimineaţa,  casa  i  se  lumina  de  rugăciune  şi 
cântec,  iar  în  ajun  de  Duminecă  şi  sărbătoare  se  preschimba 
într’o  adevărată  biserică. 

Dăm  mai  jos  această  neîntrecută  pagină  de  educaţie 
religioasă  familiară. 

Ingenunchiată  cu  copiii,  mulţumia  mai  întâi  ea  pentru 
binefacerile  primite  în  decursul  săptămânii,  după  care  făcea 
o  necruţătoare  examinare  a  tuturor  faptelor  săvârşite. 

Urma  apoi  rugăciunea  copiilor,  din  care  desprindem 
următoarele : 

„Iubite  Tată  din  cer!  Tu  eşti  bun  întotdeauna  cu  oa¬ 
menii  de  pe  pământ  şi  eşti  bun  întotdeauna  şi  cu  noi, 
dându-ne  toate  cele  de  trebuinţă !  Da,  Tu  ne  dai  toate  cele 
cu  prisosinţă.  Toate  vin  dela  Tine  —  pâinea  şi  toate  pe 
care  ni  le  dau  iubitul  nostru  tată  şi  draga  noastră  mamă, 

toate  li  le  dai  Tu  lor  şi  ei  ni  le  dau  nouă.  Ne  spun  că 

daca  nu  te-ar  fi  cunoscut  şi  nu  te- ar  fi  iubit  pe  Tine,  nu 
ne-ar  iubi  nici  pe  noi  aşa  şi  ne-ar  fi  putut  face  cu  mult 

mai  puţin  bine  dacă  nu  te-ar  fi  cunoscut  şi  nu  te-ar  fi 

iubit  pe  Tine,  Şi  ne  spun,  mai  departe,  că  trebue  să  mul¬ 
ţumim  Mântuitorului  oamenilor  că  te  cunoaştem  şi  te  iubim 
pe  Tine,  Tată  ceresc !  Că  toţi  oamenii  care  nu-1  cunosc, 
nu-1  iubesc  pe  acest  scump  Mântuitor  şi  nu-i  urmează  toate 
sfaturile  bune  pe  care  le-a  dat  oamenilor  pe  pământ,  nu 
te  iubesc  nici  pe  tine,  cerescule  Tată  şi  nu-şi  cresc  copiii 
aşa  de  evlavios  şi  cu  grijă  ca  cei  care  cred  în  Mântuitorul 
lumii. 

Iubitul  nostru  tată  şi  mama  noastră  draga  ne  pove¬ 
stesc  întotdeauna  mult  despre  acest  dulce  Iîsus,  Cum  a 
voit  binele  oamenilor  pe  pământ,  cum  şi-a  petrecut  viaţa 
în  nenumărate  mizerii,  ca  să  facă  tot  ce-i  era  cu  putinţă 
spre  a-i  ferici  pe  oameni,  în  timp  şi  în  veşnicie.  Cum  a 
murit  în  cele  din  urmă  pe  cruce,  cum  L-a  înviat  pe  El 
Dumnezeu  din  morţi  şi  cum  trăieşte  acum  în  stălucirea 
cerului,  la  dreapta,  pe  tronul  lui  Dumnezeu,  Tatăl  Său  : 
cum  îi  iubeşte  şi  acum  pe  toţi  oamenii  de  pe  pământ  şi 
caută  să-i  facă  mulţumiţi  şi  fericiţi. 

Iubite  Tată  ceresc!  Ingădue’n  dimineaţa  sfintei  zile 
să  ne  aducem  aminte  de  bunătatea  Ta  şi  de  iubirea  lui 

Iisus  Hristos,  precum  şi  de  tot  binele  pe  care  ni  l-au  făcut 
tatăl  nostru,  mama  noastră  şi  toţi  oamenii,  spre  a  fi  mul¬ 
ţumitori  şi  ascultători  faţă  de  Dumnezeu  şi  oameni  şi  a 
umbla  în  iubire  înaintea  Ta,  toată  viaţa  noastră".1 

După  ce  termina  băiatul  cel  mai  mare  această  rugă¬ 
ciune,  urma  o  altă  rugăciune  de  mulţumire  a  mamei.  Se 
rugau  apoi  toţi  copiii  pentru  îndreptarea  greşalelor,  după 
care  zicea  iarăşi  Gertruda: 

„Doamne,  auzi-ne, 

Tată,  iartă-ne. 

liause,  milostiveşte-te  spre  noi“. 

0  fetiţă  se  ruga  pentru  părinţi  şi  protectori,  iar  Ger¬ 
truda  făcea  încheierea  astfel: 

„Dumnezeu  sa  fie  cu  voi! 

Dumnezeu  să  vă  păzească ! 

Domnul  să-şi  îndrepte  faţa  Sa  cea  sfântă 
spre  voi  şi  să  vă  miluiască “,2 

Rămâneau  toţi  câteva  clipe  de  meditaţie  în  genunchi. 
Copiii  plecau  apoi  la  culcare,  iar  Gertruda  îşi  continua, 
în  liniştea  nopţii,  rugăciunea-i  scăldată  în  lacrimi  de  mân¬ 
gâiere  şi  de  împăcare. 

Dar  binecuvântarea  acestei  mame  credincioase  nu  s'a 
închis  numai  în  cercul  familiei  sale,  ci  s’a  revărsat  ca  o 
ploaie  de  binefacere  şi  asupra  altor  obidiţi. 

Copiii  lui  Rudi,  cel  căruia  primarul  îi  luase  prin  sil¬ 
nicie  livada,  după  ce  le-a  murit  mama  şi  bunica,  rămâ¬ 
nând  într’o  mizerie  de  nedescris,  şi-au  găsit  refugiu,  adă¬ 
post  şi  şcoală,  în  casa  Gertrudei, 

Se  rugau  împreună  şi  învăţau  împreună  industria 
casnică, 

„Dimineaţa  şi  seara  citeau  câte  un  capitol  din  Biblie 
şi  se  ruga  cu  ei.  Iar  dacă  îi  impresiona  în  deosebi  un  loc 
din  acest  capitol,  li-1  repeta  de  atâtea  ori  peste  zi,  până 
când  îl  învăţau  de  rost", 3 


1  Ibid,  p.  109, 

2  Ibid.  p.  HO, 

1  Ibid,  p,  273, 

In  felul  acesta  a  înfiinţat  Getruda  şcoala  familiară, 
idealul  Iui  Pestalozzi,  al  cărui  punct  de  sprijin  era  cre¬ 
dinţa  cu  mijloacele  ei. 

Arner,  preotul  şi  învăţătorul,  au  mers  s'o  viziteze,  iar 
Gertruda  le-a  arătat  metoda. 

„Le-am  procurat  cât  am  putut  mai  multe  bucurii  şi 
munca  le-a  fost  îndată  mai  uşoară.  Iar  când  începea  să  le 
scadă  entuziasmul,  chemam  în  ajutor  Biblia  şi  rugăciunea” , 

—  Gliîlphi :  A  ajutat  mult  aceasta  ? 

—  Gertruda :  Fără  îndoială !  îndată  ce  au  aflat  că 
Dumnezeul  şi  Mântuitorul  lor  le  cere  ceea  ce  le  ceream 
şi  eu,  au  devenit  mai  serioşi. 

—  Glulphi :  S'au  transformat  dintr'odată  ? 

—  Gertruda :  Nu !  Insă  îi  s'au  transformat,  în  cele  mai 
dinlăuntru,  simţămintele  faţă  de  toţi  oamenii  şi  au  început 
îndată  să-şi  cerceteze  toate  faptele  înaintea  lui  Dumnezeu*1.1 

Intre  aceste  două  torţe  de  luminare  a  poporului,  Arner 
şi  Gertruda,  şi-a  desfăşurat  activitatea,  fiind  motorul  îa- 
turei  duhovniceşti,  preotul  Ioachim  Ernst,  despre  care  ne 
vom  ocupa  aproape  exclusiv  în  tot  restul  lucrării. 


1  Pestalozzi,  Lienhard  und  Gertrud  (1790),  S,  W.  tom.  IV.  Berlin  u.  Leipzig 
1929,  p.  222. 


EXPERIENŢE  PASTORALE 

UN  MOMENT  CRITIC  IN  VIAŢA  PREOTULUI 

de 

Prot.  Stavr.  Dr.  SEBASTIAN  STANCA 

C»lsJH»r  eparhial  î.  p  Cluj -Sibiu 

Nu  există  nici  o  parohie  în  care  toţi  credincioşii  să 
fie  la  fel.  Unii  sunt  buni,  îngăduitori,  lesne  iertători,  stă¬ 
pâniţi  pururea  de  gândurile  senine  ale  bunei  înţelegeri; 
alţii  stărue  în  miopia  unei  indiferenţe  inexplicabile  şi  ne¬ 
păsare  faţă  de  orice  preocupări  de  natură  obştească;  sunt 
apoi  unii  cinici  şi  uşuratici,  porniţi  pe  ironii  şi  zeflemi- 
zarea  oricăror  iniţiative  de  acţiune  altruistă,  iar  alţii  înă¬ 
criţi  în  porniri  de  veninoasă  răutate,  invidie,  intrigă  şi 
vecinică  potrivnicie. 

De  aceea  preotul  nou  venit  în  parohie  este  privit 
chiar  dela  început  de  ochii  tuturor  credincioşilor  prin  len¬ 
tilele  preocupărilor  fiecărei  categorii  de  mai  sus,  isco- 
dindu-i  cu  atentă  curiositate  mişcările,  vorbele  şi  peste  tot 
întreaga  comportare  în  parohie. 

Sunt  oameni  cari  afirmă  că  din  toate  funcţiunile  pu¬ 
blice  cea  mai  uşoară  e  preoţia.  Noi,  care  am  trăit  şi  trăim 
aevea  viaţa  de  păstori  ai  turmei  cuvântătoare,  putem  răs¬ 
punde,  cu  experienţa  noastră  proprie,  că  nici  una  dintre 
atribuţiile  tagmei  de  intelectuali  nu  întâmpină  atâtea  di¬ 
ficultăţi  ca  preoţia.  Adevărat  că  îşi  are  ea  şi  momente 
de  reconfortare  sufletească,  dar  şi  multe  sute  de  îngrijo¬ 
rări  îi  brăzdează  fruntea.  Oricare  alt  funcţionar  public  este 
îngrădit  în  graniţele  specialităţii  sale,  cu  oarecare  suvera¬ 
nitate  în  orele  sale  de  birou.  Preotul  are  obligaţia  in¬ 
versă  de  a  fi  slujitorul  tuturora,  ziua  şi  noaptea,  fără  li¬ 
mita  unor  ore  fixe  de  cancelarie.  Şi  pe  lângă  aceasta, 
preotul  are  îndatorirea  sa  fie  familiarizat  în  toate  proble¬ 
mele  cari  frământă  viaţa  de  obşte  a  poporului,  probleme 

de  cultură,  de  economie,  şcoală,  industrie,  comerţ,  justiţie 
şi  chiar  şi  medicină  şi  politică,  pentrucă  în  toate  preocupă¬ 
rile  nelămurite  ale  credincioşilor  preotul  este  cel  dintâi  la 
care  apelează  poporul  pentru  cuvenitele  lămuriri  şi  sfa¬ 
turi.  Şi  el  însuşi  trebue  să  fie  lămurit,  ca  să  poată  da  în¬ 
drumările  cele  mai  buhe  şi  să-şi  menţină  dela  început  în¬ 
crederea  şi  prestigiul  în  faţa  credincioşilor.  I  se  cere,  deci, 
să  fie  pururea  vigilent,  cumpănindu-şi  bine  cuvântul,  cu 
tactul  înţelepciunii ;  şi  mai  presus  de  toate  multă,  foarte 
multă  răbdare  şi  îngăduinţă. 

Un  exemplu.  In  ziua  de  Rusalii  a  anului  1907  am  in¬ 
trat  ca  preot  nou  hirotonit  în  parohia  atunci  înfiinţată  a  Vul¬ 
canului.  In  trecut,  comuna  avea  puţini  credincioşi  ortodocşi, 
afiliaţi  la  parohia  Petroşeni.  In  anii  din  urmă  începuse 
însă  şi  aci  exploatarea  minereului  din  măruntaele  pămân¬ 
tului  in  stil  mai  pronunţat,  ceea  ce  a  ademenit  aci  o  mul¬ 
ţime  de  muncitori  din  toate  unghiurile  ţării,  de  toate  nea¬ 
murile  şi  toate  religiile.  Intre  ei,  foarte  mulţi  români  orto¬ 
docşi,  mai  ales  din  Banat  şi  Munţii  Apuseni. 

Cei  mai  mulţi  recrutaţi  din  elementele  cam  mărginaşe 
ale  satelor  lor  de  obârşie,  în  căutarea  unor  expediente  de 
existenţă  mai  lesnicioasă  şi  mai  bănoasă.  Erau  unii  aduşi 
şi  de  planuri  speculative,  cu  gânduri  de  parvenire  în  acest 
mediu  cu  mentalitate  cosmopolită.  Au  adus  însă  toţi  în 
hainele  lor  sărăcăcioase  un  lucru  bun,  aderenţa  lor  la  Bi¬ 
serică  şi  tradiţiile  legate  de  dânsa, 

Dar  aici  le  lipsia  şi  biserica  şl  preotul  statornic.  Acum 
fiind  mulţi,  îşi  reclamau  cu  stăruinţă  realizarea  şi  acestui 
deziderat.  După  multă  frământare  a  isbutit  preotul  din 
Petroşeni  să  obţină  dela  direcţiunea  minelor  o  casă  din 
colonia  muncitorilor,  transformată  jumătate  în  biserică  şi 
cealaltă  jumătate  în  locuinţă  parohială,  iar  Consistorul 
le-a  recunoscut  şi  parohia  independentă.  Am  fost  deci 
primul  preot  ortodox  al  acestei  parohii,  primit  cu  multă 
bucurie  de  credincioşi,  dar  şi  cu  atenţia  încordată  de  cu- 
riositate  asupra  felului  compartamentului  în  mijlocul  lor. 
Greutăţile  începutului  au  fost  multe,  dar  la  biruinţa  lor 
m’a  ajutat  norocul  că  eram  şi  eu  un  fiu  al  acestui  ţinut, 
bun  cunoscător  al  mentalităţii  obştei. 

In  Dumineca  a  treia  din  Ianuarie  următor,  am  ţinut 
primul  sinod  parohial  pentru  prezentarea  socotelilor.  Abia 
terminasem  cuvântul  de  deschidere  şi  în  uşa  bisericii  se 
stârni  o  mişcare  neobişnuită.  Un  om  înalt  şi  bine  legat  cu 
forţă  musculară,  îşi  făcu  drum,  cu  gesturi  brutale,  prin 
mulţimea  credincioşilor  cari  umpluseră  biserica.  Turmentat 
de  băutură,  cu  pălăria  pe  cap  şi  ţigara  în  gură,  se  opri  în 
faţa  mesei  prezidiale  şi  într'o  atitudine  de  sfidătoare  obrăz¬ 
nicie  se  răsti : 

—  Unde's  banii  bisericii,  părinte  ?  I-ai  mâncat  dta  şi 
epitropul  şi  ai  păgubit  biserica  şi  pe  noi. 

Un  fulger  de  fior  a  trecut  prin  adunare,  dar  în  clipa 
următoare  s'a  pornit  avalanşa  revoltei  !  „Cine  eşti  tu  ?  Ce 
vrei  neruşinatule  ?  Ieşi  din  biserică.  Dă-I  afară  părinte  !M 
Şi  pumnii  începeau  să  se  învârtoşeze,  gata  să  isbească  pe 
cel  ce  înfrunta  revolta  râzând  ironic,  cu  ţigara  lipită  de 
buză. 

A  fost  un  moment  de  grea  cumpănă  pentru  cel  ce  şe¬ 
deam  împreună  cu  epitropul  Iosif  la  masa  prezidială. 
Uluit  de  această  surprinzătoare  insultă  grosolană,  aveam 
impresia  că  îndată  se  va  dărâma  biserica  peste  noi.  In 
volbura  tumultului  ameninţător  ochii  mei  înălţaţi  spre  cer 
s'au  oprit  asupra  icoanei  Preacuratei  Fecioare  cu  pruncul 
în  braţe,  pe  peretele  din  faţă,  şi  am  avut  senzaţia  că  pe 
faţa  Maicii  Domnului  înflorise  o  lumină  caldă,  care  îmi 
zâmbia  plină  de  bunătate,  seninătate  şi  încurajare.  Ea  mi-a 
frânt  xntro  clipă  povara  desnădejdii,  trecându-mi  în  suflet 
ideea  salvatoare. 

—  „Oameni  buni,  mi- am  îndreptat  glasul  către  poporul 
revoltat,  vă  rog  să  vă  potoliţi.  Omul  acesta  a  venit  în  mij¬ 
locul  nostru  cu  credinţa  că  am  prădat  avutul  bisericii.  Noi 
avem  datoria  să-l  lămurim  şi  pe  dânsul  şi  pe  alţii,  dacă  vor 
fi  ispitiţi  de  aceeaşi  credinţă,  căci  pentru  asta  ne-am  adunat 
astăzi  în  sf.  biserică.  Oameni  suntem  toţi  şi  de  vom  fi 
făcut  undeva  vreo  greşală,  datori  suntem  să  o  îndreptăm. 
Iar  dta,  frate  Nicolae,  care  ne  aduci  o  mare  învinuire,  eşti 
dator  să  ne  asculţi  lămuririle.  Dar  înainte  de  toate  ţine 
seama  că  eşti  în  biserică,  în  faţa  lui  Dumnezeu  şi  a  Maicii 

Domnului  şi  a  tuturor  sfinţilor,  aruncă  ţigara,  descopere-ţi 
capul  şi  vino  da  stai  atei  pe  această  laviţă,  lângă  noi,  şi  ispi¬ 
teşte  toate  hârtiile  şi  protocoalele  acestea  şi  te  dumireşte 
singur  de  faptele  noastre”. 

Zarva  s’a  potolit  imediat,  Nicolae  părea  că  s’a  mai 
desmetecit  puţin  şi  îmbulzit  dela  spate  de  cei  apropiaţi  a 
fost  nevoit  să-şi  tragă  pălăria,  să  arunce  ţigara  şi  încet  să 
se  aşeze  pe  laviţa  de  lângă  masa  prezidială, 

Epitropul  a  prezentat  socotelile  bisericii  cu  acte  în 
regulă  la  intrate  şi  ieşite.  In  acest  timp,  omul  răsvrătit  se 
potolise  complet  şi  începuse  să  se  tragă  încet  către  ca¬ 
pătul  opus  al  laviţei,  iar  la  un  moment  dat,  simulând  o  in¬ 
dispoziţie,  s'a  ridicat  şi  a  ieşit  din  biserică. 

Adunarea  a  constatat  la  urma  cu  satisfacţie  că  soco¬ 
telile  erau  în  deplină  ordine  şi  rezultatul  dovedia  un  spor 
îmbucurător  în  chivernisirea  banilor  bisericii.  Revoltatul 
Nicolae  nu  s’a  mai  întors,  dispăruse. 

Incidentul  acestei  zile  a  făcut  repede  înconjurul  în- 
tregei  parohii,  dând  prilej  la  multe  şi  felurite  interpre¬ 
tări.  Ara  avut  însă  o  noapte  de  greu  sbucium  sufletesc, 
neştiind  pricina  atitudinii  omului  răsvrătit  şi  urmările  în 
sânul  credincioşilor. 

In  dimineaţa  următoare  apare  în  uşa  locuinţei  paro¬ 
hiale  Nicolae:  umilit,  cu  ochii  plini  de  lacrimi  şi  cu  su¬ 
fletul  sdrobit  de  remuşcare.  L-am  poftit  în  casă. 

—  Părinte,  am  venit  să  mă  rog  de  iertare  pentru 
fapta  mea  de  ieri.  Am  săvârşit  un  mare  păcat.  M'au 
osândit  vecinii,  m'au  batjocorit  prietenii,  mă  blastămă  ne¬ 
vasta  şi  râd  de  mine  toţi  cunoscuţii.  Am  căzut,  părinte, 
jertfa  unor  oameni  ticăloşi.  Cunoaşteţi  pe  Valeriu  şi  Du¬ 
mitru:  şi-au  pus  ochii  pe  mine,  m'au  îmbătat  şi  m’au  pus 
la  cale  să  fac  nelegiuirea  de  ieri.  Iartă-mă,  părinte,  pedep- 
seşte-mă,  dar  iartă-mi  această  ticăloşie”. 

Şi  omul  a  început  să  plângă. 

—  „Ascultă,  Nicolae :  Dumnezeu  ne  porunceşte  eă 
iertăm  de  şaptezeci  de  ori  câte  şapte  celor  ce  cad  în  pă¬ 
cate  şi  se  pocăesc.  Mă  bucur  că  îţi  recunoşti  greşala.  Eu 
n'am  să  te  pedepsesc.  Dimpotrivă,  îţi  iert  din  toată  inima 
mea  de  păstor  sufletesc  greşala.  Dar  cum  ce  fapta  ai  să- 

vârşit-o  în  biserică,  ai  jicnit  şi  pe  Dumnezeu.  Vino  Dumi¬ 
neca  viitoare  la  biserică,  cere  iertare  şi  dela  Dumnezeu 
şi  vei  avea  de  bună  seamă  iertare  şi  dela  Cel  de  sus  şi 
dela  oameni". 

In  cugetul  meu  se  făcuse  însă  şi  o  altă  lumina.  Va- 
leriu  şi  Dumitru,  membrii  ai  comitetului  şi  şefi  la  stabi¬ 
limentele  miniere,  aveau  pretenţia  de  şefi  şi  ai  bisericii  şi 
parohiei.  Având  acum  parohia  preot  cei  doi  îşi  temeau 
diminuarea  potentaţii  şi  rolul  de  dispunători  în  biserică. 
Acum  înţelegeam  pentru  ce  în  şedinţele  comitetului  dădeau 
adesea  prilej  la  discuţiuni  cu  ceilalţi  membri.  Şi  tot  acum 
mi  se  lămurise  şi  complotul  urzit  cu  Nicolae :  prestigiul 
preotului  trebuia  distrus  cu  orice  mijloace. 

In  Dumineca  următoare,  Nicolae  asista  cucernic  şi 
umilit  în  colţul  cel  mai  retras  al  bisericii.  La  sfârşitul  pre¬ 
dicii  în  legătură  cu  evanghelia  fiului  rătăcit,  Nicolae  în- 
genunchie  în  faţa  altarului: 

—  „Doamne  Dumnezeule,  iartă-mă,  iartă-mă  părinte, 
ietaţi-ma  oameni  buni".  Mai  mult  n’a  putut  rosti,  lacrimile 
îi  curmară  graiul. 

I-am  citit  rugăciunea  pentru  iertarea  păcatelor  şi 
i-am  întins  mâna  de  împăcare. 

A  fost  un  moment  de  adâncă  reconfortare  sufletească 
şi  în  ochii  multor  credincioşi  am  zărit  lacrimile  de  bu¬ 
curie  ale  iertării  evanghelice. 

A  fost  cea  dintâi  şi  cea  mai  grea  piatră  de  încercare 
şi  un  moment  critic  al  pastoraţiei  mele  preoţeşti,  dar 
darul  inspiraţiei  divine  i-a  dat  o  soluţie  fericită  care  mi-a 
statornicit  un  respect  şi  prestigiu  desăvârşit  în  timpul 
celor  patru  ani  cât  am  păstorit  această  parohie. 

Nicolae  a  plecat  curând  din  parohie,  iar  Valeriu  şi 
Dumitru  s'au  resemnat  şi  au  amuţit,  renunţând  la  orice 
porniri  de  opoziţie. 

Astăzi,  Dumnezeu  să-i  ierte,  şi  ei  şi  mulţi  dintre  credin¬ 
cioşii  din  acea  vreme  sunt  trecuţi  în  lumea  veciniciei.  Din 
asemenea  întâmplări  este  însă  bine  ca  preoţii  tineri  să  cu¬ 
leagă  învăţăminte  pentru  înfruntarea  tuturor  adversităţilor, 
pentru  că,  Doamne,  multe  şi  grele  sunt  necazurile  drepţilor. 


L.-CL.  FILLION 


EVANGHELIA  MUTILATA  Şl  DENA¬ 
TURATA  DE  RAŢIONALIŞTII 
CONTIMPORANI 

în  româneşte  1 
de 

Diacon  Dr.  GRIGORIE  T.  MARCU 

Profesor  Ia  Academia  teologica  „Andreiană1* 

CUVÂNT  ÎNAINTE 

Paginile  cari  urmează  au  apărut  iniţial  în  Revue  du  Clerge 
francais,  care  le-a  hărăzit  o  îndatoritoare  ospitalitate. 

Din  felurite  părţi,  autorului  i-a  fost  exprimată  dorinţa  bine¬ 
voitoare  de-a  le  publica  şi  separat,  în  extras,  sub  pretextul  poate 
prea  măgulitor  că  ele  oferă  o  idee  destul  de  exactă  despre  teoriile 
raţionaliste  de  dată  recentă,  privitoare  la  evanghelii  şi  la  viaţa  lui 
Iisus  Hristos.  Noi  ne-am  străduit  să  le  descriem  cum  ne-am  priceput 
mai  bine,  şi  cu  desăvârşită  imparţialitate,  după  ce  le-am  studiat  înde¬ 
lung  şi  direct  la  sursă. 

Acest  tablou  nu  reprezintă  dealtminteri  decât  o  parte  foarte 
redusă  a  unui  plan  pe  care  ne-am  propus  să-l  înfăptuim  în  curând, 
dacă  ajută  Dumnezeu,  cu  concursul  îndrăzneţei  librării  care  editează 
broşura  noastră.  Noi  am  vrea  să  expunem,  în  ansamblul  lor,  ceea  ce 
se  numeşte  astăzi  „Problemele  evanghelice",  şi  să  răspundem  la  obiec- 
ţiunile  ridicate  mai  insistent  ca  nici  odată  împotriva  Domnului  nostru 
Iisus  Hristos,  a  vieţii  şi  a  doctrinei  Sale,  fie  de  către  liber-cugetătorii 
propriu  zişi,  fie  de  către  cei  cari  se  numesc  cu  emfază  „teologi  mo¬ 
derni"  sau  „critici  liberali"  —  pe  cari  doar  o  nuanţă  îi  deosebeşte 
de  cei  dintâi. 


1  L.-C).  Fillion,  pretre  de  Saint-Sulpice,  consulteur  de  la  Commision  biblique, 
professeur  honoraire  de  1’Instltut  cath.  de  Paris;  L'Evangile  muţite  et  denature  par  tes 
rationalisies  contemporains.  Exposition  et  critique.  Paris,  P.  Lethielleux  (1909)  p.  144. 

întâia  dintre  aceste  „probleme"  se  referă,  evident,  ia  existenţa 
însăşi  a  Mântuitorului,  Anumiţi  raţionalişti  foarte  avansaţi  au  cutezat, 
altă  dată  decât  în  zilele  noastre,  s'o  nege  făţiş.  Noi  am  semnalat  şi 
înfruntat  sistemele  lor,  pe  cât  de  zadarnice  pe-atât  de  ridicole,  într'o 
primă  broşură  întitulată  Existenţa  istorică  a  lui  lisus  ţi  raţionalismul 
contimporan d  Sunt  apoi  alţi  exegeţi  sau  teologi  cari  fără  să  nege  total 
existenţa  istorică  a  Domnului  nostru  lisus  Hristos,  reduc  biografia  Sa 
la  dimensiuni  infime,  recurgând  —  pentru  a-şi  atinge  scopul  —  la 
procedee  de  eliminare,  pretins  ştiinţifice,  pe  cari  cititorii  noştri  ur¬ 
mează  să  le  judece.  Şi  acestor  falşi  critici  le  vom  răspunde  aici. 

Paginile  acestea  nepretenţioase  îşi  vor  fi  ajuns  scopul  daca  isbu- 
tesc  să  dovedească  îndrăsneala  şi  slăbiciunea,  deopotrivă  de  stranii, 
a  argumentelor  cu  cari  se  încearcă  să  fie  răpuse  evangheliile  şi  di¬ 
vinul  lor  erou. 

19  Octomvrie  1909 


ÎNTRODUCERE 

Nu  de  mult,  într’un  articol  remarcabil  care  a  stârnit  interes,  una 
din  marile  reviste  catolice 1  2  schiţa  un  tablou  dezolant  al  roadelor  pe 
cari  le-a  dat  dincolo  de  Rin  aplicarea  integrală  a  principiilor  pro¬ 
testante,  făcându-ne  să  asistăm  la  o  teribilă  invazie  a  raţionalismului 
în  toate  sectoarele  vieţii  germane. 

Noi  vrem  să  reluăm  dela  capăt,  amplificând-o,  partea  cea  mai 
importantă,  care-i  şi  cea  mai  întunecată,  a  acestui  tablou :  aceea  pri¬ 
vitoare  la  viaţa  şi  persoana  lui  lisus  Hristos.  Sarcina  este  dureroasă, 
dar  nădăjduim  că  nu  va  fi  inutilă.  De  fapt,  dacă  în  Germania,  în 
Anglia  şi  aiurea,  teoriile  raţionaliste  n'au  influinţat  decât  pe  prote¬ 
stanţii  de  diferite  nuanţe,  lăsându-i  pe  catolici  aproape  cu  desă¬ 
vârşire  neatinşi,  apoi  lucrurile  nu  stau  tot  aşa  la  noi  în  Franţa, 
unde  aceste  teorii  au  fost  acceptate,  şi  ulterior  vulgarizate,  de  preoţi 
şi  laici,  sub  numele  de  modernism,  spre  indignarea  prea  multor  su¬ 
flete  credincioase. 

Vom  încerca,  deci,  să  scoatem  la  lumina  zilei  principiile,  pro¬ 
cedeele  şl  aserţiunile  neocriticilor  —  sau,  mai  precis,  negaţiile  lor  — 
pe  planul  central  al  religiei  şl  al  istoriei.  Chiar  pe  acest  tărâm,  vom 


1  L' Existente  historlque  dt  Jistis  et  le  rationalisme  contemporain.  In- 12°.  Paris 
1909  (In  colecţia  Science  et  Reltgion  a  librăriei  Bloud  et  Cie). 

2  Le  Correspondant,  în  articolul  intitulat,’  „Le  Crepuscule  du  luthferamsme**,  nr. 
din  25  Ianuarie  1907,  p.  297—325, 

discuta  puţin  cu  ei ;  pentru  aşa  ceva,  ne-ar  trebui  volume  întregi. 
Scopul  nostru  actual  este  doar  acela  de-a  expune  sistemul  lor  pri¬ 
vitor  la  viaţa  lui  Iisus  Hristos,  de-a  nota  ceea  ce  aceştia  găsesc  de 
cuviinţă  să  ne  mai  lase  din  istoria  evanghelică.  Ii  vom  neglija  cu  totul 
pe  cei  mai  violenţi  dintre  aceştia,  cari  împingând  cutezanţa  exegetică 
la  extrem,  au  mers  până  la  tăgăduirea  existenţei  personale  a  lui  Iisus.1 2 * 
Nu  ne  vom  ocupa  în  aceste  pagini  decât  de  cei  ce  fac  actualmente 
mai  mult  sgomot,  şi  cari  formează  majoritatea  în  lumea  criticei  false. 

CAPITOLUL  I 

Principii  generale  în  numele  cărora  este  atacată  viaja  lui  iisus 

Ancheta  noastră  îmbrăţişează  peste  treizeci  de  volume  recent 
publicate  in  Franţa,  în  America,  în  Anglia  şi  mai  ales  în  Germania, 
fără  să  mai  vorbim  de  atâtea  broşuri  şi  felurite  articole  de  reviste, 
sau  de  considerabila  cantitate  de  lucrări  mai  vechi,  cari  au  format 
obiectul  unor  studii  anterioare  de-ale  noastre. 

Principalii  „critici"  8  ale  căror  teorii  în  chestiune  le  vom  cita 
sau  rezuma,  se  bucură  de-o  reputaţie  universală  pe  tărâmul  exegezei, 
căci  ideile  lor  avansate,  scrierile  lor  număroase,  conferinţele  lor  de 
popularizare,  şi  adeseori  talentul  şi  zelul  real  pe  care  l-au  dovedit 
în  apărarea  celei  mai  triste  cauze,  n'au  întârziat  să-i  facă  celebri. 
Iată  numele  lor ;  W.  Bousset,  W.  Brandt,  G.  Frenssen,  A.  Harnack, 
H.-J.  Holtzmann,  O.  Holfzmann,  Arnold  Meyer,  A.  Neumann,  R,  Otto, 
O.  Pfleiderer,  Albert  Reville,  P.-W.  Schmidt,  P.-W.  Schmiedel,  fratele 
său  0,  Schmiedel,  A.  Schweitzer,  H.  von  Soden.  W;  Soltau,  H,  Weinel, 
J.  Weiss,  j.  Wellhausen,  Paul  Wernle,  W.  Wrede.  Alăturea  de  aceşti 
corifei,  şi  oarecum  în  subordine,  alţi  nutnăroşi  teologi,  majoritatea 
tineri,  propagă  cu  o  ardoare  neobosită  doctrine  analoage. 

Tuturor  acestor  autori  le  place  să  se  definească  „teologi  mo¬ 
derni".  Se  mai  obicinueşte  să  fie  grupaţi  sub  denumirea  de,, „şcoala 
liberală",  în  ce  priveşte  exegeza  sau  teologia.  Cu  toate  că. sunt  în 
desacord  în  destule  chestiuni  de  amănunt,  cei  mai  muRi  dintre  aceştia 
formează,  în  punctele  principale  ale  sistemului  lor,  un  fel  de  sindicat 
cu  o  considerabilă  înrâurire  asupra  claselor  protestânte  culte,  deve¬ 
nite  tare  neîncrezătoare  faţă  de  învăţătura  oficială  a  pastorilor, 

1  Numărul  lor  este  considerabil,  şi  creşte'n  fiecare  an. 

2  Ii  vom  designa  ades  prin  acest  nume,  pe  care-1  revendică  atât  de  bucaros, 

deşi  U  merită  mai  puţin  decâl  oricine. 

§  I.  —  Pretinsul  lisus  Istoric 

Aceşti  domni  au  pretenţia  că  povestesc  —  să-i  credem,  pentru 
im  tăia  oară  —  adevărata  istorie  a  Iui  lisus,  epurată  de  toate  ele¬ 
mentele  străine  cu  cari  a  încărcat-o  din  bunăvreme  legenda,  dogma, 
etc.  De  asemenea,  ei  obicinuesc  să-i  dea  eroului  lor  numele  de  lisus 
istoric,  în  opoziţie  cu  Hristosul  dogmatic  sau  Hristosul  credinţei,  des¬ 
figurat  din  capul  locului,  după  părerea  lor,  prin  credinţele  eronate 
aie  Bisericii,  1 2 

La  dreptul  vorbind,  aceste  două  titluri,  opuse  unul  altuia  cu 
intenţia  de  a-1  deprecia  pe  al  doilea,  nu  datează  de-acum,  şi  „teologii 
noştri  moderni11  n'au  nici  măcar  meritul  de-a  le  fi  inventat.  Cel  ce 
a  făcut  uz  de  ele  întâia  dată  este,  credem,  David  Friedrich  Strauss,  într’un 
opuscul  rămas  de  pomină.3  Locuţiunea  aceasta  a  avut  deja  o  istorie, 
în  trei  părţi.  La'nceput,  ea  a  servit  pentru  a-1  opune  pe  Hristos  lisus 
al  evangheliilor,  Fiul  Omului  şi  Fiul  lui  Dumnezeu,  viind,  vorbind, 
acţionând,  lui  lisus  al  speculaţiei  teologice,  de  tip  protestant  ortodox 
mai  ales.  Ceva  mai  târziu  —  şi  acesta  a  fost  cazul  lui  Strauss  —  ea 
b  pus  în  contrast  pe  Iisus-ul  istoric  cu  nu  ştiu  care  Hristos  ideal, 
născut  din  filosofia  hegeliană. 3  In  al  treilea  rând  —  şi  noi  ne  aflăm 
ia  această  etapă  —  a  fost  urzit  acest  raţionament,  asupra  căruia  vom 
reveni  mai  încolo  :  Apostolii  şi  autorii  evangheliilor  credeau  în  ca¬ 
racterul  mesianic  al  lui  lisus  şi’n  divinitatea  Sa ;  mai  târziu,  ei  au 
augmentat  retrospectiv,  în  scripturile  lor,  istoria  cu  dogmă ;  şi,  prin 
urmare,  este  datoria  criticei  să  separe,  prin  studierea  aprofundată  a 
textelor,  pe  Iisus-ul  istoric,  real,  de  Hristosul  dogmatic,  care  este 
produsul  credinţei  şi  care  n  a  avut  realitate  obiectivă. 

Ţelul  „teologilor  moderni"  este  deci  acela  de-a  proceda  la  „des¬ 
coperirea  lui  lisus,  la  regăsirea  adevăratului  lisus". 4 * * *  „O  epocă  atât 
de  deşirată,  ca  a  noastră,  spune  Paul  Wernle,  are  lipsă  înainte  de 

1  Hristosul  dogmatic  este  „un  Pseudo-Hristos“,  spune  fără  ocol  Crooker 
The  Supremacy  of  Jesus,  Boston,  1904,  p,  60. 

2  Der  Christus  des  Glaubens  and  der  Jesas  der  Geschichte,  „Hristosul  credinţei 
ţi  lisus-ul  istoriei11,  Berlin,  ,865,  Vezi  şi  Nonvelle  Vie  de  Jesus,  de  Strauss,  trad.de 
Nefftzer  şi  Doilfus,  t,  11,  p.  420  —  424. 

3  Vezi  F.  Vigouroux,  Les  Livres  saints  et  la  critique  rationalitse,  ed.  5,  Paris. 
;90î,  t.  II,  p.  525  urm. 

4  A.  Neumann  li  dă  cărţii  sale  un  titlu  caracteristic:  Jesas,  wer  er  geschichtlich 

war,  „lisus,  aşa  cum  a  fost  după  datele  istorice1*.  Şi  el  caută  să-l  descopere  din  nou 

pe  „Iisus-ul  istoric",  Dr.  H,  Weinel,  Jesus  im  neunzehnten  Jahrhundert",  Ttibingen, 

1908,  p,  19,  vorbeşte  de  .recenta  descoperire"  a  lui  lisus. 

toate  de- o  orientare  mereu  nouă  cu  referire  ia  evanghelia  lui  Ii  sus. 
Dar  această  evanghelie,  cum  ştie  oricine,  nu  este  clară  şi  simplă  nici 
chiar  în  Noul  Testament ;  în  felurite  chipuri,  ea  a  fost  transformată 
şi  năpădită  de  corpuri  străine".1  Pentru  a  o  face  uşor  comprehen¬ 
sibilă,  „evanghelia  trebue  eliberată  de  teologie".  La  treabă,  deci ! 
„Dacă  Iisus,  printre  alte  binefaceri,  ne- a  eliberat  de  teologi,  noi, 
ceilalţi  teologi,  suntem  cu  adevărat  învăţăceii  săi  când  reînnoim  fără 
pauză  opera  sa  de  eliberare".  După  ce  teologia  modernă  îl  va  fi 
regăsit  pe  adevăratul  Iisus,  „Dumnezeu,  Dumnezeu  Tatăl  însuşi  îşi  va 
prelua  asupra  vieţii  noastre  stăpânirea  pe  care  Iisus  a  vrut  să  i-0 
asigure,  şi  de  care  l-a  lipsit  dogma  hristologică".3 

Dar  pentru  a-l  descoperi  pe  Iisus-ul  istoric  e*te  necesar,  cum 
vom  vedea  numai  decât,  să  operăm  amputări  multiple  înlăuntrul  tex¬ 
telor  evanghelice,  Mehlhorn 3  numeşte  această  operaţie  separarea  în 
viata  Mântuitorului  „a  adevărului  de  poesie“,  aşa  dar  a  istoriei  de 
ficţiune,  de  legendă,  de  falsificările  ulterioare,  aşa  fel  încât  această 
viaţă  să  fie  redusă  la  elementele  sale  strict  istorice.  Teza  sa  sună  aşa  v 
„Tradiţia  Noului  Testament  privitoare  la  Hsus  nu  este  istorie  pură" 
El  îşi  propune,  deci,  să  facă  „analiza  chimică"  —  expresia  aceasta 
vulgară  nu-i  repugnă  —  a  documentelor,  în  scopul  regăsirii  elemen¬ 
telor  primare. 

Pentru  a  exprima  fără  ocol  scopul  pe  care-I  urmăresc,  neo-cri- 
viciî  au  inventat  o  comparaţie  pe  care  o  întrebuinţează  dearândul  în 
scrierile  sau  în  spusele  lor :  aceea  a  sâmburelui  şi  a  coajei,  sau  a 
miezului  suculent  al  unui  fruct  şi  al  învelişului  care-1  acopere/ 
Trebue  să  spargi  şi  să  îndepărtezi  coaja  ca  să  rămână  sâmburele  ; 
trebue  să  cureţi  fructul  pentru  ca  să  dai  de  miez.  Cojile  cari  urmează 
să  fie  curăţate  sau  sparte  vreau  să  fie,  in  cazul  de  faţă,  toate  pasa- 
giile  din  literatura  evanghelică  pe  cari  adversarii  noştri  refuză  să  le 
accepte ;  in  concret :  elementele  miraculoase,  dogmele,  pretinsele  le¬ 
gende,  cum  vom  vedea  mai  cu  deam&nuntul. 

S  II*  —  Postulatul  incredulităţii :  nimic  supranatural  în  viaţa  lui  Iisus 

In  fruntea  sistemului  acestor  neo-  critici  aflăm  un  postulat,  sau, 
cum  zic  ei,  un  principiu  general,  acela  al  incredulităţii :  S«pr*.- 

1  Dit  Anfangt  unstrtr  Rtlifion ,  Tiibinge»,  1904,  ed.  2,  p,  V — VI, 

8  îbid.  p.  IX. 

3  Wahrheit  and  Dichtung  im  L*bm  Jt*u,  Leipzig,  1906,  p.  2. 

1  D«-o  paris,  Kmrn,  sâmbure  (hittoriteher  Ktrn,  sâmbure  isteric};  4c  alta, 
coaje  sau  scoarfă  care  Înveleşte  sâmburele,  miezul. 

naturalul  nu  există  şi  nu  va  exista  în  lumea  aceasta,  în  actualul 
univers.  De  aici  urmează  că  el  nu  s'a  manifestat  în  Iîsus  mai  mult 
decât  în  alt  mădular  al  omenirii.  Mântuitorul  poate  fi  considerat 
un  om  extraordinar  —  a  si  fost  inventat,  pentru  denumirea  Iui,  un 
substantiv  barbar :  supraom ;  —  intimitatea  relaţiilor  Sale  cu  Dumnezeu 
poate  fi  admirată,  ca  şi  frumuseţea  perceptelor  Sale  morale;  eşti  liber, 
dar  cu  condiţia  de-a  nu  depăş:  limitele  naturalului,  să  spui  că  el  este 
un  urmaş  al  profeţilor,  un  reformator  religios,  etc.  Dar  este  strict 
interzis  să  mergi  mai  departe,  dacă  ţii  să  rămâi  critic  ştiinţific,  să  nu 
ieşi  din  marginile  istoriei  propriu  zise, 

Strauss  însuşi  a  proclamat  sus  şi  tare  acest  principiu;  „Critica 
are  siguranţa  că  nu  comite  nici  o  profanare,  ci  că,  dimpotrivă,  să¬ 
vârşeşte  o  operă  utilă  şi  necesară  atunci  când  îndepărtează  ca  pe-o 
iluzie  iniţial  bineintenţionată  şi  poate  chiar  binefăcătoare,  dar  cu 
timpul  vătămătoare  şi  astăzi  deadreptul  primejdioasă,  tot  ceea  ce  face 
din  Iîsus  o  fiinţă  supraomenească;  restabilind,  deci,  atâta  •  ât  mai  e 
cu  putinţă,  figura  lisus  ului  istoric,  în  trăsăturile  Sale  pur  omeneşti".1 
Chiar  şi  în  acest  punct,  „teologii  moderni"  n'au  inventat  deci  absolut 
nimic.  Dar  cititorul  întrevede  deja  ceea  ce  un  atare  principiu  general 
suprimă  rapid  din  cuprinsul  scripturilor  evanghelice  ;  la'nceputul  vieţii 
lui  lisus,  tot  ceea  ce  este  consacrat  prunciei  Sale ;  în  decursul  vieţii 
Sale  publice,  ceea  ce  numim  „minuni  săvârşite  întru  putere",  —  de 
exemplu,  potolirea  furtunii  de  pe  lacul  Ghenizaretuluî,  mersul  Lui  pe 
valuri,  învierea  morţdor,  —  profeţiile  Mântuitorului,  schimbarea  Sa 
la  faţă,  etc. ;  în  sfârşit,  învierea  şi  înălţarea  la  cer. 2  Drept  com¬ 
pensaţie,  criticii  moderni  se  cred  obligaţi  să  dea  numeroase  detalii, 
în  cea  mai  mare  parte  psihologice,  asupra  desvoltării  intelectuale  şi 
morale  a  lui  lisus,  ?s  pra  conştiinţei  Sale  mesianice,  a  programului 
Său  şi  a  altor  diverse  chestiuni  pe  cari  evanghel  ştii  le  trec  sub  tăcere, 
dar  pe  cari  „criticii"  noştri  se  socotesc  capabili  să  le  reveleze  lumii. 

§  III.  —  E  imposibil  să  serii  o  viaţă  a  Iul  lisus 

înainte  de- a  merge  mai  departe,  semnalăm  un  fapt  din  pricina 
căruia  avem  dreptul  să  fim  surprinşi.  Neo  criticii,  înainte  de-a  aplica 
evangheliilor  teoriile  lor  subversi  e,  cari  le  reduc  aproape  la  neant, 
afirmă  oricărui  nou  venit  că  aceste  istorisiri,  chiar  dacă  ar  fi  ac¬ 
ceptate  în  întregul  ier,  nu  ne  vtr  pe  mie  să  scriem  a  biografie 

1  Nouvelle  Vie  de  Jesus,  trad,  de  Nefftzer  şi  Dotlfus,  t.  II,  p.  424. 

2  Vom  reveni  mai  încolo  asupra  majorităţii  acestor  chestiuni. 

propriu  zisă,  o  viaţă  complectă  a  lui  Iisus  Hristos,  „Materialul  pe 
care  ni-1  oferă  ele  nu  este  suficient  pentru  a  schiţa  istoria  lui  Iisus, 
nici  măcar  in  liniile  sale  de  căpetenie,  în  afară  de  cazul  când  o  ima¬ 
ginaţie  fecundă  cutează  să  complecteze,  din  propriile  sale  resurse, 
datele  cari  dau  greş".1 

A  vorbi  astfel  înseninează  a  jongla  cu  cuvintele.  Cine  nu  re¬ 
cunoaşte  că  lacunele  abundă  în  istorisirile  evanghelice?  Exegeţii  cei 
mai  conservatori  nu  sunt  ultimii  cari  recunosc  acest  fapt.  Trăsături 
de  felurite  specii  ne  sunt  comunicate  în  evanghelii  asupra  lui  Iisus, 
dar  ele  formează  numai  o  culegere  operată  în  materialul  considerabil 
privitor  la  acest  subiect.  De  «ltcum,  sf.  Ioan  apostolul  şi  evanghelistul 
ne  spune,  într'o  e.ocverită  hiperbolă, 2  că  dacă  s'ar  scrie  cu  deamă- 
nuntul  tot  ce  a  făcut  Iisus,  lumea  n’ar  fi  destul  de  mare  ca  să  încapă 
într'ânsa  cărţile  ce  ar  trebui  să  fie  compuse  în  acest  scop.  Teologii 
liberali  nu  oe  învaţă,  deci,  absolut  nimic  nou  atunci  când  insistă  asupra 
acestor  lacune;  sau  mai  degrabă,  ei  nu  întârzie  să  ne  înveţe  ceva 
foarte  grav :  după  ce  au  constatat  şt  apoi  după  ce  au  afirmat  că 
evanghelîiie  sunt  simple  cărţi  de  edificare,  scrieri  tendenţioase  inspi¬ 
rate  de  credinţa  Bisericii  primare,  ie  vine  cât  se  poate  de  comod  să 
elimine  detaliile  cari  le  displac.  Autorii,  sau  mai  degrabă  redactorii 
succesivi  ai  literaturii  evanghelice,  nu  erau  istorici  serioşi ;  ei  s'au 
mulţumit  să  înmănuncheze  laolaltă  episoade  strânse  de  pe  unde  s'a 
putut.  O  viaţă  a  lui  Iisus  este  imposibilă ;  evanghclistii  sunt  lipsiţi 
de  autoritate. 

E  adevărat  că  după  ce  au  repetat  aceste  spuse  până  la  satu¬ 
raţie,  ca  un  preliminariu  obligatoriu  al  sistemului  lor,  nu  întârzie  să 
se  pună  în  contradicţie  cu  el  înşişi,  afirmând  deasemenea,  celor  ce 
vreau  să  i  asculte,  ca  chiar  după  eliminările  lor  interminabile,  găsesc 
destul  material  în  evanghelii  din  care  se  poate  face  o  idee  exactă 


1  Julicher,  Elnteitung  in  das  Neue  Testament,  ed,  1,  p.  227.  Vezi  şi  W,  Bousset, 
VVas  wissen  wir  von  Jesus?  Halle,  1904,  p,  47  urm.  într’o  broşură  de  răsunet,  Der 
sogenannte  historische  Jesus  und  der  geschichtliche  biblische  Ckristus,  Leipzig,  1901, 
Dr,  Kâhler,  teolog  protestant  ortodox,  merge  deasemenea,  ocazional,  chiar  prea 
departe  în  acest  sens.  E  drept  că  adaugă  (p.  31  urm.),  corectându-se  pe  sine  însuşi, 
că  evangheliile  ne  furnizează  un  portret  istoric  al  lui  Iisus  îndeajuns  de  larg  pentru 
a  cunoaşte  persoana  şi  viaţa  Sa,  şi  că,  mulţumită  acestui  portret,  „mii  de  oameni  au 
putut  trăi  cu  El  ca  şi  cu  prietenul  lor  cel  mai  intim  şi  mai  influent",  E.  Reuss, 
deşi  raţionalist  savant,  vădeşte  un  excelent  punct  de  vedere  asupra  chestiunii  in 
litigiu  (Histoire  evongeltque,  p.  6,  100  şi  101). 

2  loan  21,  25. 

despre  lisus- ui  istoric.  „Cu  toate  că  îsvoarele  noastre  nu  sunt  suficiente 
pentru  o  biografie  —  scrie  cel  mai  celebru  dintre  ei  —  ele  rămân 
totuşi  instructive  din  alte  puncte  de  vedere.  Sunt  instructive  pentru  că 
ne  furnizează  date  asupra  trei  puncte  importante :  in  primul  rând,  ele 
ne  oferă  o  imagine  clară  a  propovăduirii  lui  lisus,  atât  în  ce  pri¬ 
veşte  trăsăturile  ei  generale  cât  şi  aplicarea  detailată ;  în  al  doilea 
rând,  ele  ne  orientează  asupra  rezultatului  vieţii  Sale  pusă  în  serviciul 
vocaţiei  ce-1  însufleţia ;  în  al  treilea  rând,  ele  ne  lămuresc  impresia 
pe  care  lisus  a  făcut-o  asupra  învăţăceilor  Săi,  precum  şi  aceea  pe 
care  ei  au  propagat-o  privitor  la  persoana  Sa.  Acestea  sunt,  într'adevăr, 
trei  puncte  importante ;  ele  sunt,  tot  odată,  punctele  decisive".1 

Noi  suntem  mai  cu  anevoe  de  satisfăcut  decât  Adclf  Harnack, 
şi  găsim  mult  mai  mult  în  documentele  evanghelice  decât  aceste 
trei  puncte.  Admitem  însă,  cu  Jobanncs  Weiss,2  că  aceste  isvoare,  în 
forma  în  care  ne-au  parvenit,  ne  furnizează  o  imagine  „clară  şi  pă¬ 
trunzătoare"  a  Domnului  nostru  lisus  Hristos.  Dumnezeu  n'a  îngăduit 
evangheliştilor  să  ne  dea  mai  multe  detalii  asupra  Mântuitorului 
pentru  ca  Ef  nu  urmărea  să  satisfacă  curiositatea  noastră.  Pe  de  altă 
parte  —  o  putem  spune  cu  deplină  certitudine  —  chiar  dacă  am  fi 
fost  mai  amplu  informaţi,  imaginea  lui  Hristos  n’ar  fi  fost  alta;  toate 
celelalte  fapte  ale  Sale,  a  căror  amintire  s'a  şters,  n'ar  fi  modificat 
întru  nimic  impresia  pe  care  am  câştigat  o  din  evanghelii,  intr’atât 
a  fost  de  reuşită  şi  de  providenţială  alegerea  faptelor  şi  a  cuvân¬ 
tărilor  Sale.3 

Cât  priveşte  aserţiunea  după  care  ar  fi  imposibil  să  se  com¬ 
pună,  cel  puţin  în  înţeles  larg,  o  adevărată  Viaţă  a  lui  lisus,  aceasta 
şi-a  primit  de  mult,  şi’n  special  în  zilele  noastre,  o  desminţire  ecla¬ 
tantă  :  aceea  a  experienţei  faptelor.  De  fapt,  cine  nu  cunoaşte  lucrările 
remarcabile  de  acest  fel,  cari  au  apărut  de  vreo  40 — 50  de  ani  în¬ 
coace,  nu  numai  la  romano-catolici  şi  ia  protestanţii  ortodocşi,  dar 
şi  la  aripa  dreaptă  a  şcoalei  liberale  şi  chiar  în  şcoala  strict  „ffifl- 

1  Harnack,  Dat  TVeten  des  Christentums,  ediţia  din  1*^03,  p.  20. 

2  Dit  Schrifttn  des  Neuen  Testaments  neu  iibersetzt.  Gottingen,  1905,  t.  I,  p. 
39 — 3t:  „Poate  ff  regretată  (existenţa  atâtor  lacune),  dar  nu  trebue  să  fim  ingraţi 
faţă  de  ceea  ce  posedăm.  Oricine  are  simţ  istoric  va  fi  fericit  de  ceea  ce  —  in  locul 
unei  grupări  pragmatice  contestabile,  săvârşită  de  un  scriitor  mai  mult  sau  mai  puţin 
destoinic  —  avem  în  aceste  istorisiri  izolate,  atât  de  vii,  cari...  ne  arată  io  chip  lim¬ 
pede  şi  pătrunzător  ceea  ce  era  Iisus“.  Dr.  J.  Weiss  este  unul  din  membrii  cei  mai 
activi  ai  şcoalei  protestante  liberale. 

a  Vezi  L.-Cl.  Fillion,  Iniroduction  generale  aax  Evangiles,  Paris,  1889,  p.  15 — 19. 

dernă  ?"  Catolicii  francezi  au  dreptul  să  fie  mândri  de  Vieţile  lai  Iisus 
datorite  abatelui  Fouard,  monseniorului  Le  Camus,  părintelui  Didon, 
cari  se  bucură  statornic  de  succesul  meritat.  Compatrioţii  noştri  pro¬ 
testanţi  (francezi)  pe  aceeaşi  urmă,  datorită  interesantului  volum  pe 
care  E,  de  Pressense  l-a  compus  penlru  a-1  combate  pe  Ernest  Renan. 
In  Anglia  au  apărut  aproape  succesiv  lucrările  analoage  ale  lui 
Farrar,  Geikie  şi  Edersheim ;  în  Germania,  acelea  ale  lui  Bernhard 
Weiss  şi  W.  Beyschlag.  Iar  Ia  aripa  stângă  a  şcoalei  „critice"  nu 
avem  savantele  cărţi  —  deşi  rele  cărţi  —  ale  lui  Theodor  Keim  şi 
Albert  ReviUe,  fără  să  mai  vorbim  de  lucrările  mai  puţin  conside¬ 
rabile,  publicate  de  număroşî  scriitori  de  diferite  culori  ? 1 

Suntem  înţeleşi :  să  nu  pretindem  evangheliilor  să  ne  dea  ceea 
ce  n’au  intenţia  să  ne  ofere ;  dar  să  utilizăm  cum  ştim  mai  bins  fru¬ 
moasele  lor  istorisiri,  şi  atunci  ii  vom  cunoaşte  îndeajuns  pe  Iisus 
Hristos,  atât  în  manifestările  Sale  externe,  cât  şi'n  simţămintele  intime 
cari  i-au  servit  ca  îndemnuri  statornice.  Un  critic  dintre  cei  mai 
competenţi  scria  nu  demult,  cu  perfectă  dreptate :  „Suntem  informaţi 
despre  Iisus  in  mod  pe  cât  de  real  pe  atât  de  abundent,  ca  despre 
nu  importă  care  altă  uriaşe  personalitate  a  antichităţii".2  Nimic  mai 
adevărat.  Acelaş  exeget,  făcând  o  frumoasă  comparaţie,  mai  spune ; 
„Dacă  Leonardo  da  Vinci  ar  fi  cerut  sfatul  unui  savant  care  împăr¬ 
tăşeşte  ideile  lui  Dr.  Kâhler3  atunci  când  a  conceput  proiectul  ma¬ 
relui  său  tablou  Cina  cea  de  Taină,  acesta  i-ar  fi  spus  că  din  pricina 
lipsei  unei  tradiţiuni  (sigure)  privitoare  la  fisionomia  Mântuitorului  şt 
a  caracterului  incomparabil,  al  vieţii  Sate  spirituale,  care  trebue  ex¬ 
primate  (prin  penel),  este  o  imposibilitate  sa  pictezi  un  portret  exact 
al  lui  Hristos,  astfei  încât  orice  tentativă  de  acest  gen  nu  poate  sa 
sfârşească  decât  cu  o  caricatură".4 

§  IV.  —  Evanghelia  a  patra  nu  mai  poate  conta  ca  o  viaţă  a  Iul  Iisus 

lată  alt  principiu  ridicat  de  raţionalişti,  în  ultimii  ani,  aproape 
la  altitudinea  unei  dogme.  Ei  pretind  că  pentru  a  ajunge  la  cunoa¬ 
şterea  „Iisus-ului  istoric"  nu  trebue  să  se  ţină  cont  câtuşi  de  puţin 

1  „Partizanii  teologiei  liberale  spun  şi  repetă  că  evangheliile  nu  permit  să 
întocmeşti  o  biografie  a  lui  Iisus,  şi  totuşi,  unul  după  altul,  ei  nu  contenesc  să  scrie 
noui  biografii  de  acest  fel“.  Foarte  just  protestul  lui  A.  Kaltholf,  Entsiehung  des 
Christentums,  Bremen,  1904,  p.  2. 

3  W.  Beyschlag,  Leben  Jesa,  ed.  4,  Halle,  1V02,  t.  I,  p.  XXIII. 

3  Aluzii  la  exagerările  paradoxale  cari  au  fost  semnalate  mai  sus,  p.  397  nota  i . 

«  Ibid.  p.  XXVII. 

• —  sau  aproape  deloc  —  de  evanghelia  a  patra,  deoarece  aceasta, 
dela  întâia  şi  până  la  ultima  pagină,  îl  consideră  pe  Hsus  drept 
Cuvântul  lui  Dumnezeu,  Fiul  lui  Dumnezeu.  Expunerea  sa,  spun 
ei,  este  falsificată  dela  un  capăt  la  altul  de  această  idee,  care  co¬ 
mandă  totul.  Ea  nu  relatează  istorie  adevărată,  ci  desfăşoară  o 
teză  teologică.  „Evanghelia  lui  Ioan  rămâne  enigma  cea  mai  uimi¬ 
toare  pe  care  ne-o  prezintă  istoria  creştinismului  primar...  Este  în 
afara  oricărei  îndoieli  că  Hristosul  evangheliei  lui  Ioan  nu  este  ab¬ 
solut  deloc  Iisus-ul  istoric".1 2  Aceasta  afirmaţie  circulă  fără  doar  şi 
poate  în  toate  lucrările  alcătuite  de  „teologii  moderni*.  Nu  numai 
că  evanghelia  a  patra  nu  este  opera  sfântului  Ioan,  dar  ea  n'are  nici 
un  caracter  istoric;  data  scrierii  ei  nu  trece  dincolo  de  anul  120, 
sau  chiar  de  anul  140.  Scurt,  evanghelia  lui  Ioan  nu  trebue  socotită 
între  documentele  istorice  pentru  viata  Iui  Iisus".1 

Aşa  dar,  trebue  să  renunţam  să  admitem  ca  istorie  adevărată 
sublimul  prolog  privitor  la  Cuvântul  întrupat,  deliciosul  episod  al 
întrevederii  lui  iisus  cu  câţiva  dintre  viitorii  Săi  apostoli,  prefacerea 
apei  în  vin  la  Cana,  tămăduirea  slăbănogului  şi  a  orbului  din  naştere, 
învierea  lui  Lazăr  şi  cuvântările  împreunate  cu  aceste  minuni,  con¬ 
vorbirea  cerescului  Mântuitor  cu  apostolii  Săi  după  Cina  cea  de 
Taină,  rugăciunea  Sa  preoţească,  diverse  aspecte  mişcătoare  ale  pa¬ 
timilor  şi  învierii  Sale,  şi  atâtea  alte  pagini  admirabile  ale  evangheliei 
dela  Ioan.  Abia  câţiva  rari  adepţi  ai  şcoalei  liberale  admit  că  ar 
exista  ici-colea,  în  această  scriptură,  vreun  „sâmbure  istoric".  In  an¬ 
samblul  ei,  precum  şi  în  cea  mai  mare  parte  din  amănunte,  nu  corespunde 
adevărului  istoric  şi  nu  ne  ajută  să  cunoaştem  pe  adevăratul  Iisus. 

§  V.  —  Nici  evangheliile  sinoptice  nu  contează  decât  sub  beneficiu  de  inventar 

Fireşte,  criticii  moderni  nu  sau  oprit  numai  la  atât.  După  ce 
i-au  făcut  sfântului  Ioan  un  proces  rapid,  condamnându-1  irevocabil, 
s'au  apucat  până  şi  de  sinoptici,  împărţindu-le  mii  de  elogii. 

După  Dr.  Otto  Pfleiderer,  cele  patru  evanghelii  se  aseamănă  în 
ceea  ce  priveşte  „transformarea  teologică  a  istoriei ; 3  sub  acest  ra¬ 
port,  ele  se  deosebesc  doar  gradual ;  în  toate  se  văd  rezultatele 


1  A.  Meyer,  Die  moderne  Forschung  iiber  die  Geschiekte  des  Urchristentums, 
Freiburg  im  Breisgau,  1898,  p.  T3. 

2  H,  von  Soden,  Die  wichtigsten  Fragen  im  Leben  Jesa,  Berlin,  1904,  p,  5. 

8  Citat  de  A.  Schweitzer,  Von  Reimarus  iu  Wrede,  Tdbingen,  1906,  p.  311. 

„reflexiunii  teologice''  şi  ale  „credinţei  Bisericii*,  După  P.-W.  Schmiedel,1 
„chiar  şi’n  primele  trei  evanghelii,  o  teologie  ştiinţifică  serioasă  re¬ 
cunoaşte  că  număroase  detalii  sunt  produsul  unei  formaţiuni  legen¬ 
dare  particulare".  Definiţia  semnificativă  pe  care  Albert  Rcville  o  dă 
evangheliilor,  nu  se  referă  mai  puţin  la  sinoptici  decât  la  sfântul  Joant 
acestea  sunt  „cărţi  cari  povestesc  ceea  ce  autorii  lor  ştiu  sau  cred 
că  ştiu  din  viaţa  lui  Iisus",2  Cuvintele  „sau  cred  că  ştiu"  ne  pregă¬ 
tesc  mai  mult  decât  o  surpriză.  Pentru  rest,  „tradiţia  evanghelică 
{orală)  era,  după  toate  aparenţele,  în  plin  proces  de  desagregare  şi 
de  deformare,  atunci  când  s'a  simţit  trebuinţa  de-a  o  fixa  în  scris".*' 
In  sfârşit,  tot  după  acelaşi  autor,4  chiar  şi  în  sinoptici  există  „un 
reflex  legendar  care  începe  să  nimbeze  persoana  lui  Iisus". 

Pentru  a  proceda  mai  comod  Ia  opera  lor  de  distrugere,  adver¬ 
sarii  noştri  au  împărţit  primele  trei  evanghelii  în  două  categorii, 
dintre  cari  una  e»te  formată  de  sfântul  Marcu,  iar  cealaltă  de 
sfântul  Matern  şf  sfântul  Luca,  Comparând  întreolaltă  aceste  scripturi, 
pentru  a  studia  originea,  isvoarele  şi  tendinţele  lor,  —  fără  a  se  sin¬ 
chisi  pentru  nimic  în  lume  de  datele  ce  ni  Ie- a  transmis  tradiţiunea, 
—  ei  au  descoperit  că  sfântul  Mateîu  şi  sfântul  Luca  merită,  în  ca¬ 
litate  de  istorici  ai  lui  Iisus,  mult  mai  puţină  crezare  decât  sfântul 
Marcu,  căci  număroase  elemente,  legendare,  dogmatice  şi  altele,  ar 
fi  fost  adăugate  redacţiunii  lor  originare,  graţie  unor  muliiple  manipu- 
laţiuni  şi  retuşeri.  Grija  de  căpetenie  a  acestor  doi  scriitori  zace,  ni 
se  spune,  în  a  povesti  copilăria  lui  Iisus,  in  urzeala  căreia  suprc  na¬ 
turalul  ţine  un  loc  considerabil ;  în  a  semnala  împlinirea  vechilor 
profeţii  prin  Domnul  nostru  Iisus  Hrisios;  a  insera  în  povestirile  lor 
minuni  prea  bătătoare  Ia  ochi,  etc.,  în  vreme  ce  sfântul  Marcu  este 
mal  sobru,  mai  discret. 

Insă  chiar  şi'n  evanghelia  deîa  Marcu,  examinată  mai  temeinic, 
n’au  întârziat  să  descopere  straturi  variate,  date  diferite  cari  s'au 
suprapus  ca’n  terenurile  aluviale.  Dacă  sunt  îndepărtate  straturile 
de  dată  mai  recentă  —  şi  criticii  noştri  se  cred  capabili  să  facă  acest 
lucru  cu  uşurinţă  —  se  ajunge  la  elementul  primitiv,  care  singur 

*  Die  Persan  Jesa  im  Sl'eile  der  Me/nungen  der  Gegenwari,  Ziiricb,  19is7,  p.  5, 

3  Jâsus  de  Narareth,  Paris,  1897,  t.  (,  p.  282. 

3  Ibid„  p.  289.  Expresia  „după  toate  aparenţele*  este  foarte  ştiinţifică !  Domnii 
critici  încep  prin  a  emite,  de  cele  mai  multe  ori  fără  motiv  serios,  o  ipoteză  Indrăs- 
neatâ  ;  apoi,  ei  se  grăbesc  să  tragă  concluzii,  ca  şi  cum  acea  ipoteză  ar  fi  fost  im 
adevăr  indiscutabil. 

*  Jesus  de  Nazareth,  t.  I,  p.  321. 

oferă  garanţii  de  soliditate.  Se  elimină,  deci,  pe  capete,  şi  se  termină 
prin  a  nu  avea  decât  un  Kern  (sâmbure)  foarte  autentic,  care  este 
—  aşa  vreau  să  ne  asigure  —  imprescriptibil,  de  netăgăduit,  absolut 
sigur,  şi  care  desfide  orice  critică  ostilă,  —  bine'nţeles,  până  când 
apare  un  „teolog  modera"  mai  îndrăsnet  decât  colegii  săi,  care  la 
rândul  său  respinge  tocmai  ceea  ce  au  crezut  aceştia  că  poate  fi 
conservat.  Asfel  s'a  ajuns  până  acolo  încât  sa  se  descopere  retuşeri 
şi  adăugiri  chiar  şi  în  aşa  numita  Urevangelium,  sau  „evanghelia  pri¬ 
mordială",  care  ar  fi  stat  la  temelia  scripturii  sfântului  Marcu. 

Johannes  Weiss  socoteşte  evanghelia  a  doua  cea  mai  veche 
dintre  toate ;  dar  nu  crede  că  aceasta  ar  reprezenta  fidel  tradiţia 
originală!  „Aceasta  dera  nu  mai  este  o  sursă,  ci  un  bazin  colector".1 
Destulă  tradiţie  colectată  de  sfântul  Marcu  era  deja  desfigurată  -.  el  a 
luat  de  bune  chiar  detalii  mitologice  şi  legendare;  ei  are,  în  afară 
de  aceasta,  o  amprentă  paulinâ  pronunţată.2  „Observăm  uşor  că  nu 
trebue  să-l  înţelegem  numai  decât  textual  în  toate  pasagiile".3 

Dacă  până  şi  evanghelia  faţă  de  care  teologii  liberali  mărturi¬ 
sesc  cea  mai  mare  încredere  a  fost  astfel  alterată,  aproape  îndată 
după  scrierea  sa,  ce  trebue  să  se  creadă  despre  celelalte  ?  Johannes 
Weiss  nu  pregetă  să  ne  spună,  pentru  a  ne  linişti,  „car  fi  nedrept  să 
te  apropii  de  acest  document  cu  neîncredere  absolută,  şi  că,  în  acest 
caz,  nu  se  poate  crea  nimic  durabil"  :  unul  dintre  colegii  săi,  cu  idei 
osebit  de  avansate,  Dr,  W.  Wrede,4  n'a  ezitat,  împingând  la  extrem 
principiile  criticei  raţionaliste,  să  pună  în  discuţie  nu  numai  autenti¬ 
citatea,  ci  şi  caracterul  istoric  al  întregei  evanghelii  a  doua." 

§  VI.  —  Tradiţia  evanghelică  a  fost  alterată  curând  de  influinţe  dogmatica 

S'a  văzut  deja  în  paginile  precedente  că  una  din  raţiunile  prin¬ 
cipale  pe  cari  se'ntemeiazâ  criticii,  pentru  a  justifica  neîncrederea  lor 
faţă  de  povestirile  evanghelice,  constă  în  influinţeie  dogmatice  pe  cari 
aceste  povestiri  le-ar  fi  suferit  încă  din  primele  zile.  E  interesant  sâ 
auzim  în  ce  termeni  este  exprimată  această  gravă  obiecţiune. 

1  Das  ălteste  Evangelium.  GoUingen.  1903,  p,  2. 

2  Ibid.,  p.  98  urrn. 

2  p.  12!. 

4  In  lucrarea  sa  de  răsunet  Das  Messiasgeheirrnis  in  den  Evanghelien, 
gleich  ein  Beltrag  zum  Verstăndnis  des  Markusevangelinms,  Gottingen,  1901. 

5  Vezi  O.  Holtzmann,  Das  Messiasbeuwsstsein  Jesa  iznd  seine  neueste  Besţreî- 
tung,  Giessen,  1902,  p.  H, 

„Este  sigur,  scria  nu  demult  P.-W.  Schmiedel,1  că  încă  din  epoci 
creştinătăţii  primare  s'au  spus  despre  persoana  lui  Iisus,  din  pură 
veneraţie  pentru  El,  destule  lucruri  cari  merg  prea  departe".  Schmiedel 
înţelege  sa  recunoască  totuşi  că  criticul  „cel  mai  nepăsător"  este 
obligat  să  admită  că  Domnul  nostru  Iisus  Hristos  a  trebuit  să  fie, 
pentru  primii  Săi  aderenţi,  un  personagiu  de  înaltă  importanţă,  de 
vreme  ce  îi  dovedesc  un  respect  atât  de  profund.  El  trebuia  să  înţe¬ 
leagă  că  această  mărturisire  prejudiciază  greu  teza  sa :  nu  i  s'au 
putut  aduce  iui  Iisus  astfel  de  omagii  decât  după  ce  s'au  convins  în¬ 
deajuns  că  El  era  vrednic  de  ele,  şi  după  ce  s’au  obţinut  garanţii 
serioase  despre  minunile,  profeţiile  şi  titlurile  Sale. 

Arnold  Meyer  este  şi  mai  explicit:2  „Noi  nu  suntem  informaţi 
despre  acest  Iisus  decât  de  cei  ce  au  crezut  în  ei,  şi  cari  au  devenit 
martori  ai  Lui  înaintea  oamenilor.  Fără  îndoială,  este  mângâietor  lucru 
să  pleci  urechea  la  cei  a  căror  inimă  este  în  întregime  copleşită  de 
dragostea  care  adoră,  de  credinţa  înflăcărată,  de  nădejdea  fericitoare 
în  Iisus;  să  pleci  urechea  la  cei  ce  nu  şi-au  cruţat  viaţa  ca  să  dea 
mărturie  în  favoarea  lui  Iisus,  Dar  pentru  istoric,  martorii  cari  cred 
nu  sunt  implicit  martori  veridici,  în  sensul  unei  informaţii  istorice 
obiective.  Nu  încape  îndoială  că  aceşti  oameni  au  vrut  să  ne 
spună  adevărul;  dar  adevărul  de  care  e  vorba  aici  nu  poate  fi  con¬ 
templat  cu  ochi  omeneşti,  şi  experienţa  pe  care  au  făcut-o  ei  n'a 
fost  decât  de  ordin  lăuntric;  ori,  singură  informaţia  istorică,  atâta 
cât  sunt  capabili  s'o  furnizeze,  poate  fi  utilă  acestui  adevăr,..  In  aceste 
condiţiuni,  faptul  istoric  foarte  uşor  a  putut  fi  diminuat,  transformat, 
şi  îmbogăţit  pe  nesimţite  • —  e  drept  că  nu  totdeauna  în  mod  obli¬ 
gatoriu.  Mai  ales  nu  se  poate  nega  că  deja  imaginea  Iisus-ului  pămân¬ 
tesc  n'ar  fi  fost  nimbată  de  strălucirea  divină  în  care  ucenicii  au 
contemplat  pe  (stăpânul  lor)  cel  înviat...  Reflexiuni  de  genul  acesta 
au  impus  cercetărilor  moderne  datoria  de-a  supune  criticei  vechile 
documente  creştine  relative  la  Hristos,  şi,  in  expunerea  vieţii  lui  Iisus,.., 
să  facă  abstracţie  cât  mai  mult  cu  putinţă  de  tot  ceea  ce  entuziasmul 
pios  a  adăugat  la  realitatea  istorică". 

Cine  nu  vede  —  s'o  spunem  aşa  în  treacăt  — •  cât  de  arbitrare 
sunt  astfe,  de  principii,  şi  cum  generalizând  aplicarea  lor,  se  ajunge  in 
ceea  ce-1  priveşte  pe  Domnul,  să  se  găsească  în  istorisirile  evanghe¬ 
lice  cel  mult  giulgiurile  cari  au  înfăşurat  câteva  ceasuri  sfinţitul  Său 


1  Dle  Person  Jesu,  p,  9. 

2  Die  moderne  Forschung.  p.  2—3- 

trup-  De  altcum,  A.  Meyer  se  contrazice  pe  sine  însuşi  când  adaugă  * 
că  Hristosul  apostolilor  este  „cel  mai  bun  martor  în  favoarea  reali¬ 
tăţii...  Iisus-ului  istoric11.  „Focul  pe  care  duhul  Său  l-a  aprins  intr'ânşii, 
continuă  el,  era  atât  de  intens  încât  a  putut  să  aprindă  ulterior  lumea 
întreagă  şi  să  ne  hărăzească  nouă  înşine,  epocii  noastre  prea  reci, 
lumină  şi  căldură".2  Ceea  ce  se  numeşte  greşit  „Iisus-ul  istoric",  putea 
oare  să  producă  o  impresie  durabilă,  să  lumineze  şi  să  reconforteze 
sufletele  ? 

W.  Bousset  este  unul  din  şefii  cei  mai  inteligenţi  şi  mai  activi 
ai  şcoalei  zisă  liberală.  In  două  volumaşe  recente,  cari  s'au  bucurat 
deopotrivă  de-un  succes  deosebit,3  a  exprimat  şi  el  profunda  neîn¬ 
credere  pe  care  i-o  inspiră  credinţa  evangheliştilor,  şi  aceea  a  Bise¬ 
ricii  primare,  in  ceea  ce  priveşte  viaţa  lui  Iisus:  „Însăşi  evanghelia 
cea  mai  veche  a  fost  scrisă  din  punctul  de  vedere  al  credinţei ;  deja 
pentru  Mareu,  Iisus  nu  este  t  urnai  Mesia  poporului  iudeu,  ci  mira¬ 
culosul  şi  eternul  Fiu  al  lui  Dumnezeu,  a  cărui  ;?  ărire  a  strălucit  în 
lumea  aceasta.4  Altundeva,5  el  face  această  aserţiune,  care  dacă  este 
aproape  brutală  în  formă,  are  cel  puţin  meritul  de-a  fi  foarte  sinceră  s 
„Tabloul  vieţii  Iui  Iisus  a  fost  trasat  aela’nceput  din  punctul  de  ve¬ 
dere  al  credinţei,  şi  nu  din  acela  al  fidelităţii  istorice". 

Iată,  as{fel,  contrastul  net  determinat;  „de-o  parte,  credinţa;  de 
cealaltă,  fidelitatea  istorică.  Ori,  după  „teologii  moderni",  între  aceste 
două  lucruri  ar  fi  incompatibilitate  absolută ;  ele  ar  ii  cu  totul  incon- 
ciliabîle  şi  adevăratul  critic  îrebue,  aceasta  se  înţelege  dela  sine,  să 
prefere  totdeauna  celei  dintâi  pe  a  doua. 

Această  teorie  este  atât  de  la  modă  de-o  vreme'ncoace  încât  ne 
vom  permite  să  insistăm  asupra  ei,  împrumutând  încă  vreo  câteva 
citate  dela  corifeii  aşa  zisei  critici. 

Şi  pentru  J.  Weiss  evangheliile  „au  fost  scrise  cu  un  scop  edi¬ 
ficator,  şi  în  virtutea  unui  entusiasm  purces  din  credinţă".6  E  cert, 
suntem  gata  să  recunoaştem  înaintea  altora  că  evangheliile  sunt  cărţi 
edificatoare,  cele  mai  edificatoare  pe  cari  Ie  posedă  lumea  ;  dar  ad¬ 
miţând  acest  fapt,  noi  n'avem  perfida  rezervă  mintală  că  evangheliile 
cuprind  altceva  decât  istorie  propriu  zisă. 

11  Die  moderne  Forschung.  p.  3. 

2  Ibld,,  p.  4. 

3  Was  wissen  wir  von  Jesus  ?  Haite,  1904.  Jesus,  Halle,  1904. 

*  Was  wissen  wir ....  p.  54. 

'  Jesus,  p.  80. 

6  Die  Schriften  des  Neuen  Testaments,  t,  I.  p,  29. 

J.  Weiss  mai  scrie1  asupra  aceleiaşi  teme:  „In  imaginea  I’sus- 
ului  pământesc  a  fost  urzit  mult  fir  de  aur,  împrumutat  din  strălu¬ 
cirea  Hristosului  ceresc".  Insinuarea  e  clară.  Incclo,  autorul  tine  să 
mai  adauge:  „Trebue  să  puc sra  evangheliilor  această  uitr  bara:  Măr¬ 
turia  lor.  Isvorâtă  din  credinţă,  se  reazimă  ea  pe  fapte?  S’au  petrecut 
Intr'adevăr  toate  câte  ni  le  povestesc  ele?  De  unde  ni- au  eâşi.'gat  ele 
cunoaşterea  faptelor?  Putem  să  le  privim  ca  chezăşii  veridee  ale 
istoriei  lui  lisus?"  In  paginile  următoare,  acuzaţia  se  precizează  din 
ce  î ;  ce  mai  mult.:  „Nu  trebue  să  uităm  că  un  discipol  entuziast  al  lui 
lisus,  care  credea  în  demnitatea  Sa  împărătească  mesianică  şi  cerească, 
nu  ar  putea  să  treacă  numai  der-ât  şi  în  toate  privinţele,  drept  un  mar¬ 
tor  indiscutabil...2  Imaginaţia  creştinătăţii  (primare)  a  îngroşat  laptele*'.* 
In  evanghelii,  figura  lui  lisus  nu  ne  apare  „cu  limpezimea  unui  portret, 
ci  înfăşurată  in  vălul  ideei  pe  care  şi- o  făcea  despre  El  credinţa  Bisericii 
primare  ;  aşa  dar,  abia  conturată,1  Concluzia  acestui  straniu  principiu  : 
evangheliile  „trebue  să  fie  citite  mai  puţin  ca  isvoare  istorice  decât  ca 
documente  ale  credinţei  şi  ale  imaginaţiei  religioase  a  primilor  creştini".5 

La  fel  gândeşte  Wellhausen:  „Ide sa  pe  care  primă  creştini  şi-o 
făceau  despre  lisus,  cu  toate  că  a  fost  atât  de  manifestă  cât  a  vieţuit 
pe  pământ,  a  devenit  şi  mai  sublimă  când  învier  a  ba  a  fost  privită 
ca  un  fapt  mai  presus  de  orice  îndoială  ;  evenimentele  anterioare  au 
căpătat  prin  acest  miracol  un  reflex  cu  desăvârşire  nou;  credinţa  le-a 
transfigurat  după  aceea.  Dar  acest  lisus  de  odinioară  şi- a  avut  vre¬ 
mea  Sa,  cum  cred  neocriticii  să  fi  dovedit ;  noi  nu  mai  putem  sa 
revenim  asupra  Lui,  chiar  dacă  am  vrea- o". 8  In  El,  totul  a  fost  exa¬ 
gerat  :  „F  ia  moartea  Sa,  lisus  n’ar  fi  intrat  în  istorie.  Impr  sia  pro¬ 
dusă  de  cariera  Sa  provine  de-acolo  că  ea  nu  s’a  încheiat,  că  ea  a 
fost  întreruptă  aproape  îndată  după  ce  abia  începuse".7 

Aşa  le  place  raţionaliştilor  contimporani  să  interpreteze  evan¬ 
gheliile:  suprimând  cea  mai  mare  parte  din  cuprinsul  lor  sub  pre¬ 
textul  că  tradiţia  creştină  a  inventat  —  sau  cel  puţin  a  colorat  în- 

*  Ibld.  '  Ibid.,  p.  39.  8  p.  40.  *  p.  47. 

5  Ibid.  fnlr'o  altă  lucrare,  Das  ăltesfe  Evangelium,  p.  îi,  J  Weiss  pronunţă 
asupra  evangheliilor  In  general  acest  verdict  sever,  care-i  va  permite  apoi  să  lapede 
toate  pacagiile  pe  car.  Ie  socoteşte  contrare  teoriilor  sale:  „Trebue  să  se  recunoască 
deschis  că  isvoarele  istoriei  evanghelice  includ  (alăturea  de  fragmen  e  autentice  şi 
demne  de  crezare),  şi  produse  ale  imaginaţiei  care  idealizează,  care  dogmatizează, 
cari  vreau  să  fie  didactice.  Discuţia  se  poate  purta  acum  numai  asupra  proporţiei 
în  care  ele  rentele  istorice,  datorite  reflexiunii  dogmatice,  au  fost  inserate  Jntr'ânsele 
puţin  câte  puţin". 

6  EinleWmg  In  die  Ev  mgelien.  Berlin,  1905  p.  115,  7  Ibid. 

tr*un  chip  straniu  faptele  —  cu  ştiinţă  sau  fără  de  ştiinţă.  Ei  vad 
ţeste  tot  la  treabă  ceea  ce  numesc  „influinţele  eclesiastice",  operând 
retuşeri  peste  retuşeri,  modificări  peste  modificări.  Acestea  sunt  „nu- 
măroase  şi  felurite.  In  evanghelii  nu  găsim  numai  reflexul  controver¬ 
selor  trecătoare ;  vedem  aci  credinţa  centrală  în  Iisus,  ca  Mesia,  dând 
naştere  unei  serii  întregi  de  istorisiri  pe  cari  trebue  să  le  privim 
astăzi  mai  mult  ca  simboale  ale  credinţei  mesianice  decât  ca  nara¬ 
ţiuni  de  evenimente  istorice...  După  psalmul  al  doilea,  Mesia  era  re¬ 
prezentat  ca  regele  mesianic  căruia  Dumnezeu  avea  să-i  spună,  îu 
ziua  măririi  Sale;  Tu  eşti  fiul  meu,  eu  astăzi  te~am  născut.  Această 
concepţie  a  inspirat  legenda  despre  glasul  din  cer  care  a  răsunai  Ia 
botezul  lui  Iisus,  proclaniându-l  Fiul  cel  preaiubit  al  lui  Dumnezeu; 
(glas)  care  se  face  auzit  din  nou  când,  pe  muntele  Taborului,  Iisus 
este  asociat  intr'o  vedenie  lui  Moise  şi  lui  Ilie,  cari  personificau  Legea 
şi  Proorocii.  Ea  zace  la  rădăcina  istorisirilor  naşterii  (lui  Iisus)  în  Mateiu 
şi  Luca,  cari  transpunând  în  ordinea  naturală  învestitura  mesianică, 
afirmă  că  Iisus  a  fost  conceput  în  chip  miraculos  şi  născut  de  o  fecioară 

Nu  s’ar  putea  descrie  cu  mai  multă  claritate,  nici  cu  mai  multă 
hidră sneală,  obârşia  şi  efectele  pretinselor  influinţe. 

Un  vulgarizaior  american  spune  la  rândul  său : 

„Număroase  influinţe  au  fost  stârnite  la  lucru  în  aceste  zile  (în 
vremurile  de’nceput  ale  creştinismului),  pentru  a  colora,  lărgi  şi  tran¬ 
sforma  tradiţiunea ;  între  alte,  cele  ce  urmează;  1,  o  nădejde  mesia¬ 
nică  fierbinte,  care  făcea  pe  oameni  să  creadă  că  anumite  fapte  s’au 
petrecut  realmente,  pentru  că  se  presupunea  că  au  fost  prezise  de 
vechii  profeţi  evrei ;  2,  o  afecţiune  osebit  de  caldă  pentru  Iisus,  care 
tindea  inevitabil  să-i  exalteze  faptele  şi  să-i  glorifice  caracterul ;  3. 
<>  tendinţă  omiletică,  care  crea  liber  parabole  pe  socoteala  Sa,  pentru 
»  manifesta  spiritul  Său  şi  a-i  difuza  învăţătura,  după  cum  Iisus  în¬ 
suşi  a  creat  parabole  pentru  a-şi  expune  doctrina  privitoare  la  îm¬ 
părăţia  cerurilor".* 

Noi  am  insistat  înadins  asupra  acestui  principiu  fals,  din  pricina 
importanţei  speciale  pe  care  i-o  acordă  neo-criticii.  In  realitate,  el 
este  punctul  fundamental  al  sistemului  lor.  J.-H.  Crooker  o  ştie 

*  E.  Carpenter,  Les  Evangltes  d' apres  la  critiqut  moderne,  trad,  de  l'anglais 
Paris,  1904,  p.  22. 

*  J.-H.  Crookar,  The  Supremacy  of  Jesus,  Boston,  1904,  p.  61—62.  După 
Di.  P.  Wernle,  Die  Quellen  det  Lebens  Jesu,  Halte,  1904.  p,  86,  „pentru  toţi  autori 
de  scripturi  evanghelice,  din  vremurile  cele  mai  vechi,  credinţa  în  Iisus,  Mesia,  este 
lucrul  de  căpetenie,  presupunerea  fundamentală".  Bine'nţeles,  ei  s’au  Înşelat  In 
această  privinţă,  şi  această  falsă  presupunere  a  pricinuit  toate  celelalte  erori  al*  lor. 

bine,  când  adresează  Bisericii  primare  această  apostrofă,  pe  care  e 
evident  că  ar  fi  vrut-o  solemnă,  dar  care-i  direct  ridicolă ;  „0,  Bise¬ 
rică,  redă-ne  pe  adevăratul  Iisus,  pe  Iisus-ul  care  umbla  prin  Gali- 
leea  şl  binecuvânta  copiii,  cate  învăţa  cu  atâta  grandoare  şi  care  a 
vieţuit  atâta  de  dumnezeeşte,  care  a  murit  pe  cruce  de-o  moarte  tot 
atât  de  eroică  pe  cât  de  curată  i-a  fost  viaţa!  E  atâta  vreme  de  când 
oamenii  Bisericii  îl  ţin  ferecat  in  obezile  dogmelor  cari  îi  întunecă  frumu¬ 
seţea  vieţii  şi  ascuns  în  dosul  sacramentelor  cari  distrag  atenţiunea  dela 
spiritul  Său  pentru  a  o  fixa  asupra  sângelui  Său  '  Dealungul  câtor 
ani  creştinii  au  făcut  speculaţii  pe  socoteala  Sa,  s'au  bătut  pentru 
mormântul  Său  şi  au  persecutat  in  numele  Său?  Veacuri  dearândul 
dogmatiştil  au  zis:  Crede,  acolo  unde  El  spunea:  Fă,  Ei  au  zis: 
Teme- te,  acolo  unde  El  spunea:  Iubeşte,  Ei  au  încreţit  sprâncenele 
faţă  de  firea  omenească,  acolo  unde  El  surâdea.  Ei  au  învăţat  dogme, 
acolo  unde  El  vorbla  în  parabole.  Ei  au  dat  laoparte,  ca  insuficientă, 
moralitatea  pe  care  El  o  găsia  îndestulitoare.  O,  Biserică,  conteneşte 
să  ne  nutreşti  cu  mistere  dogmatice  ;  conteneşte  să  întemniţezi  duhul 
Său,  conteneşte  cu  nesocotirea  evangheliei  Sale  Noi  suntem  slabi, 
caprîcioşi,  osteniţi;  redâ-ne  pe  Iisus,  ca  să  poată  fi  prietenul  nostru, 
modelul  nostru,  învăţător’’ 1  nostru,  şi  inspiratorul  nostru", 1 

Printre  „influinţele"  pe  cari  adversarii  aoştri  le  văd  ocupate 
constant,  în  cursul  primilor  ani  ai  creştinismului,  să  desfigureze  is¬ 
toria  lui  Iisus,  trebue  s'o  semnalăm,  fără  să  zăbovim,  pe  aceea  a 
sfântului  Pavei,  căreia  îi  atribue  o  întindere  deosebită.  E  aceasta,  de 
fapt,  una  din  principalele  lor  dogme  —  căci  şi  ei  au  dogmele  lor 
infailibile,  ei,  cei  cari  resping  cu  dispreţ  dogmele  Domnului  nostru 
Iisus  Hristos  şi  ale  Bisericii  Sale  —  că  apostolul  neamurilor  a  in¬ 
trodus  în  religia  Mântuitorului,  din  capul  locului,  „o  lume'ntreagâ 
de  idei'1,2  Noi  ne  mărginim  să  semnalăm  aici  acest  alt  principiu  ra¬ 
ţionalist,  a  cărui  desvoltare  ne  va  preocupa  mai  încolo  şi  care  apar¬ 
ţine,  la  dreptul  vorbind,  altui  studiu,3  Cum  prea  bine  spune  (prote¬ 
stantul)  Dr.  Kaftan,4  „itptătov  cpsOSog-ul  (prima  eroare)  a  teologiei  li¬ 
berale  constă  în  vrerea  de-a  stabili  o  separaţie  între  Iisus  şi  sfântuţ 
Pavei.  Dar  nici  odată  nu  va  reuşi  surghiunirea  marelui  apostol  în 
cămara  de  vechituri  a  teologiei".  (Va  urm*) 

'  L.  c ,  p.  155—156, 

2  A,  Meyer,  W«s  uns  Jesus  heate  ist,  Tubingen,  1907,  p,  6. 

8  Care  priveşte  teologia  sfântului  Pavei  comparată  cu  teologia  lui  Iisus  Hristos. 

*  la  broşura  sa  Jesus  und  Paulus,  Tubingen,  1906,  p.  71,  In  zilele  noastre  s'a  scrii 
mult  despre  această  temă  în  cercurile  şcoalei  liberale,  dar  nici  odată  în  cbip  satisfăcător. 

3.  PĂRINTELE  SATULUI 

Prîviţi-1,  tocmai  trece  peste  drum;  este  zi  de  Dumi¬ 
necă  după  vecernie.  Merge  des  pe-acolo,  Coteşte  apoi  la 
stânga  şî-o  ia  pe  drumul  de  hotar  ce  duce  pe  după  sat  la 
tufele  de  soci  înfloriţi.  Pentru  a  mai  răsufla  o  leacă,  “ 
cum  spune  dânsul.  E  bătrân;  şi  să  mergi  de  dimineaţă  la 
cancelarie,  plus  două  slujbe  şi  două  predici  cu  stomacul 
gol,  e  o  caznă  serioasă  pentru  nervi.  Intre  cumpătare  şi 
cumpătare  este  deosebire  —  îmi  spuse  odată,  —  la  unii 
începe  nemâncarea  abia  după  al  optulea  pahar,  la  mine 
însă  ia  sfârşit  înainte  de  prima  picătură. 

De  bună  seamă  —  şi  aceasta  se  poate  spune  fără  nici 
o  ironie  —  că  el,  cu  concepţiile  pe  cari  le  are  despre  lux, 
nu  s’ar  potrivi  într'un  oraş.  In  satul  său,  însă,  se  potriveşte 
de  minune,  ca  şi  când  din  veci  ar  fi  fost  hoiârît  acolo. 
Peste  tot,  el  nu  se  mai  poate  concepe  pe  sine  fără  acest 
sat ;  dar  nici  credincioşii  nu-şi  mai  pot  închipui  satul  fără 
dânsul. 

Atât  este  de  vechiu  aici ;  atât  s’au  obicinuit  ei  cu  dânsul 
şi  cu  firea  sa,  Iată-1,  tocmai  sîă  de  vorbă  cu  unul  dintre 
enoriaşi;  pe  acesta  nu  numai  că  1  a  botezat,  dar  l-a  şi  cu¬ 
nunat  în  bisericuţa  satului  şi  peste  două- trei  zile  va  înrolat 
în  armia  lui  Hristos  şi  pe  nouî  său  născut,  ca  pe'  cel  mai 
tânăr  recrut. 

Intr 'adevăr,  acesta  este  preot  după  rânduială ;  e  un 
părinte  al  satului,  căruia  îi  este  îngăduit  a  vorbi  despre 

1  Dună  Karl  Pfleger :  Tm  Sct  attea  c?es  Kircbturms.  Stille  Erlebnisse,  3  Auf- 
lage.  Paderboru,  Verlag  Ferdi  iand  Schoningh  1936. 

„lut’'  sai  'sufleteşti.  Acelora  cari  sorb  cu  nesaţ  acum,  în 
cârciuma  de  vale,  halbă  după  halbă,  pe  sub  mustaţa  groasă, 
acelora  pare*că  le-a  scuturat  pantalonaşii  cu  nuiaua  încă 
pe  băncile  şcoalei  şi  acum  îndrăsneşte  a-i  bate  pe  umăr  si 
a  le  spune  o  vorbă  mai  tare.  Ei  îl  ştiu  prea  bine  şi  îi  cu¬ 
nosc  intenţia.  El  vrea  să  aibă  în  sat  ordine,  bunăcuviinţă, 
cinste  şi  bunăvoire. 

Cei  cu  mintea  limpede  ştiu  prea  bine  ce  însemnează 
părintele  lor  pentru  dânşii.  Numai  câţiva,  cu  mâncârime 
de  limbă,  mai  reped  câte-o  săgeată.  Aceştia  nu  pot  mistui 
in  tihnă  dacă  Dumineca  la  masă  nu  discută  predica  popii. 
In  schimb,  când  vine  şi  predică  un  străin,  îi  cuprinde  mai 
întâi  un  fel  de  leşin  pentru  a  se  putea  extazia  şi  se  gân¬ 
desc  :  ăsta  i-a  arătat  cum  se  predică  !  Au  rămas  însă  bu¬ 
ştean  !  Atâta  s’a  legat  predica  de  ei  ca  şi  cămaşa  de  prunc. 
Vreau  doar  să-l  perie  pe  preot,  nimic  mai  mult. 

Eu  însă  l-am  auzit  vorbind  pe  bătrânul  preot,  şi  anume 
în  parohia  sa,  într’o  Duminecă  de  rând.  Vorbîa  despre 
crearea  lumii.  E  mult  de-atunci,  dar  îmi  amintesc  şi 
acum  cât  de  concisă,  cât  de  originală  şi  cât  era  de  amă- 
surată  priceperii  poporului,  Şi  mi-axn  zis:  Dacă  omul  acesta 
o  duce  ani  mulţi  aşa  la  rând,  vorbind  Duminecă  de  Du¬ 
minecă  despre  asemenea  bunuri  netrecătoare  şi  probleme 
vitale,  atunci  credincioşii  săi  trebue  să  fie  sau  foarte  re¬ 
duşi,  sau  răi  de  tot,  ca  să  nu-i  fie  mulţumitori. 

•  Eu  ştiu  însă  că  —  exceptând  pe  cei  câţiva  „critici"  — 
toţi  credincioşii  sunt  un  trup  şi  un  suflet  cu  părintele  lor. 
Nu-Î  lasă  pradă  cârtelilor.  Pescuitorilor  în  apă  tulbure, 
încă  nu  le  merge  bine  la  ei.  Se  ţinuse  odată  o  adunare 
acolo.  Vorbitorul  străin  a  făcut  hazlia  imprudenţă  de  a-şi 
arata  cultura  şi  iubirea  de  popor  prin  a  grăi  de  rău  pe 
preoţi,  afirmând  că  sunt  lacomi  şi  neiubitori  de  popor  şi 
că  n’au  altă  ţintă  decât  să-şi  umple  punga.  Se  ridică 
atunci  un  ţăran  şi  grăi  cam  aşa:  „Dacă  aveţi  vreme,  ve¬ 
niţi  încoace  şi  găzduiţi  numai  o  săptămână  la  casa  paro¬ 
hială,  număraţi  câţi  cerşetori  şi  nevoiaşi  bat  la  uşa  preo¬ 
tului,  intrebaţi-i  dacă  au  primit  ceva  sau  nu  si  apoi  să  ne 
spuneţi  cinstit  dacă  în  onorabila  D-voastră  viaţă  aţi  dat 
atâta  milă  la  săraci  câtă  a  dat  preotul  nostru  xntr’o  singură 

săptămână.  După  aceasta  vom  asculta  bucuroşi  continuarea 
vorbirii  D-voastre  despre  clericii  asupritori41. 

Eu  ii  doresc  bătrânului  preot  să  aibă  noroc  de  mulţi 
enoriaşi  ca  acesta,  iar  enoriaşilor  tot  aşa  de  un  astfel  de 
păstor. 

Acum  însă  îmi  şterg  peana  şi  nu  mai  scriu  un  cuvânt 
măcar.  De  va  băga  de  seamă  părintele  satului  despre  cine-i 
vorba  şi  că  trag  clopotul,  îmi  serveşte  o  predică  specială 
pe  care  de  bună  seamă  n’o  ascult  aşa  bucuros  cum  am 
ascultat-o  pe  cea  despre  facerea  lumii,  în  bisericuţa  din  sat. 


A  TITUDIN1 

LATIFUNDIILE  NOASTRE 

-  CV  PRILEIUL  VIZITEI  IN  ARDEAL  A  MINISTRULUI  CULTELOR  - 

Titularul  departamentului  Cultelor,  P.  C.  Iconom  Stavrofor  Con¬ 
stantin  Burducea.  mânat  de  dorinţa  de-a  cunoaşte  la  faţa  locului  rea¬ 
lităţile  noastre  bisericeşti,  a  făcut  în  a  doua  jumătate  a  lui  Iulie  o  că¬ 
lătorie  mai  îndelungată  prin  Ardeal  şi  Banat,  poposind  cu  răgaz  în 
toate  centrele  eparhiale. 

Miercuri  18  Iulie  a.  c.,  P.  C,  Sa  a  sosit  la  Sibiu,  fiind  oaspete 
I.  P.  Sf.  nostru  Mitropolit  Nicolae,  cu  care  s’a  întreţinut  îndelung 
asupra  problemelor  de  viaţă  bisericească.  Preoţimea  din  jur  s'a  întrunit, 
din  acel  prilej,  în  număr  remarcabil.  în  aula  Academiei  teologice  ,.An- 
dreiane ",  unde  a  avat  loc  întâlnirea  ei  frăţească  cu  primul  preot  de 
mir  orânduit  în  scaunul  de  ministru  al  Cultelor.  Cuvintele  de  bine- 
ventare  cari  s’au  rostit  acolo,  ca  şi  amplul  expozeu  al  distinsului  oaspe, 
au  fost  luminoase  şi  sincere,  iar  soluţionarea  anumitor  doleanţe  cari  suni 
ale  întregei  preoţimi  ortodoxe  române,  s’a  făcut  prompt,  dela  caz  la  caz. 

Am  reţinut  cu  simpatie  râvna  preotului-ministru  de-a  se  orienta 
pe  teren  asupra  celor  ce  avem  şi  a  celor  ce  ne  mai  lipsesc  încă,  pentru 
a  da  an  şi  mai  mare  avânt  vieţii  noastre  religioase-bisericeşti.  Mai  ales 
din  cuvântarea  pe  care  a  rostit-o  I.  P.  Sf.  Mitropolit  Nicolae  al  Ar¬ 
dealului,  P.  C.  5a  a  putut  să  afle  cari  sunt  latifundiile  spirituale,  avu¬ 
ţiile  smerite  dar  netrecătoare  pe  temelia  trainică  a  cărora  Biserica  or¬ 
todoxă  ardeleană  îşi  consolidează  de  veacuri  existenţa  ei  sbuciumaiă  şi 
puterea  de  nebiruit  pe  care  a  aruncat-o  în  cumpănă  la  cele  mai  grele 
răspântii  ale  istoriei  poporului  român  de  dincoace  de  munţi. 

Trei  sunt  aceste  latifundii  cari  au  clădit  vigoarea  şi  au  asigurat 
propăşirea  Ortodoxiei  ardelene:  propovâduirea  fidelă  şi  neobosită  a 
adevărurilor  Evangheliei  Domnului  nostru  Iisus  Hristos,  alipirea  faţă 
de  popor  şi  respectul  desăvârşit  faţă  de  cei  ce  mărturisesc  alte  credinţe. 

Nu  ne-am  abătut  nici  odată  dela  caiea  pe  care  ne-a  arătat-o 
Hristos,  nici  chiar  atunci  când  prigonirile  străinilor  haini,  cari  ne-au 
subjugat  vremelnic,  au  silit  poporul  român  din  Ardeal  să  rămână  de¬ 
cenii  dearândul  „turmă  fără  păstor “  :  nu  ne-am  târguit  cu  nimeni  asupra 
adevărului  Lui  şi  viaţa  noastră  de  obşte  s’a  depănat  sub  ocrotirea  Bi¬ 
sericii  Sale. 

„Am  fost  şi  rămânem  o  Biserică  a  poporului"  —  a  spus  I.  P. 
Sf.  Mitropolit  Nicolae,  exprimând  un  adevăr  istoric  care  nu  sufere 
desminţire  ori  cât  de  minuţios  ai  ispiti  istoria  Ardealului.  Cum  Irebue 

interpretat  acest  adevăr  ?  „De  sigur  nu  în  sensul  că  Biserica  şi-ar  avea 
originea  ei  dela  popor,  căci  originea  ei  este  delci  Domnul  şi  Mântui¬ 
torul  nostru  Iisus  Hristos,  Dar  coborită  în  mijlocul  poporului  nostru, 
ca  s'a  identificat  integral  cu  soarta  şi  cu  toate  aspirafiunile  lui.  Dacă 
in  lumea  aceasta  există  o  preoţime  care  să  se  fi  identificai  cu  poporul \ 
r/noi  aceasta  este  preoţimea  noastră.  Ea  nu  s’a  constituit  nici  când  in 
clasă  privilegiată,  ci  şi-a  răzimat  toată  munca  pe  iubirea  fală  de  Cel 
de  sas  şi  pe  iubirea  pentru  scumpul  nostru  popor“ . 

In  sfârşit,  „noi  ti  am  ars  pe  rug  credinţa  nimănui ",  nici  pe-a 
acelora  cari  au  asuprit  legea  noastră  strămoşească.  „Noi  suntem  demo¬ 
craţi  prin  tot  trecutul  şi  activitatea  noastră11,  prin  toate  aşezămintele 
noastre  şaguniene  — •  create  din  obolul  poporului  şi  pentru  popor  —  şi 
prin  toate  metodele  noastre  de  lucru.  „Am  fost  călăuziţi  întotdeauna 
de  bunătate  şi  blândeţe  evanghelică  şi  am  propovăduit  pacea". 

Reprezentanţii  cultelor  greco-caiolic,  romano-catolic,  evanghelic-lu- 
teran  şi  mozaic  erau  de  faţă  când  I.  P.  Sf.  nostru  Mitropolit  Nicolae 
a  spus:  „li  întreb,  dacă  se  poate  găsi  un  caz,  unu!  singur  măcar,  când 
Biserica  noastră  să  fi  atentat  la  limba,  la  credinţa  sau  la  libertatea 
altora.  Noi  am  păstorit  în  duhul  Evangheliei  şi  înfăţişăm  şi  astăzi 
cheagul  împăciuirii  între  oameni 

Clar  şi  categoric  —  cam  se  cade  să  fie  adevărul  împărtăşit  şi 
respectat  în  consecinţă.  Iată  latifundiile  noastre !  ... Noi  nu  Vă  vom 
putea  arăta  multe  averi  materiale  —  a  spus  I.  P.  Sf.  Sa  adresându-se 
Părintelui  Ministru  C.  Burducea  —  fiindcă  în  trecutul  nostru  plin  de 
strâmtorări  şi  necazuri  nu  am  putut  aduna  avuţii.  Dar  suntem  fericiţi 
a  Vă  spune  că  toate  instituţiile  noastre,  puse  în  slujba  credinţei  reli¬ 
gioase  şi  a  culturii  poporului ,  au  isvorît  din  dragostea  şi  din  spiritul 
de  jertfă  al  credincioşilor  noştri 

La  rândul  său,  Părintele  Ministru,  în  cuvântarea  din  care  repro¬ 
ducem  câteva  fragmente  mai  încolo,  a  făcut  preoţimii  noastre  o  reco¬ 
mandare  pe  care  o  întâmpinăm  cu  tresăriri  de  trainică  încredere  în 
viitorul  raporturilor  dintre  Biserică  şi  Stat:  „Nn  Va  cer  să  faceţi  o 
politică  oarecare,  ci  politica  Evangheliei,  a  Bisericii.  Biserica  este  che¬ 
mată  să  ajute  însă  şi  celelalte  organizaţii,  ca  să  le  indrepteze  pe  o 
cale  spirituală.  Totul  trebue  trecut  prin  filtrul  spiritualităţii.  Aceasta  e 
misiunea  preoţimii:  sa  ajute,  să  lumineze.  Căci  ea  trebue  să  fie  sarea 
pământului  şi  lumina  lumii". 

Ii  suntem  recunoscători !  Şi  nu  putem  aprecia  îndeajuns  folosul 
cu  care  este  împreunată  o  consfătuire  frăţească  de  specia  celei  pe  care 
am  văzut- o  desfăşurându-se  la  întrunirea  preoţească  din  cetatea  de 
scaun  a  Mitropoliei  ardelene. 

Regimul  democratic  întru  care  petrecem  ca  oameni  liberi,  ne  pro¬ 
mite  şi  altele  —  toi  atât  de  reconfortante.  Noi  le  aşteptăm.  Ne  sunt 
preţioase  şi  cunoscute,  căci  ele  se  află  pe  linia  tradiţiilor  noastre  multi¬ 
seculare,  de  conlucrare  armonioasă  între  păstori  şi  turmă,  între  cler 
şi  popor,  între  înnalţiî  dregători  şi  obşte.  Dr.  GRÎGQRIE  T.  MARCO 

Autorul  arată  în  prefaţă  că  s'a  simţit  îndemnai  a  tipări  mono¬ 

apoi  ia  cea  din  Sinaia,  unde  se  călugări  luându-şi  numele  Filotei. 
Mai  târziu  se  duse  la  mănăstirea  Neamţa,  vestită  „academie  călugă¬ 
rească"  a  Moldovei,  de  unde  porni  spre  Sf.  Munte  Athos,  adăpo- 
stindu-se  în  mănăstirea  Vafoped.  întors  de  aci  Ia  Bucureşti,  avu  prilej 
să  cunoască  pe  viitorul  episcop  al  Buzăului,  Chesarie  {1825 — 1846),  care 
nu  întârzie  a-1  institui  în  postul  de  econom  al  Episcopiei  (1833)  încredin- 
ţându-i  şi  egumenia  mănăstirii  Berea.  Calităţile  lui  de  bun  chiverni- 
sitor  s'au  afirmat  în  aşa  măsură,  încât  după  încetarea  din  viaţă  a 
lui  Chesarie  (t  30  Nov.  1846)  Principele  Gheorghe  Bibescu,  având 
prilej  să-î  cunoască  şi  aprecieze  destoinicia,  nu  a  ezitat  a-1  numi 
episcop-locţiitor  la  Buzău.  La  21  Ian,  1847  scria  Aron  Florian  Iui 
Gheorghe  Bariţ  că  în  curând  vor  primi  binecuvântări  dela  episcopii 
noui  şi  exprima  dorinţa  aceasta:  „dea  Domnul  să  fie  cei  mai  buni, 
dar  economul  Buzăului  să  nu  lipsească “  (p.  14).  Ca  dovadă  că  Filotei 
nu  era  numai  un  bun  gospodar,  ci  şi  un  iubitor  al  cărţii  poate  servi 
faptul  că  o  „catagrafie  de  cărţile  Sf.  Sale  părintelui  iconom  Filoteiu, 
cârmuitor  al  sf.  episcopii  Buzău"  indică  un  considerabil  număr  de 
443  volume  româneşti,  franţuzeşti,  greceşti  şi  ruseşti,  cari  îi  împo¬ 
dobeau  în  vremea  aceea  biblioteca  personală. 

La  15  Septemvrie  1850  Adunarea  Obştească  l-a  ales  pe  Filotei 
„prin  unime  de  glasuri “  în  scaunul  episcopesc  ai  Buzăului,  iar  ia  4 
Noemvrie  acelaş  an  a  fost  înscăunat  cu  mare  alai.  Cuvântul  festiv 
rostit  cu  acest  prilej  cuprindea  „sfaturi  morale  şi  învăţături  evan¬ 
ghelice".  El  avea  însă  ca  autor  nu  pe  noul  episcop  Filotei,  ci  pe 
sălişteanul  Dionisie  Roman,  după  cum  afirmă  Episcopul  Melhisedec 
ia  biografia  acestuia  (p.  22  n,  1). 

Activitatea  lui  episcopeasca  s'a  desfăşurat  in  condiţiuni  variate, 
cărora  Filotei  le-a  ştiut  face  faţă  atât  în  anii  de  ocupaţie  militară 
rusească,  fiind  chiar  distins  cu  medalia  Sf.  Vîadimir,  clasa  a  IU-a, 
cât  şi  în  timpul  pregătirii  Unirii  Principatelor.  Această  acţiune  po¬ 
litică  o  sprijinea  din  tot  sufletul  său,  gândindu-se  în  taină  şi  la  o 
apropiată  unire  a  Transilvaniei  cu  Ţara  Românească,  Prin  o  cir¬ 
culară  din  1857  nu  pregeta  să-şi  îndrume  preoţii  a  face  rugăciuni 
pentru  reuşita  „unioniştilor"  ca  Dumnezeu  „să  unească  inimile  tuturor 
Roma  iilor".  De  aceea  Talleyrand  Perigort  agentul  Franţei  la  comisia 
europeană  din  Bucureşti,  simte  trebuinţa  să  raporteze  contelui  Wa- 
iewski,  preşedintele  Congresului  din  Paris  (1856),  la  14  Maiu  1857,  că 
episcopul  Buzăului  a  fost  chemat  de  Mitropolitul  Ţării  Ia  Bucureşti 
şi  dojenit  pentru  „adesiunea  sa  la  programul  partidului  naţionalist'’ 
ip.  33  n.  2) 

In  domeniul  vieţii  intelectuale  şi  relîgioase-moraie  cuprinsul  nu- 
măroaselor  sale  circulare  ii  înfăţişează  pe  episcopul  Filotei  ca  pe  un 
ierarh  preocupat  necontenit  de  năzuinţa  ridicării  clerului  —  „acoperit 
de  perdeaua  neştiinţei”  —  la  un  nivel  corespunzător  cu  cerinţele 
timpului  şi  cu  sfinţenia  misiunii  ce  avea  de  îndeplinit.  îndemnând 
preoţii  să  scrie  predici  şi  să  le  trimită  spre  cercetare  la  episcopie, 
Filotei  însuşi  le  făcea  critica  arătând  că  unele  fuseseră  copiate,  iar 
altele  nu  aveau  ca  autori  pe  cei  ce  înaintaseră  manuscrisele,  ci  plă¬ 
tiseră  altora  să  le  compună.  Episcopul  îi  sfătuia  „să  nu  gâdile  auzul 
cu  perioade  şi  fraze  lungi,  anevoie  de  înţeles",  ci  predicile  lor  „să 
fie  ţinute  în  vorbirea  obişnuită  de  popor".  Prin  altă  circulară  im¬ 
punea  fiecărui  preot  să-şi  faci  „o  statistică  de  câţi  poporani  merg  la 
biserică,  câţi  se  mărturisesc  şi  împărtăşesc  cu  sf.  taine  şi  câţi  nu".  — 
La  2  Iunie  1851  îndemna  pe  protopopi  a-şi  da  toată  silinţa  să  stâr¬ 
pească  „din  mijlocul  păstorilor  şi  păstoriţilor1'  patima  otrăvitoare  a 
beţiei.  Cu  deosebită  grijă  arhierească  urmărea  „buna  creştere  a  co¬ 
piilor"  stăruind  a  se  clădi  şcoală  lângă  fiecare  biserică  şi  îndrumând 
protopopii  să  inspecteze  cât  mai  des  învăţământul  „căci  numai  prin 
împlinirea  acestei  chemări  nobile  se  poate  aştepta  îndreptarea  socie¬ 
tăţii  şi,  deci,  înălţarea  Neamului".  Altă  dată  îi  sfătuia  să  combată 
luxul  şi  urâta  pornire  a  înjurăturilor.  Nu  uita  nici  situaţia  materială 
adeseori  nespus  de  grea  şi  tristă  „a  clerului  —  muncitor  fără  salar, 
dar  cu  dreptul  de  a  cerşi”  —  argumentând  că  „atâta  timp,  cât  preoţii 
nu  sunt  ajutaţi  să  ducă  un  trai  omenesc,  nu  vor  putea  fi  de  folos 
enoriaşilor,  după  cum  cer  greutăţile  vremii,...  lipsindu-le  atât  lor  cât 
şi  familiilor,  hrana  zilnică,  din  care  pricină  ei  sunt  nevoiţi  a  neglija 
pastoraţia,  al  cărei  prim  scop  este  bunăstarea  morală  şi  materială  a 
enoriaşilor"  (p.  45). 

Aceste  sfaturi  arhiereşti  şi  repetate  stăruinţi  ale  episcopului 
Filotei  au  putut  contribui  să  îndrepte,  în  multe  privinţe,  situaţia  cle¬ 
rului  din  eparhia  Buzăului  în  cursul  I-ului  deceniu  din  jumătatea  a 

doua  a  veacului  al  XlX-Jea, 

Activitatea  literară  a  acestui  episcop  strădalnic  este  înfăţişată 
in  capitolul  al  X-lea,  din  cuprinsul  căruia  se  vede  că  deşi  el  nu  era 
ora  cu  deosebite  aptitudini  literare,  urmărea  totuşi  cu  viu  interes,  cu 
priveghere  trează  şi  cu  remarcabil  spirit  de  sacrificiu  bănesc  sporirea 
cărţilor  de  slujbă,  precum  şi  a  celor  de  zidire  sufletească.  Cu  chel¬ 
tuiala  sa  au  fost  tipărite  dela  1833 — 1856  nu  mal  puţin  de  14  lucrări, 
din  îndemnul  său  3,  iar  ca  lucrare  originală  este  indicată  la  pagina 
105  cea  întitulată  „Instrucţiuni  către  cler ",  cuprinzând  îndrumările, 
sfaturile  şi  îndemnurile  episcopului  Filotei  către  preoţii  săi,  pe  cari 
dorea  să-i  vadă  la  înălţimea  sfintei  misiuni  de  educatori  ai  turmei 
încredinţate  cârmuirii  lor  duhovniceşti. 

Dintre  toate  aceste  lucrări  de  interes  principal  este  retipărirea 
Bibliei  în  5  tomuri  (1854 —  56).  Despre  această  ediţie  de  Buzău  afirmă 
autorul  că  „este  superioară  faţă  de  celelalte  ediţii  (din  1688,  1795  şi 
1819)  prin  puritatea  limbii,  prin  corecţiune  sau  observarea  regulelor 
gramaticale  cât  şi  prin  concisiune".  Ea  s'a  făcut  după  ediţia  lui 
SamuiI  Micu  Klein  (1795)  care  a  fost  însă  „îndreptată  şi  mai  curăţită 
de  ziceri  învechiie  acum  şi  obişnuite  numai  la  fraţii  noştri  ardeleni". 
Motivul  care  l-a  îndemnat  să  purceadă  la  această  retipărire  a  Bibliei 
este  indicat  în  împrejurarea  că  ,,a  ajuns  o  carte  atât  de  rară  şi  atât 
de  costisitoare,  încât  foarte  rar  o  poate  vedea  cineva,  nu  zic  la  cei¬ 
lalţi  creştini  uornânl,  ci  şi  la  preoţi  chiar,  care  trebue  să  fie  propo¬ 
văduitorii  cuvântului  lui  Dumnezeu ;  nu  vede  cineva  la  dânşii  decât 
iiturghia  şi  molitfelnicul,  iar  Sfânta  Scriptură,  Coroana  cărţilor,  nici 
odată  n’a  împodobit  stearpa  lor  bibliotecă"  (p.  97), 

Pândit  fiind  însă  de  o  boală  năprasnică  (alienaţle),  Filotei  s'a 
simţit  îndemnat  să-şi  facă  testamentul  (28  Dec.  1858)  cu  dispoziţii 
relative  la  donaţiuni  pe  seama  şcoalei  din  Buzău,  a  capelei  române 
din  Paris,  a  Colegiului  Naţional  din  Bucureşti,  precum  şi  spre  a  trimite 
„în  şcoalele  Europei,  pentru  ştiinţe  folositoare  ţării  noastre,  doi  ori 
trei  tineri  de  aici  pământeni “  (p.  141).  In  căutarea  sănătăţii  se  pre¬ 
gătea  să  plece  Ia  Paris,  dar  moartea  s'a  grăbit  a-i  curma  firul  vieţii 
şl  al  suferinţelor  în  noaptea  dintre  15 — 16  August  1860,  la  mănăstirea 
Cîolanu,  unde  a  şi  fost  înmormântat.  Osemintele  lui  a  fost  transpor¬ 
tate  la  1867  In  mormântul  de  lângă  catedrala  episcopească  din  Buzău, 
unde  urmaşul  său  în  scaunul  vlădicesc,  Dionisie  Roman,  a  purtat  de 
grijă  să  i  se  ridice  „din  fond  public"  o  cruce-monument. 

Testamentul  său,  cu  un  lăsământ  preţuit  la  aproape  3.000.000  Lei, 
a  fost  anulat  de  Curtea  de  casaţie  (4  Nov.  1865)  într'un  proces  în 
care  Alexandru  Papiu-Ilarian,  in  calitate  de  procuror  general,  a 
stăruit  şl  a  reuşit  să  convingă  înalta  instanţă,  că  cel  ce  se  călugăreşte 
trebue  considerat  „ca  şi  cum  ar  fi  murit  trupului  pentru  societate, 
făcându-şi  şi  testamentul  în  acelaş  timp.  Societatea  neexistând  pentru 
el,  se  retrage  în  păduri,  pustiuri,  munţi  înalţi,  unde,  în  luptă  cu  trupul, 
nu  se  însoară,  nu  are  familie  şi,  trăind  pentru  spirit,  nu  are,  nu 
poate  să  aibă  avere ;  deci  nici  nu  poate  testa,  el  este  un  individ,  un 
om  sui  generis,  om,  dar  nu  persoană"  (p.  84  n,  1), 

Sentinţa  Curţii  de  casaţie,  relativă  la  testamentul  lui  Filotei  l-a 
determinat  pe  Melhisedec,  episcopul  Jsmaiiului  să  mărturisească  în¬ 
durerat!  ,,Eu  tremur  când  îmi  închipuesc  că  după  moartea  mea  căr¬ 
ţile  mele,  obiectele  cu  care  am  voit  a  se  înzestra  noua  Episcopie,  ce 
mi- a  fost  sortit  s'o  întemeiez,  poate  şi  un  mic  capital,  adunat  din 
ostenelile  de  mulţi  ani,  vor  ajunge  să  fie  prada  şi  jaful  datinei  hâde, 
îa.nariotice  şi  voinţa  mea  ultimă,  exprimată,  cum  s’ar  zice,  cu  limbă 
de  moarte,  nesocotită  şi  insultată  de  ©amenii  legii  şi  de  jurnalişti, 
declarată  de  sacrilegiu  şi  furare  de  cele  sfinte"  (p.  85).  Experienţe 
de  aceeaşi  natură  îl  vor  fi  îndemnat  pe  Episcopul  Melhisedec  să  scrie 
în  testamentul  său  cunoscutele  cuvinte,  pline  de  mâhnire,  cu  privire 
ia  soarta  Bisericii  care,  prin  odiosul  act  de  spoîiare,  numit  secula¬ 
rizare.  a  devenit  săracă  materialiceşte,  iar  politiceşte  sclava  unor 
miniştri  întitulaţi  de  culte  cari,  lipsiţi  de  orice  idee  despre  înalta 
menire  a  Bisericii  în  societate  şi  adeseori  chiar  ei  duşmani  ai  cre¬ 
ştinismului,  stau  să  ia  Bisericii  şi  ultimele  resturi  de  existenţă  ma¬ 
terială  şi  de  independentă"... 

in  capitolul  final  fConcluziuniJ  dând  o  concretizare  generală  a 
acestui  chip  vlădicesc,  autorul  arată  că  Filotei  avea  înfăţişare  plăcută, 
voce  frumoasă  şi  o  memorie  foarte  bună  „Iubea  mult  natura :  grădina 
episcopală  era  de  o  frumuseţe  uimitoare  în  timpul  lui.  Se  bucura  în 
lume  de  multă  trecere,  pe  care  şi-o  câştigase  numai  prin  răbdare  şi 
prin  muncă  unită  cu  economia,  1  s’a  zis  că  a  fost  un  Episcop  avar. 
E  de  bună  seamă  şi  o  doză  de  exagerare  în  această  calificaţie.  Ade¬ 
vărat  este  că  există  o  despărţire  prăpăstioasă  între  Chescirie,  care 
cheltuise  tot,  dar  absolut  tot  pentru  binele  Bisericii,  aşa  că  la  moartea 
iui  nu  s’a  găsit  nimic,  şi  între  Filotei  la  care,  dimpotrivă,  s'a  găsit  o 
mare  sumă  de  bani,  care  a  intrat  în  vistieria  Statului,  Banilor  ce-i 
avea  strânşi,  nu  pe  căi  piezişe,  ci  prin  economii  de  necrezut,  ie  da 
prin  testamentele  sale  o  foarte  lăudabilă  destinaţie...  Ca  om,  Filotei  era 
modest,  cumpătat  în  traiul  lui...  Iubea  foarte  mult  şcoala  sătească... 

Nu  era  un  învăţat  de  valoare,  dar  avea  entusiasm  pentru  ridi¬ 
carea  Bisericii  şi  o  vie  dorinţă  pentru  bunăstarea  păstorilor  ei,  încât 
a  îndeplinit  cu  prisosinţă  înalta  lui  chemare.  Ca  naţionalist  rămâne  o 
figură  luminoasă  în  trecutul  Episcopiei  Buzăului.  Unirea  era  dorinţa 
lui  aprinsă  —  o  Românie  mare,  în  care  să  intre  şi  Transilvania,  locui 
naşterii  sale". 

La  sfârşitul  monografiei  sunt  reproduse  în  Anexe  (p.  îîl — 151) 
mai  multe  acte  şi  corespondenţe  dintre  anii  1833 — 1860,  precum  şi 
câteva  fragmente  dintr’o  biografie  a  Episcopului  Filotei,  scrisă  — -  nu 
cu  deplină  obiectivitate  (cî.  p.  146 — 149)  —  de  un  vechiu  profesori 
L  D,  Petrescu, 

Academia  Română,  în  temeiul  propunerii  profesorului  N.  Ba¬ 
nc  seu,  a  premiat  această  monografie,  în  sesiunea  generală  din  Maiu  1945. 

i.  L, 

I.  D.  Suciu:  NICOLAE  TINCU  VEL1A  (1816—1867).  VIAŢA  ŞI 
OPERA  LUI.  Bucureşti  1945,  p.  538. 

Protopopul  şi  istoricul  bănăţean  Nicolae  Tincu  Vella  a  putut 
să-şi  găsească  în  autorul  acestei  pubiicaţiuni  recente  un  biograf,  care 
intr’un  studiu  introductiv  de  176  pagini  înfăţişează  împrejurările  me¬ 
diului  românesc-bănăţean  cu  toate  preocupările  şi  aspiraţiunile  lui 
reoglindite  în  viaţa  şi  activitatea  multilaterală  a  strâdalnicului  scriitor. 
Urmează  apoi  o  considerabilă  serie  de  Anexe,  reproduse  textual  dela 
pagina  181 — 479,  un  capitol  întitulat  Mărturii  postume  p.  483 — 485, 
o  bibliografie  amănunţită  p.  487 — 497,  un  rezumat  în  limba  română 
p.  499 — 501,  tradus  şi  in  englezeşte  p.  503 — 506,  un  indice  alfa¬ 
betic  p.  507 — 532.  (Aci  e  de  observat,  că  titulatura  exactă  a  Aso- 
ciaţiunii  din  Sibiu,  care  a  fost  înfiinţată  la  1861,  nu  !a  1860  cum  se 
afirmă  ia  p.  121  —  nu  era  cea  indicată  la  p.  507,  ci  aceasia : 
,, Asociaţiunea  transilvană  pentru  literatura  română  şi  culiura  poporului 
român11).  La  sfârşitul  cărţii  e  publicată  şi  lista  ilustraţiilor  (9  1a  număr) 
p,  533,  precum  şi  tabla  cuprinsului  p.  535 — 538. 

Născut  în  Ticvaniul  Mare,  jud.  Caraş,  la  1816,  N.  Tincu  Velia, 
după  terminarea  studiilor  liceale  în  Seghedin  şi  a  cursului  de  teo¬ 
logie  la  Vârşeţ,  ajunge  diacon  în  comuna  Secaş  (1837)  apoi  preot  la 
Slnersig,  profesor  la  secţia  românească  a  teologiei  din  Vârşeţ  şi  notar 
consistorial,  iar  spre  sfârşitul  vieţii  protopop  al  Vârşeţului.  In  toate 
aceste  situaţiuni,  activitatea  lui  s'a  desfăşurat  cu  deosebită  râvnă, 
deşi  a  întâmpinat  număroase  dificultăţi.  Urmărind  cu  viu  interes  des- 
voltarea  ziaristicei  române  din  Transilvania,  a  colaborat  la  Gazeta  ş i 
Foaia  din  Braşov,  precum  şi  la  Telegraful  din  Sibiu,  traducând  din 
poeziile  lui  Frledrîch  Schiller  şi  făcând  el  însuşi  câteva  timide  încer¬ 
cări  de  versificare,  La  Braşov  a  tipărit  cartea  tradusă  din  limba 
germană  Cele  şapte  virtuţi  (1847),  iar  Ia  Sibiu  o  Istorioară  biseri¬ 
cească  politică- naţională,  care  este  lucrarea  lui  de  căpetenie. 
Asupra  cuprinsului  şi  tendinţelor  ei  de  „bănăţenism"  şi  „dacoromâ- 
nisin"  stărue  în  chip  deosebit  autorul  biografiei. 

Afirmaţiunea  că  Tincu-Velia  ar  fi  fost  „pomii''  să  treacă  la 
„unire  cu  Roma"  —  spre  a  scăpa  „de  ierarhia  sârbească",  în  care 
scop  ar  fi  continuat  cu  râvna,  până  la  1861,  tratative  cu  Gheorghe 
Bariţiu,  este  riscată.  Autorul  nu  poate  invoca  nici  o  dovadă  accep¬ 
tabilă  în  sprijinul  ei.  Dimpotrivă,  Velia  însuşi  mărturiseşte  intr'o  scri¬ 
soare  către  Mitropolitul  Şaguna  ;  ,,eu  din  anul  1858  nu  mai  ţin  nici 
Gazeta,  nici  corespondenţă  cu  acei  oameni,  ale  căror  tendinţe  vătă¬ 
mătoare  împotrivă  sunt  în  comun  cunoscute"  (p.  322). 

Nici  din  cuprinsul  scrisorilor  adresate  la  1847  lui  Bariţiu  nu 
rezultă  nicidecum  că  T,  Velia  ar  fi  fost  „pornit"  (p.  85)  să  treacă 
la  „unire".  El  scrie  despre  un  preot  unit  care,  deşi  ucisese  doi  oa¬ 
meni,  totuşi  lua  parte  „la  cele  sfinte,  făcând  cele  mai  scandaloase  fapte " 
şl  arată  că  „crâncenele  fărădelegi  ce  se  fac  în  favoarea  „unire» " 
alungă  şi  sperie  pe  oamenii  mai  înţelepţi,.,  şi  prin  „frică  în  inimile 

acelora,  care  înir'ânsa  îşi  văd  moartea  limbii  şi  naţionalităţii  mele". 
Iar  fn  altă  scrisoare  din  acelaş  an  comunică  aceluiaş  Baiiţiu,  cum 
răpesc  bisericile  ortodoxe  „cu  puterea  cei  de  curând  uniţi  spărgând 
în  beţia  *a  (căci)  ăsta  e  mijlocul  şi  mai  umile  făgăduinţe,  prin  care 
se  amăgesc  (la  unire)  ferestriie,  uşile  dela  biserici,  ş.  a.  Partea  cea  mai 
mare,  numită,  scrâşneşte  numai  dinţii,  dar  fiind  domni  pe  aci  nu  cu* 
tează  &  se  repezi  asupra  spărgătorilor.  Două  biserici  se  răpiră  aşa 
în  săptămânile  trecute,  cu  care  ocazie  aşa  fărădelegi  se  făcură,  care 
pe  tot  omul  bine  simţitor  îl  alungă  cu  scârbă  şi  amărăciune  urgisi* 
toare  dela  îmbrăţişarea  uniei.  Asta  e  cauza,  domnule,  de  numai 
drojdiile  de  oameni...  se  uniră  în  comitatul  Craşovei.  Uitai  a-ţi  spune, 
că  episcopul  nostru  şi-a  plinit  datorinţa,  a  fost  pretutindeni  şi  a  lu¬ 
crat  cât  i*a  fost  prin  putinţă,  însă  după  renturnare-i  misionarii  iarăşi 
au  stricat  tot  cu  momele :  din  rachiu,  bani,  ş.  a,  (p.  270). 

Din  astfel  de  mărturisiri  este  admisibilă  deducţiunea,  câ  cel  ce 
le  aşternuse  pe  hârtie,  stăruind  în  chip  deosebit  asupra  lor  să  fi 
fost  primit  să  treacă  Ia  „unire  cu  Roma?“ 

Lucrarea  a  fost  prezentată  ca  teză  de  doctorat  la  Facultatea  de 
litere  a  Universităţii  din  Bucureşti.  întrebarea  ce  se  impune,  este : 
Sâ  nu  fi  remarcat  nici  unu!  dintre  iluştrii  examinatori  ai  manuscri¬ 
sului  evidenta  contrazicere  dintre  textul  studiului  introductiv  şi  dintre 
cuprinsul  textelor  reproduse  în  Anexe  ?  V, 


CRONICA 


PASTORALA  SFÂNTULUI  SINOD  CĂTRE  ŢARĂ.  Sfântul  Sinod 
iii  Bisericii  ortodoxe  române  s'a  întrunit  în  şedinţă  Luni  30  Iulie  a.  c., 
sub  preşedinţia  I.  P.Sf.  Patriarh  Nicodim.  Guvernul  a  £ost  reprezentat 
prin  P.  C.  lconom  Stavrofor  Constantin  Burducea,  ministrul  Cultelor, 
şi  prin  dl  Prob  univ.  Petre  Constantinescu-Iaşi,  ministrul  Propagandei. 
La  sfârşitul  acestei  scurte  sesiuni  a  lucrărilor  sale,  supremul  for  de 
conducere  a  Bisericii  noastre  a  adresat  tuturor  dreptcredincioşilor 
creştini,  prin  preşedintele  său,  I.  P.  Sf.  Patriarh  Nicodim,  o  scrisoare 
pastorală  care  defineşte  atitudinea  Ortodoxiei  româneşti  faţă  de 
evenimentele  politice  petrecute  în  vremea  din  urmă. 

Sfântul  Sinod  constată  că  dela  întrunirea  sa  precedentă  s’au 
petrecut  trei  evenimente  de  căpetenie  în  viaţa  sbuciumaţă  a  poporului 
nostru.  întâiul  priveşte  schimbarea  hotărîtoare  a  politicei  noastre, 
săvârşită  de  Majestatea  Sa  Regele  Mihai  I,  prin  actul  dela  23  August 
1944,  care  ne-a  reaşezat  în  făgaşul  alianţelor  noastre  fireşti  cu 
Naţiunile  Unite.  Pentru  înţelepciunea,  curajul  şi  patriotismul  eu  care 
a  interpretat  şi  îndeplinit  adevărata  voinţă  a  poporului,  Biserica 
noastră  îi  exprimă  Suveranului  toată  recunoştinţa  ei,  mulţumind 
totodată  fruntaşilor  vieţii  noastre  publice.  Armatei  române,  trupelor 
sovietice,  Angliei  şi  Statelor  Unite  ale  Americii,  cari  au  colaborat  la 
desăvârşirea  isbăvitorului  act- 

Armistiţiul  încheiat  în  12  Septemvrie  1944  cu  Puterile  aliate,  ne*a 
asigurat  redobândirea  Ardealului  de  Nord  şi  răscumpărarea  în  con- 
diţiuni  favorabile  a  pagubelor  pricinuite  pe  teritoriul  URSS  în 
cursul  răsboiului  nefericit  la  care  ne-a  împins  Germania  hitleristă. 
„Chiar  dacă  unele  puncte  din  acel  armistiţiu  ni  s’ar  părea  grele  — 
spune  Pastorala  Sf.  Sinod  —  să  ne  gândim  că  ele  sunt  cu  mult  mai 
uşoare  faţă  de  ce  am  fi  avut  de  suportat  dacă  nu  l-am  fi  încheiat, 
ci  am  fi  purtat  răsboiul  până  l-am  fi  pierdut  alături  de  Germania 
Îndeplinirea  loială  a  condiţiunilor  armistiţiului  este  o  îndatorire 
obştească. 

In  al  treilea  rând,  suntem  mulţumitori  lui  Dumnezeu  pentru 
biruinţa  cu  care  a  încununat  luptele  Puterilor  aliate,  care  însemnează 
biruinţa  democraţiei.  „Acest  fapt  trebuie  să  ne  umplă  de  bucurie, 
căci  democraţia  este  cea  mai  frumoasă  ideie  politică  şi  cea  mai 
potrivită  cu  Evanghelia,  pentru  că  ea  pune  preţul  cel  mai  mare  pe 
om,  pe  libertate  şi  pe  datoria  fiecăruia  de-a  ne  îngriji  de  soarta  lui. 

In  democraţie  nu  se  mai  împart  oamenii  în  îndreptăţiţi  şi  ne- 
îndreptăţiţi,  în  vrednici  de  cinste  şi  în  vrednici  de  ocară,  în  fericiţi 
posesori  de  bunuri  nenumărate  şi  pururea  lipsiţi,  ci  toţi  sunt  chemaţi 
să  se  bucure  de  cinste,  de  aceleaşi  drepturi  şi  de  împărtăşire  dreaptă 
la  bunurile  vieţii.  Democraţia  însemnează  dreptul  tuturor  popoarelor 
şi  tuturor  oamenilor  la  libertate,  la  dreptate  şi  egalitate,  după  vrednicia 
tor.  Această  idee  frumoasă  şi  mare  alcătuieşte  miezul  Chartei  dela 
San  Francisco  —  şi  noi  avem  nădejde  că  marile  naţiuni  vor  căuta  să-i 
dee  o  aplicare  cât  mai  sinceră  şi  mai  deplină,  care  să  chezăşuiască 
pacea  cea  dreaptă  între  statele  şi  popoarele  lumii,  fie  mari,  fie  mici. 

Biserica  ortodoxă  română  are  temeiuri  deosebite  să  salute  bi¬ 
ruinţa  ideilor  democratice,  dat  fiind  caracterul  democratic  păstrat 
în  învăţăturile  morale  şi  în  organizaţia  ei.  Chiar  în  cursul  anilor  de 
dictatură  ea  a  luptat  să-şi  păstreze  organizaţia  democratică,  menţinând 
corporaţiile  reprezentative  şi  sistemul  de  alegere  în  aşezarea  rândue- 
Hlor  ei,  chemând  alături  pe  preot  şi  poporul  dreptei  edincios  să-şi 
spună  cuvântul. 

De  aceea  avem  motive  să  ne  bucurăm  că  aceste  idei  au  ajuns  la 
biruinţă  şi  în  viaţa  statului  nostru  şi  se  cuvine  să  le  dăm  tot  sprijinul 
o,a  ele  să  rămână  la  conducere.  Guvernul  de  azi  al  Ţării,  ca  şi  ori¬ 
care  altul,  este  dator  să-şi  dee  toate  silinţele  ca  să  pună  Ţara  la  pas 
cu  lumea  de  azi,  să  o  împrietenească  cu  naţiunile  biruitoare  şi  să  o 
încadreze  în  societatea  statelor  in  care  voinţa  poporului  e  respectată 
şi  luată  în  seamă  după  învăţăturile  democraţiei,  Pentru  aceste  motive 
îndemnăm  binecredinciosul  nostru  popor  să  fie  cu  ascultare  faţă 
de  conducerea  Ţării,  sprijinind-o  în  silinţele  ei  de  a  învinge  greută¬ 
ţile  timpurilor  de  faţă,  de  a  conduce  corabia  Statului  nostru  spre  li¬ 
manul  libertăţii  şi  ale  independenţei  şi  spre  binele  tuturor  cetăţenilor  lui. 

La  sforţările  pe  care  Onoratul  Guvern  le  face  pentru  a  strânge 
legăturile  de  prietenie  între  Ţara  noastră  şi  Uniunea  Sovietică,  Bi¬ 
serica  înţelege  să-şi  adauge  lucrarea  sa  prin  legăturile  pe  care  caută 
să  le  închege  tot  mai  mult  între  ea  —  ca  Biserică  autocefală  —  şi 
între  Biserica  autocefală  pravoslavnică  rusă  —  şi  prin  aceasta  între 
sufletul  celor  două  popoare.  In  acest  scop  ne  vom  nizui  să  facem 
schimb  de  cărţi  cu  Biserica  rusească,  de  tineri  cari  se  pregătesc 
pentru  taina  preoţiei,  de  vizite  dela  unii  la  alţii,  pentru  a  spori  cât 
mai  mult  dragostea  între  popoarele  noastre  de  aceeaşi  credinţă". 

Nu  ne  îndoim  că  Pastorala  Sf.  Sinod  va  avea  ecoul  cuvenit 
unui  cuvânt  de  învăţătură  purces  dela  suprema  noastră  autoritate 
bisericească.  Dr.  GRIGORIE  T.  MARCU 

■t 

MINISTRUL  CULTELOR  LA  SIBIU.  In  călătoria  sa  prin  Ardeal 
şi  Banat,  P,  C.  Icon.  Stavr.  C.  Burducea,  ministrul  Culte3or,  a  po¬ 
posit  la  Sibiu  în  zilele  de  18 — 20  Iulie  a,  c.  P.  C.  Sa  era  însoţit  de 
directorul  Cultelor,  F  €  Preot  Zahada  Mântulescu,  Ambii  demnitari 

au  fost  găzduiţi  ia  Reşedinţa  mitropolitană,  fiind  oaspeţii  I,  P,  Sf. 
nostru  Mitropolit  Nicolae, 

în  aula  Academiei  teologice  „Andreiane"  se  aflau  întruniţi,  pentru 
u-1  întâmpina  pe  preotul-ministru,  membrii  clerului  dela  centrul  Mi¬ 
tropoliei  Ardealului,  nmnăroşi  preoţi  din  împrejurimi,  capii  celorlalte 
culte,  şefii  autorităţilor  administrative  judeţene  şi  municipale,  şi  re¬ 
prezentanţii  partidelor  democratice  din  guvern. 

După  intonarea  imnului  arhieresc  de  către  corul  improvizat  la 
iuţeală  de  preoţii  noştri,  a  rostit  un  cuvânt  de  bineventare  î,  P,  Sf. 
Mitropolit  Nicolae  al  Ardealului.  Cuvântul  I.  P.  Sf.  Sale  îl  comentăm 
in  alt  compartiment  aî  numărului  de  faţă  al  revistei  noastre. 

Au  mai  vorbit  apoi :  dl  Nicolae  Lăzăriciu,  subprefectul  judeţului 
Sibiu,  Dr.  Friedrich  Miiller,  episcopul  Bisericii  evanghelice  luterane, 
Păr.  protopop  unit  Victor  Aron,  dl  primar  al  municipiului  Vasile 
Hada,  preşedintele  secţiei  sibiene  a  UPD  Păr.  Dr.  C.  Sârbu,  rectorul 
Academiei  teolegice  „Andreiane“  Par.  Dr.  D.  Stăniloae,  şef-rabinul 
Dr.  Kraus,  ş.  a. 

Le-a  răspuns  tuturor  Părintele  Ministru,  arătând  că  vine  xn 
mijlocul  clerului  sibian  nu  ca  un  ministru,  ci  ca  un  împreună-lucrător 
în  via  Domnului,  pentru  a  aduce  tuturor  expresiunea  dragostei  şe¬ 
fului  Guvernului,  dl  Prim-Ministru  Dr.  Petru  Groza,  fiu  de  preot  ar¬ 
delean  şi  strălucit  membru  al  corporaţiilor  noastre  bisericeşti  de  tip 
democratic  şagunian.  Despre  preoţime,  despre  convingerile  ei  demo¬ 
cratice  şi  despre  misiunea  ei  actuală,  Părintele  Ministru  a  spus  ade¬ 
văruri  demne  de  reţinut : 

„ Preoţimea ,  de  altfel,  este  democrată  tocmai  prin  ceea  ce  ne-a 
adus  Mântuitorul,  dar  şi  prin  aceea  că  se  ridică  din  muncitorii  de  jos, 
din  popor.  Ea  stă  în  mijlocul  poporului,  lucrează,  conduce  şi  lumi¬ 
nează  acest  popor.  Exemplu  este  şi  faptul  că  el  îşi  zideşte  singur 
casa ,  ca  o  rândunea,  casa  şi  biserica  poporului.  Ea  nu  ignorează 
acest  pământ,  pe  care  îl  lucrează  cu  braţele  sale.  îl  gospodăreşte  in 
rând  cu  ţăranul. 

Munca  preoţimii  este  fericirea  poporului.  Nu  se  putea  trece  peste 
această  forţă  spirituală  care  este  Biserica.  Biserica  noastră  este  una 
cu  poporul  şi  poporul  una  cu  Biserica.  Guvernul  P.  Groza  trebuia  să 
zidească  toată  lucrarea  sa  pe  forţa  spirituală  a  poporului.  Cine  nu  a 
făcut  aşa,  a  pierit  din  istorie.  Dar  cine  zideşte  pe  faţa  adevărată  a 
poporului,  rămâne  în  istoria  neamului. 

Trecem  astăzi  prin  vremuri  istorice  şi  suntem  datori  să  ajutăm 
poporul  să  iasă  din  acest  impas ;  să-l  mântuim  aici,  ca  să  fie  mântuit 
şi  dincolo.  Să  lucrăm  ca  arma  dragostei  care  merge  la  inimă.  Nu 
putem  să  ne  despărţim  nici  o  clipă  de  această  dragoste  a  poporului. 

Ca  ministru,  eu  am  deschis  oricui  porţile  şi  le  ţin  deschise.  Am 
venit  aici  ca  să  fiu  un  adevărat  servitor  al  Bisericii,  deci  şi  al  po¬ 
porului .  Ministerul  îi  este  deschis  Bisericii,  deci  şi  neamului.  Ajut  şi 

dau,  dar  na  din  al  meu,  ci  din  al  Dv,  Pentru  ajutor  nu  treime  să  fiu 
solicitat,  ci  mimai  anunţat. 

Dacă  unii  au  avut  şi  încă  mai  au  rezerve  faţă  de  slujitorii  alta¬ 
rului,  este  din  oarecari  greşeli  din  trecut.  Dar  preoţii  —  unii  —  au 
lucrat  aşa  dintr'un  gând  mare  şi  bine  intenţionaţi,  crezând  că  servesc 
poporul.  Dar  ei  s’au  recules  şi  s’au  retras  când  s’au  văzut  înşelaţi  in 
aşteptările  lor.  Nu  ei  poartă  vina,  ci  aceia  cari  au  înşelat  aspiraţiile 
poporului. 

Astăzi,  Biserica  este  chemată  ta  lucru,  iar  nu  lăsată  laoparte. 
Unde  preotul  lucrează  şi  nu  iese  din  fila  Evangheliei  şi  canoanelor, 
acolo  va  fi  mulţumit  şi  el  şi  tot  poporul  Cine  iese  din  fila  Evanghe¬ 
liei  şi  din  rânduiala  canoanelor,  acela  este  afară  de  cercul  vieţii  noastre 
şi  va  fi  bitul  de  vânt  şi  de  ploaie. 

Toate  lucrările  noastre  sâ  se  rezume  în  ceea  ce  se  înţelege  prin 
pace:  pacea  dela  Dumnezeu.  Pacea  pentru  poporul  nostru  şi  între 
popoarele  lumii.  Să  facem  din  creştinii  noştri  nişte  fiinţe  ideale  pe 
pământ,  dănda-le  pacea  adevărată  a  lui  Dumnezeu.  Prin  misiunea 
noastră  să  coborîm  pacea  lui  Hristos.  Să  îndepărtăm  ura  de  neam, 
rasă  sau  religie.  Să  respectăm  omul,  ca  să  ne  respecte  şi  el  pe  noi. 
Respectul  omului  faţă  de  om,  aduce  pacea". 

In  după  amiaza  zilei  de  18  Iulie  a.  c.,  Părintele  Ministru  sa  în¬ 
treţinut  tot  acolo  cu  membrii  clerului,  soluţionând  pe  Ioc  felurite  do¬ 
leanţe.  Cu  acel  prilej,  Păr.  loan  Munteanu  a  arătat  pe  larg  cum  s‘a 
organizat  UPD  în  Arhiepiscopia  Sibiului,  şi  realizările  de  până  acum 
ale  acestei  organizaţii  profesionale  a  preoţimii  noastre. 

După  o  vizită  la  Capela  Academiei  teologice  „Andreiane"  şi  la 
Biblioteca  mitropolitană,  P,  C.  Sa  a  plecat  la  Schitul  Păltiniş  cu  I. 
P.  Sf,  Mitropolit  Nicolae  şi  cu  Păr.  director  al  Cultelor  Tr.  Mâniulescu. 

A  doua  zi,  a  cercetat  la  reşedinţă  pe  D.  Dr.  Friedrich  Mtfller, 
episcopul  evanghelic  luteran,  a  vizitat  Catedrala  noastră  mitropolitană, 
Tipografia  şi  Librăria  Arhidiecezanâ,  birourile  consistoriale  şi  sediile 
partidelor  democratice  din  FND. 

Vineri  20  Iulie  a.  c,(  Părintele  Ministru  a  plecat  spre  Aiba-Iulia, 
ducând  cele  mai  bune  impresii  asupra  vieţii  bisericeşti  din  Sibiul  or¬ 
todox,  odată  cu  expresiunea  simţămintelor  de  simpatie  pe  cari  Chi- 
riarhui  şi  preoţimea  noastră  Ie  nutresc  faţă  de  dl  Prim-Ministru  Dr. 
Petru  Groza  şi  colaboratorii  dsale  din  guvern. 

Dr.  GRlGORlt:  T.  MARCU 

AL  DOILEA  răsboi  mondial 
a  luat  sfârşit  în  ziua  de  2  Sep¬ 
temvrie  a.  c.,  când  împuterniciţii 
Japoniei  au  semnat  actul  de  ca¬ 
pitulare  necondiţionată , 

De-acum  încolo,  toate  sforţă¬ 
rile  celor  responsabili  de  viitorul 
omenirii  se  concentrează  în  jurul 
problemei  conservării  păcii.  Căci 
dacă  actualul  răsboiu  a  făcut 
30  milioane  victime,  apoi  e  sigur 
că  unui  al  treilea  răsboiu  mon¬ 
dial  omenirea  nu  i-ar  mai  supra¬ 
vieţui.  Lucrul  acesta  a  fost  subli¬ 
niat  de  Generalul  american  Dou- 
glas  Mac  Arthur,  comandantul 
suprem  al  trupelor  aliate  de  pe 
fronturile  din  Pacific,  cu  prilejul 
îndeplinirii  formelor  de  capitu¬ 
lare  necondiţionată  a  Japoniei. 
Şi  el,  şi  dl  Harry  Truman,  pre¬ 
şedintele  USA,  au  invocat  aju¬ 
torul  lui  Dumnezeu  pentru  grab¬ 
nica  întocmire  a  unei  lumi  mai 
bune  şi  mai  fericite. 

PROFESORUL  universitar  Dr. 
Coriolan  Petranu  s'a  săvârşit  din 
viaţă  în  16  Iulie  a.  c.(  în  vârstă 
de  54  ani. 

Specialist  în  Istoria  ariei,  au¬ 
tor  a  număroase  lucrări  de  va¬ 
loare  publicate’n  mai  multe  limbi, 
profesorul  Petranu  a  inventariat 
şi  studiat,  în  înţelegere  cu  I.  P. 
Sf.  nostru  Mitropolit  Nicolae,  bi¬ 
sericile  vechi  de  lemn  şi  piatră 
din  jud,  Hunedoara  şi  Munţii 
Apuseni,  lăsând  un  material  abun¬ 
dent  şi  selecţionat. 


Rev*stei  noastre  i-a  fost  cola¬ 
borator  preţios. 

Odihnească  în  pace  ! 

PROFESORUL  pensionar  Enea 
Hodoş,  membru  corespondent  al 
Academiei  Române  şi  redactor 
al  foii  „Telegraful  Român",  s’a 
săvârşit  din  viaţă  în  vârstă  de 
86  ani.  Vineri  27  Iulie  a.  c.,  ră¬ 
măşiţele  sale  pământeşti  au  fost 
aşezate'n  mormânt.  Un  sob*r  de 
preoţi,  în  frunte  cu  P.  C.  Prot. 
Aurel  Nanu,  consilier  arhiepisco- 
pesc,  a  săvârşit  prohodul  în  ca¬ 
pela  Cimitirului  central  din  Sibiu. 
Familia  şi  câţiva  prieteni  şi  cunos¬ 
cuţi  au  asistat  la  sfânta  slujbă. 

Arhiepiscopia  Sibiului  şi  re¬ 
dacţia  „Telegrafului  Român"  prin 
Păr,  Dr.  Corneliu  Sârbu,  Insti¬ 
tutul  de  Istorie  Naţională  al  Uni¬ 
versităţii  Ardealului  prin  dl  Şef 
de  lucrări  Dr.  Ştefan  Pascu,  Aca¬ 
demia  Română  prin  Păr.  Prof. 
univ.  Dr.  loan  Lupaş,  şi  foştii  elevi 
prin  Păr.  Profesor  Timotei  Po- 
povici,  i-au  adus  regretatului 
adormit  întru  Domnul  ultimul 
salut  creştinesc. 

Despre  Enea  Silviu  Hodoş  şi 
despre  opera  sa  publicistică,  re¬ 
vista  noastră  a  avut  prilejul  să 
scrie  pe  larg  când  a  apărut  ul¬ 
tima  sa  lucrare  mai  mare. 

Dumnezeu  să-l  odihnească  in 
curţile  Sale ! 

* 

?  R  0  T  O  F  O  P  U  L  I)r.  Vasile 
Omni  a  adormit  întru  Domnul  în 
19  Aug.  a,  c.,  in  vârstă  dc  55  ani. 
A  slujit  Biserica  noastră  cu  o  rară 
vrednicie  vreme  de  31  ani,  ca 
paroli  in  Sebeş -Alba  (1914 — 1925), 
prolopop  ai  Hunedoarei  (1925 — 
1931}  şi  protopop  al  tractului 
Sebeş-Alba  (1931 — 1945), 

Cucernic  şl  cult,  demn  şi 
zelos,  s'a  distins  pe  tărâm  admi¬ 
nistrativ  şi  antisectar.  Condeiul 
ii  era  familiar. 

Un  sobor  de  30  preoţi,  in 
frunte  cu  I.  P.  C.  Arhim,  Vicar 
Teodor  Scorobcţ,  împreună  cu 
oficialităţile  şi  poporul  din  Sebeş- 
Alba  şi  jur,  Pau  petrecut  Ia  mor¬ 
mânt  în  21  Aug.  a,  c. 

Dumnezeu  sa-1  odihnească  în 
pace  i 

x 

MIERCURI  29  Aug.  a.  c.  a 
încetat  din  viaţă  cunoscutul  avo¬ 
cat  şi  luptător  naţionalist  Dr. 
Lucian  Borcia,  jurisconsultul  Ar¬ 
hiepiscopiei  ortodoxe  române  de 
Alba-Tulia  şi  Sibiu. 

Prohodirea  rămăşiţelor  sale  pă¬ 
mânteşti  a  fost  făcută  de  către 
L  p.  Sf.  nostru  Mitropolit  Ni  co¬ 
lan,  înconjurat  de  un  sobor  de 
preoţi  şi  diaconi,  iar  I.  P.  C.  Ar¬ 


him.  Vicar  Teodor  Scorobcţ  a 
rostit  o  cuvântare  funebră. 

Odihnească  în  pace ! 

& 

GUVERNUL  a  luat  hotărârea 
de  a  fi  puşi  în  libertate  toţi 
preoţii  cari  se  mai  află  deţinuţi 
în  lagăre  şi  în  închisori,  Nici 
un  preot  nu  va  fi  epurat  din 
serviciu. 

Decizîunea  a  fost  întâmpinată 
cu  osebită  simpatie  de  către  cler 
şi  popor.  t- 

INTRE  Patriarhia  rusească  şl 
Patriarhia  românească  a  inter¬ 
venit  un  aranjament  potrivit 
căruia  se  va  face  în  curând 
schimb  de  studenţi  teologi  intre 
cele  două  Biserici  surori. 

£ 

CUNOSCUTA  lucrare  a  lui  Fr, 
W.  Forster  întitulată  Hristos  şi 
viaţa  omenească,  tradusă  în  ro¬ 
mâneşte  de  Profesorul  Nicolae 
Colan  şi  tipărită  în  1925  la  Ti¬ 
pografia  Săteanului  din  Sibiu, 
reapare  acum,  în  a  doua  edi¬ 
ţie,  într'un  singur  volum,  în  „Se¬ 
ria  Didactică".  Cu  această  carte 
dc  căpătă  iu  îşi  inaugurează  ve¬ 
chea.  noastră  tiparniţa  şaguniana 
sezonul,  de  toamnă  al  noutăţilor 
ei  literare. 

Vom  reveni. 

